മലപ്പുറം: മഴയുടെ പ്രതിസന്ധിയിലും ആവേശം ചോരാതെ റവന്യു അത്‌ലറ്റിക്സ് മത്സരങ്ങൾ. സംസ്ഥാന റവന്യൂ കായികോത്സവത്തിന്റെ ഭാഗമായി കിഴക്കേക്കോട്ട തോപ്പ് സ്റ്റേഡിയത്തിലാണ് അത്‌ലറ്റിക്സ് മത്സരങ്ങൾ അരങ്ങേറിയത്. 60 പോയിന്റുകളോടെ മലപ്പുറം ജില്ല ഒന്നാം സ്ഥാനവും 48 പോയിന്റുമായി തൃശൂർ രണ്ടാം സ്ഥാനവും 42 പോയിന്റുമായി കണ്ണൂർ ജില്ല മൂന്നാം സ്ഥാനവും നേടി.\nപുരുഷന്മാരുടെ നൂറ് മീറ്റർ ഓട്ടമത്സരത്തോടെയാണ് അത്‌ലറ്റിക്സ് മത്സരങ്ങൾക്ക് തുടക്കമായത്. പതിനാല് ജില്ലയും റവന്യൂ ഹെഡ്ക്വാർട്ടേഴ്സും അടക്കം പതിനഞ്ച് ടീമുകളാണ് ഇഞ്ചോടിഞ്ച് പോരാട്ടത്തോടെ കളത്തിലിറങ്ങിയത്.\nഅണ്ടർ നാൽപ്പത് പുരുഷന്മാരുടെ 1500 മീറ്റർ ഓട്ടത്തിൽ തിരുവനന്തപുരത്തിന്റെ ജിജോ കുര്യാക്കോസ് തൃശൂരിന്റെ വി കെ സുമേഷിനെ മറികടന്ന് അവസാന റൗണ്ടിൽ സ്വർണ്ണം നേടി. 14 സെക്കൻഡ് വ്യത്യാസത്തിലാണ് ജിജോ കുര്യാക്കോസ് മുന്നിലെത്തിയത്. മലപ്പുറത്തിന്റെ ഷിബു എൻ മൂന്നാം സ്ഥാനം നേടി.\nലോങ്ങ് ജംപിൽ തൃശൂർ ജില്ലയുടെ താരം ലിമ ജോർജ് ഒന്നാമതെത്തി. കോട്ടയത്തിന്റെ ഷഹനാസ് സുലൈമാൻ രണ്ടാമതും ആലപ്പുഴയുടെ ശാന്തി കൃഷ്ണ മൂന്നാമതും എത്തി. പെരിന്തൽമണ്ണ സബ് കലക്ടർ ശ്രീധന്യ സുരേഷ് മലപ്പുറം ജില്ലയെ പ്രതിനിധീകരിച്ച് പങ്കെടുത്തത് ശ്രദ്ധേയമായി.\nപുരുഷന്മാരുടെ ഷോട്ട് പുട്ടിൽ കണ്ണൂരിന്റെ സൂപ്പർ താരം സലാം കിളിച്ചപ്പറമ്പ് മികച്ച പ്രകടനത്തോടെ 9.92 മീറ്റർ എറിഞ്ഞു ഒന്നാം സ്ഥാനം നേടി. കാസർകോടിന്റെ കെ വി ശ്രീജിത്ത് രണ്ടാം സ്ഥാനവും, കണ്ണൂരിന്റെ പ്രേംജിത്ത് മൂന്നാം സ്ഥാനവും കരസ്ഥമാക്കി.\nഷോട്ട്പുട്ട് വനിതാ വിഭാഗത്തിൽ കോട്ടയം ജില്ല ഒന്നും രണ്ടും സ്ഥാനം നേടി. കോട്ടയത്തിന്റെ എലിസബത്ത് പി ജോണും ദീപാ വർഗീസുമാണ് ഒന്നും രണ്ടും സ്ഥാനങ്ങൾ കരസ്ഥമാക്കിയത്. തിരുവനന്തപുരത്തിന്റെ എൽ എസ് ഐശ്വര്യയ്ക്കാണ് മൂന്നാം സ്ഥാനം.\nട്രാക്കിൽ ആവേശകരമായി നടന്ന റിലേയിൽ പുരുഷന്മാരുടെ വിഭാഗത്തിൽ കണ്ണൂർ, തൃശൂർ, മലപ്പുറം ജില്ലകൾ ഒന്നും രണ്ടും മൂന്നും സ്ഥാനം നേടിയപ്പോൾ സ്ത്രീകളുടെ വിഭാഗത്തിൽ എറണാകുളം, തൃശൂർ, കോട്ടയം ജില്ലകൾ ഒന്നും രണ്ടും മൂന്നും സ്ഥാനം നേടി മികവ് തെളിയിച്ചു.\nപുരുഷന്മാരുടെ ലോങ് ജംപിൽ 5.17 മീറ്റർ ചാടി കണ്ണൂരിന്റെ കെ സി പ്രേംജിത്ത് ഒന്നാമതും ടി കെ സിഷാനന്ദ് രണ്ടാമതും എത്തി. കോട്ടയത്തിന്റെ എബിൻ ചാക്കോ മൂന്നാം സ്ഥാനം നേടി.\nനാൽപ്പത് വയസിന് മുകളിലുള്ള പുരുഷന്മാരുടെ 1500 മീറ്ററിൽ സെക്കന്റുകളുടെ വ്യത്യാസത്തിൽ ഫിനിഷിങ് പോയന്റിൽ വിസ്മയം തീർത്ത് വയനാടിന്റെ താരം വി വി ഷിജു ഒന്നാം സ്ഥാനം നേടി. ഇടുക്കിയുടെ ജോസഫ് വർഗീസിനെ ഷിജു രണ്ടാം സ്ഥാനത്തേയ്ക്ക് തള്ളി. മലപ്പുറത്തിന്റെ മുരളി മോഹൻ മൂന്നാം സ്ഥാനം കരസ്ഥമാക്കി.\nനാൽപ്പത് വയസിന് മീതെയുള്ള വനിതാ വിഭാഗം 1500 മീറ്റർ ഓട്ടവും ആവേശകരമായി. കാസർകോട് നിന്നുള്ള യമുന ഒന്നാം സ്ഥാനവും, മലപ്പുറത്തിന്റെ പി പ്രജിത രണ്ടാം സ്ഥാനവും ഹെഡ്ക്വാർട്ടേഴ്സിന് വേണ്ടി മത്സരിച്ച എൻ പ്രിയ മൂന്നാം സ്ഥാനവും കരസ്ഥമാക്കി.\nനാൽപ്പത് വയസിന് താഴെയുള്ള വനിതകളുടെ 1500 മീറ്ററിൽ വയനാടിന്റെ കെ എം രജിത ഒന്നാം സ്ഥാനം കരസ്ഥമാക്കി. തൃശൂരിന്റെ എസ് വി സൗമ്യ മലപ്പുറത്തിന്റെ പി ദിവ്യ എന്നിവർ രണ്ടും മൂന്നും സ്ഥാനങ്ങൾ നേടി.\nനാൽപ്പത് വയസിന് താഴെയുള്ള പുരുഷന്മാരുടെ ഓട്ടത്തിൽ പത്തനംതിട്ടയുടെ എം എസ് സന്ദീപ് ജേതാവായി. കണ്ണൂരിന്റെ അബു സാലി രണ്ടാമതും വയനാടിന്റെ പി എം ജിഷ്ണു മൂന്നാമതും എത്തി.\nനാൽപ്പത് വയസിന് മീതെയുള്ള പുരുഷന്മാരുടെ 100 മീറ്ററിൽ കോട്ടയത്തിന്റെ എം കെ രതീഷ്‌കുമാർ ഒന്നാം സ്ഥാനം കരസ്ഥമാക്കി. തിരുവനന്തപുരത്തിന്റെ ബിജു രണ്ടാം സ്ഥാനവും, ഇടുക്കിയുടെ എം ജി സജി മൂന്നാം സ്ഥാനവും നേടി.\nവനിതകളുടെ നൂറ് മീറ്ററിൽ തൃശൂരിന്റെ ലിമ ജോർജ് ഒന്നാം സ്ഥാനം നേടി.എറണാകുളത്തിന് ലക്ഷ്മി കെ എസ് രണ്ടാം സ്ഥാനവും ആലപ്പുഴയുടെ ശാന്തി കൃഷ്ണൻ എസ് മൂന്നാം സ്ഥാനവും കരസ്ഥമാക്കി.\nനാൽപ്പത് വയസിന് മുകളിലുള്ള വനിതകളുടെ നൂറ് മീറ്റർ ഓട്ടത്തിൽ എറണാകുളത്തിന്റെ അർസു ഒന്നാം സ്ഥാനം നേടി. തൃശൂരിന്റെ സിനി വി പി രണ്ടാം സ്ഥാനവും ഹെഡ്ക്വാർട്ടേഴ്സിലെ എൻ പ്രിയ മൂന്നാം സ്ഥാനവും നേടി.\nനാൽപ്പത് വയസിന് മീതെയുള്ള പുരുഷന്മാരുടെ ഓട്ടത്തിൽ തിരുവനന്തപുരത്തിന്റെ ജിജോ കുര്യാക്കോസ് ഒന്നാം സ്ഥാനവും, മലപ്പുറത്തിന്റെ എ ജെ അനിരുദ്ധ് രണ്ടാം സ്ഥാനവും, കണ്ണൂരിന്റെ അബുസാലി മൂന്നാം സ്ഥാനവും കരസ്ഥമാക്കി.\nനാൽപ്പത് വയസിന് മുകളിലുള്ള പുരുഷന്മാരുടെ 400 മീറ്ററിൽ തിരുവനന്തപുരത്തിന്റെ ബിജു ഒന്നാം സ്ഥാനവും, ഇടുക്കിയുടെ എം ജി സജി, രണ്ടാം സ്ഥാനവും, എറണാകുളത്തിന്റെ എ ബി സജീവ് കുമാർ മൂന്നാം സ്ഥാനവും നേടി.\nവനിതകളുടെ നാൽപ്പത് വയസിന് മുകളിലുള്ളവരുടെ 400മീറ്റർ ഓട്ടത്തിൽ കോട്ടയത്തിന്റെ ഷഹ്നസ് സുലൈമാൻ ഒന്നാം സ്ഥാനവും വയനാടിന്റെ ഷിജില അഗസ്റ്റിൻ, തൃശൂരിന്റെ വി പി സിനി എന്നിവർ രണ്ടും മൂന്നും സ്ഥാനങ്ങളും കരസ്ഥമാക്കി.\nനാൽപ്പത് വയസിന് താഴെയുള്ള വനിതകളുടെ 400 മീറ്ററിൽ ലിമ ജോർജ് ഒന്നാം സ്ഥാനം നേടിയപ്പോൾ ഇടുക്കിയുടെ വി എസ് ശ്രീലത, സി എസ് സുനിതാ മോൾ എന്നിവർ രണ്ടും മൂന്നും സ്ഥാനങ്ങൾ നേടി.\nസ്വപ്‌നങ്ങള് പിന്തുടരാന് കരുത്ത് നേടണം; ചില്‍ഡ്രന്‍സ് ഹോമിലെ കുട്ടികളോട് തൃശൂർ…\nഎകെജി സെൻറർ ആക്രമിച്ച് ഒരാഴ്ച തികഞ്ഞിട്ടും പ്രതിക്കായി ഇരുട്ടിൽ തപ്പുന്ന പൊലീസ്\nറാന്നിയിൽ വൈറൽപ്പനി വ്യാപകം\n‘ചക്കപ്പഴത്തിന്റെ മണമിടിച്ച് ആനക്കൂട്ടം കാടിറങ്ങുന്നു…’;…\n‘ബാസ്ബോള് ക്രിക്കറ്റിനെക്കുറിച്ച് ശരിക്കും…


ഐസിസ് ഭീകരർ നാല് ഇന്ത്യക്കാരെ തട്ടിക്കൊണ്ടുപോയി - Kauthuka Varthakal ~ Variety News ~ - Puncha Paadam\nഐസിസ് ഭീകരർ നാല് ഇന്ത്യക്കാരെ തട്ടിക്കൊണ്ടുപോയി\nStarted by Major Purushu, Jul 31 2015 12:07 PM\nPosted 31 July 2015 - 12:07 PM\nലിബിയ: ഇസ്ലാമിക് സ്റ്റേറ്റ് ഭീകരർ നാല് ഇന്ത്യൻ അദ്ധ്യാപകരെ ലിബിയയിൽ നിന്നും തട്ടിക്കൊണ്ടു പോയതായി റിപ്പോർട്ട്. ട്രിപ്പോളിക്ക് സമീപമുള്ള സിർത്തി പട്ടണത്തിൽ നിന്നാണ് ഗോപീരകൃഷ്ണ, ബൽറാം, ലക്ഷ്മി കാന്ത്, വിജയ് കുമാർ എന്നിവരെ ഐസിസ് തട്ടിക്കൊണ്ടുപോയത്. കർണാടക, ഹൈദരാബാദ് സ്വദേശികളായ ഇവർ സിർത്തി സർവകലാശാലയിലെ അദ്ധ്യാപകരാണെന്ന് വിദേശകാര്യമന്ത്രാലയം അറിയിച്ചു.\nഇതുവരെ ഭീകരർ പണമൊന്നും ആവശ്യപ്പെട്ടിട്ടില്ല. അവരെ കണ്ടെത്താനുള്ള ശ്രമം നടത്തിക്കൊണ്ടിരിക്കുകയാണെന്ന് വിദേശകാര്യ മന്ത്രാലയ ഉദ്യോഗസ്ഥർ പറഞ്ഞു.ഐസിസ് ഭീകരരുടെ അധീനതയിലുള്ള സ്ഥലത്ത് നിന്നാണ് ഇവരെ തട്ടിക്കൊണ്ടുപോയിരിക്കുന്നത്.\nഐസിസ് തടവിലായവരിൽ മലയാളികൾ ഉള്ളതായി വിവരമില്ലെന്ന് സംസ്ഥാന ആഭ്യന്തരമന്ത്രി രമേശ് ചെന്നിത്തല പറഞ്ഞു. കൂടുതൽ വിവരങ്ങൾ ശേഖരിക്കാമനായി എ.ഡി.ജി.പി ഹേമചന്ദ്രനെ ചുമതലപ്പെടുത്തിയിട്ടുണ്ട്.\nലിബിയയിൽ താമസിക്കുന്ന ഇന്ത്യക്കാരോട് അവിടെ നിന്നും മാറണമെന്ന് കഴിഞ്ഞ വർഷം ഇന്ത്യൻ ഗവൺമെന്റ് അറിയിച്ചിരുന്നു. ഇറാഖിൽ നിന്നും ഇതുവരെ 39 ഇന്ത്യക്കാരെ കാണാതിയിട്ടുണ്ട്. സുന്നി ഭീകരരും ഗവൺമെന്റും തമ്മിലുള്ള ഏറ്റുമുട്ടലിനിടെയാണ് ഇവരെ കഴിഞ്ഞ വ‌ർഷം തട്ടിക്കൊണ്ടു പോയത്.


യു.എ.ഇയിൽ കുടുങ്ങിയ സൗദി, കുവൈത്ത് യാത്രികർ നാട്ടിലേക്ക്\nയു.എ.ഇയിൽ കുടുങ്ങിയ സൗദി, കുവൈത്ത് യാത്രികർ നാട്ടിലേക്ക് മടങ്ങുന്നതാകും നല്ലതെന്ന് ഇന്ത്യൻ എംബസി\nയു.എ.ഇയിൽ നിന്നുള്ള വിമാനങ്ങൾക്ക് സൗദിയും കുവൈത്തും വിലക്കേർപ്പെടുത്തിയ പശ്ചാത്തലത്തിലാണ് ഈ നിർദേശം\n09 Feb, 2021 at 01:28 AM\nയു.എ.ഇയിൽ കുടുങ്ങിയ സൗദി, കുവൈത്ത് യാത്രികർ നാട്ടിലേക്ക് മടങ്ങുന്നതാകും നല്ലതെന്ന് ഇന്ത്യൻ എംബസിയും ദുബൈ ഇന്ത്യൻ കോൺസുലേറ്റും അറിയിച്ചു. യു.എ.ഇയിൽ നിന്നുള്ള വിമാനങ്ങൾക്ക് സൗദിയും കുവൈത്തും വിലക്കേർപ്പെടുത്തിയ പശ്ചാത്തലത്തിലാണ് ഈ നിർദേശം. എന്നാൽ സാമ്പത്തികമായി ബുദ്ധിമുട്ടിലായവർക്ക് വിമാന ടിക്കെറ്റങ്കിലും നൽകാൻ തയ്യാറാകണമെന്ന് യാത്രക്കാർ ആവശ്യപ്പെട്ടു.\nസൗദിയിലും കുവൈത്തിലും യാത്രാവിലക്ക് ഇനിയും നീണ്ടേക്കും എന്നതിനാൽ യു.എ.ഇയിൽ വന്നു കുടുങ്ങിയവർ നാട്ടിലേക്ക് മടങ്ങണം എന്നാണ് എംബസിയും കോൺസുലേറ്റും ആവശ്യപ്പെട്ടത്. നിലവിലെ കോവിഡ് നിയന്ത്രണങ്ങളുടെ പശ്ചാത്തലത്തിൽ യു.എ.ഇ വഴി സൗദിയിലേക്കും കുവൈത്തിലേക്കും പോകുന്നത് അസാധ്യമാണ്. അതിനാൽ, നാട്ടിൽ നിന്ന് വരുന്നവരും യാത്ര മാറ്റിവെക്കണം. സ്ഥിതിഗതികൾ സാധാരണ നിലയിലെത്തുമ്പോൾ യാത്ര തുടരണമെന്നും എംബസി അറിയിച്ചു. എത്തേണ്ട രാജ്യത്തിന്‍റെ യാത്രനിബന്ധനകൾ ശരിയായി മനസിലാക്കി വേണം യാത്ര ചെയ്യാൻ. വരുന്നവർ കൂടുതൽ പണം കൈയിൽ കരുതുകയും വേണം. യു.എ.ഇയിൽ കുടുങ്ങിയ സൗദി, കുവൈത്ത് യാത്രക്കാർക്ക് ആവശ്യമായ സൗകര്യമൊരുക്കണമെന്ന് ചൂണ്ടിക്കാണിച്ച് നോർക്ക പ്രിൻസിപ്പൽ സെക്രട്ടറി ഡോ. കെ. ഇളങ്കോവൻ ഇന്നലെ യു.എ.ഇയിലെ ഇന്ത്യൻ അംബാസിഡർ പവൻ കപൂറിന് കത്തയച്ചിരുന്നു.\nസൗദി അനിശ്ചിതകാലത്തേക്കാണ് അതിർത്തി അടച്ചിരിക്കുന്നത്. കുവൈത്ത് രണ്ടാഴ്ചത്തെ വിലക്കാണ് പ്രഖ്യാപിച്ചിരിക്കുന്നതെങ്കിലും നീട്ടിയേക്കുമെന്നാണ് സൂചന. നിലവിൽ ബഹ്റൈൻ, ഒമാൻ മുഖേനയാണ് സൗദിയിലേക്ക് യാത്ര ചെയ്യുന്നത്. എന്നാൽ, ഈ രാജ്യങ്ങളിൽ 14 ദിവസം ക്വാറന്‍റൈനില് തങ്ങി മാത്രമെ സൗദിയിലേക്ക് പോകാൻ സാധിക്കൂ.


കാവ്യ ആദ്യം വഴങ്ങിയില്ല, ദിലീപ് ഇടപെട്ടപ്പോള് ഒ.കെ | Malayalam News\nകാവ്യ ആദ്യം വഴങ്ങിയില്ല, ദിലീപ് ഇടപെട്ടപ്പോള് ഒ.കെ\nകമലിന്റെ പൂക്കാലം വരവായി എന്ന ചിത്രത്തിലൂടെ സിനിമയിലേക്കെത്തിയ കാവ്യ മാധവന്റെ വളര്‍ച്ച അതിവേഗമായിരുന്നു. തൊട്ടടുത്ത വീട്ടിലെ കുട്ടി എന്ന ഇമേജായിരുന്നു കാവ്യയ്ക്ക് പ്രേക്ഷകര്‍ക്കിടയില് ഉണ്ടായിരുന്നത്. നിഷാല് ചന്ദ്രയുമായുള്ള വിവാഹവും വിവാഹ മോചനവും ശേഷം ദിലീപുമായുള്ള വിവാഹവുമൊക്കെയായി വാര്‍ത്തകളില് നിറഞ്ഞു നിന്നിരുന്ന താരമായിരുന്നു കാവ്യ. മലയാളത്തിലെ മികച്ച നടിമാരുടെ പട്ടികയില് ആദ്യ സ്ഥാനം ഒരിക്കല് കാവ്യയ്ക്ക് സ്വന്തമായിരുന്നു. മികച്ച താരമായി തിളങ്ങി നില്‍ക്കുമ്പോള് നടിമാര് ചെയ്യാന് മടിക്കുന്ന ഒരു കഥാപാത്രത്തെ കാവ്യ അവതരിപ്പിച്ചിരുന്നു. നാദിയ കൊല്ലപ്പെട്ട രാത്രിയില് എന്ന ചിത്രത്തിലെ വില്ലത്തി വേഷമായിരുന്നു അത്.\nചിത്രത്തില് ഇരട്ടവേഷത്തിലായിരുന്നു കാവ്യ അഭിനയിച്ചിരുന്നത്. അപ്രതീക്ഷിത ട്വിസ്റ്റില് പറഞ്ഞ് നിര്‍ത്തിയ സിനിമയിലെ കാവ്യ മാധവന്റെ കഥാപാത്രം ശ്രദ്ധേയമായിരുന്നു. എ കെ സാജന്റെ തിരക്കഥയില് കെ മധു സംവിധാനം ചെയ്ത ചിത്രമാണ് നാദിയ കൊല്ലപ്പെട്ട രാത്രി.\nഎന്നാല്, നാദിയ എന്ന കഥാപാത്രത്തെ കുറിച്ച് ചിത്രത്തിന്റെ അണിയറ പ്രവര്‍ത്തകര് കാവ്യയോട് പറഞ്ഞപ്പോള് ആദ്യം 'നോ' എന്നാണ് കാവ്യ പറഞ്ഞത്. വില്ലത്തിയായാല് പ്രേക്ഷകര്‍ക്കിടയിലുള്ള നല്ല കുട്ടി ഇമേജ് നഷ്ടമാകുമോയെന്ന ഭയമായിരുന്നു കാരണമെന്നാണ് റിപ്പോര്‍ട്ടുകള്. ഒടുവില് ദിലീപ് ഇടപെടുകയും കാവ്യ ധൈര്യപൂര്‍വ്വം രണ്ട് കഥാപാത്രവും ഏറ്റെടുക്കുകയുമായിരുന്നു എന്നാണ് സിനിമാ പ്രേമികള് പറയുന്നത്\nEntertainment kavya madhavan image negative role reluctant


ഇനി തുടരെ തുടരെ ഉംറ ചെയ്യാം, രണ്ടാം ഉംറക്ക് 15 ദിവസത്തെ ഇടവേള നിബന്ധന ഒഴിവാക്കി - Media Vision News\nഇനി തുടരെ തുടരെ ഉംറ ചെയ്യാം, രണ്ടാം ഉംറക്ക് 15 ദിവസത്തെ ഇടവേള നിബന്ധന ഒഴിവാക്കി\nറിയാദ്: ഇനി തുടരെ തുടെര മക്കയിലെത്തി(Makkah) ഉംറ(Umrah) ചെയ്യാം. രണ്ടാമതൊരു ഉംറ നിര്‍വഹിക്കാന് അനുമതി പത്രത്തിന് അപേക്ഷിക്കാന് 15 ദിവസത്തെ ഇടവേള വേണമെന്ന നിബന്ധന ഒഴിവാക്കി. സൗദി അറേബ്യയില്(Saudi Arabia) കൊവിഡ് നിയന്ത്രണങ്ങള് ലഘൂകരിച്ചതോടെയാണ് ഉംറയ്ക്കുള്ള നിബന്ധന എടുത്തുകളഞ്ഞത്.\nഇഅ്തമര്‍ന, തവക്കല്‍നാ എന്നീ മൊബൈല് ആപ്പുവഴി അപേക്ഷിച്ച് അനുമതി പത്രം നേടി എത്ര വേണമെങ്കിലും ഉംറ ചെയ്യാം. കോവിഡ് സാഹചര്യത്തില് ഉംറക്ക് നിയന്ത്രണമുണ്ടായിരുന്നു. ഒരു ഉംറ നടത്തിയാല് വീണ്ടും അനുമതി പത്രത്തിന് അപേക്ഷിക്കാന് 15 ദിവസം കാത്തിരിക്കേണ്ടതുണ്ടായിരുന്നു. അതാണിപ്പോള് ഒഴിവാക്കിയത്.\nഅതേസമയം മക്കയിലും മദീനയിലും പള്ളികളില് ഭക്തര്‍ക്ക് നിയന്ത്രണങ്ങള് ഒഴിവാക്കിയിട്ടുണ്ട്. സാമൂഹിക അകലം പാലിക്കാതെ പള്ളികളില് പ്രവേശിച്ച് ആരാധന നിര്‍വഹിക്കാന് നമസ്‌കാരത്തിന് എത്തുന്നവര്‍ക്കും ഉംറ തീര്‍ത്ഥാടകര്‍ക്കും അനുമതി നല്‍കി. പള്ളികളില് ഉള്‍ക്കൊള്ളാന് കഴിയുന്ന മുഴുവനാളുകളെയും പ്രവേശിപ്പിക്കാന് തുടങ്ങിയത് ഞായറാഴ്ച രാവിലെ പ്രഭാത പ്രാര്‍ത്ഥന (സുബഹി നമസ്‌കാരം) മുതലാണ്. ഇതിന് മുന്നോടിയായി രണ്ട് പള്ളികളിലും അനുബന്ധ സ്ഥലങ്ങളിലും സമൂഹ അകലം പാലിക്കാണമെന്ന് ആവശ്യപ്പെട്ട് പതിച്ചിരുന്ന സ്റ്റിക്കറുകള് നീക്കം ചെയ്തിരുന്നു. മക്കയിലെ കഅ്ബയ്ക്ക് ചുറ്റും സ്ഥാപിച്ചിരുന്ന ബാരിക്കേഡുകളും ഒഴിവാക്കി. ഇതോടെ നിയന്ത്രണങ്ങളില്ലാതെ വിശ്വാസികള്‍ക്കും സന്ദര്‍ശകര്‍ക്കും പള്ളികളില് പ്രവേശിക്കാം.\nPrevious articleസ്തനാര്‍ബുദ ബോധവല്‍ക്കരണ ക്ലാസും കാന്‍സര് സ്‌ക്രീനിങ് ക്യാമ്പും ഒക്ടോബര് 21ന് കാസര്‍കോട് ഹെല്‍ത്ത് മാളില്\nNext articleജീവിക്കാനും ജോലി ചെയ്യാനും ലോകത്തിലെ ഏറ്റവും നല്ല നാലാമത്തെ രാജ്യം യുഎഇ\nസസ്യത്തിലെ പ്രോട്ടീനുകൾ ഉപയോഗിച്ച് നിർമിക്കുന്ന ച്യുയിംഗം കഴിച്ച് കോവിഡ് തടയാമെന്ന കണ്ടെത്തലുമായി ഗവേഷകർ. വളരെ കുറഞ്ഞ ചെലവിലുള്ള ച്യുയിംഗം ഉപയോഗിച്ച് ഉമിനീരിലെ വൈറസ് സാന്നിധ്യം കുറച്ച്...


തിരുവനന്തപുരം: 50 വയസ്സിന് മുകളിലുള്ള പൊലീസുകാരെ ഫീല്‍ഡ് ഡ്യൂട്ടിയ്ക്ക് നിയോഗിക്കരുതെന്ന് ഡിജിപി ലോക്നാഥ് ബെഹ്റ. ഇനി 50 വയസില് താഴെയാണെങ്കിലും എന്തെങ്കിലും അസുഖമുള്ളവരെ ഫീല്‍ഡ് ഡ്യൂട്ടിയ്ക്ക് ഉപയോഗിക്കരുതെന്നും ഡിജിപി നിര്‍ദ്ദേശിച്ചിട്ടുണ്ട്.\nകോറോണ പ്രതിരോധ പ്രവര്‍ത്തനങ്ങളില് ഏര്‍പ്പെടുന്ന പോലീസുകാര് വലിയ പ്രതിസന്ധികള് നേരിടുന്ന ഈ സാഹചര്യത്തിലാണ് ഡിജിപി ഇപ്രകാരമൊരു സര്‍ക്കുലര് പുറത്തിറക്കിയത്.\n50 വയസിന് മുകളിലുള്ളവരെ കോറോണ (Covid19) ഫീല്‍ഡ് ഡ്യൂട്ടിക്കോ ക്രമസമാധാന പാലനത്തിന്റെ ഭാഗമായോ വാഹനങ്ങള് പരിശോധിക്കുന്നതിനോ നിയോഗിക്കാന് പാടില്ലെന്നും നിര്‍ദ്ദേശത്തില് പറയുന്നുണ്ട്. മാത്രമല്ല അഥവാ 50 വയസിന് താഴെയുള്ളവരെ നിയോഗിക്കുകയാണെങ്കില് അവര്‍ക്ക് ഗുരുതരമായ മറ്റ് അസുഖങ്ങളൊന്നും ഇല്ലെന്ന് ഉറപ്പാക്കണമെന്നും നിര്‍ദ്ദേശത്തില് വ്യക്തമാക്കുന്നുണ്ട്.\nകൂടാതെ ഡ്യൂട്ടിയ്ക്ക് വരുന്ന പൊലീസുകാര് ഡ്യൂട്ടിസമയത്തും അതുകഴിഞ്ഞ് വീട്ടിലെത്തുമ്പോഴും ആരോഗ്യവകുപ്പിന്റെ മാര്‍ഗനിര്‍ദ്ദേശങ്ങള് പാലിക്കണമെന്നും അവരുടെ . കുടുംബാംഗങ്ങളും ആരോഗ്യവകുപ്പിന്റെ നിര്‍ദ്ദേശങ്ങള് പാലിക്കണമെന്നും അറിയിച്ചിട്ടുണ്ട്. ഇതിനിടയില് ഒരു പൊലീസ് ഉദ്യോഗസ്ഥന് കോറോണ ബാധിച്ചതിനെ തുടര്‍ന്ന് കേരള പൊലീസ് ആസ്ഥാനം അടച്ചു.\nരോഗം സ്ഥിരീകരിച്ചത് റിസപ്ഷനില് ഡ്യൂട്ടിയിലുണ്ടായിരുന്ന ഉദ്യോഗസ്ഥനാണ്. ശുചീകരണ പ്രവര്‍ത്തനങ്ങള്‍ക്ക് ശേഷം രണ്ടു ദിവസം കഴിഞ്ഞ് പൊലീസ് ആസ്ഥാനം തുറക്കും. അവധി ദിനങ്ങള് ആയതിനാല് പൊലീസിന്റെ പ്രവര്‍ത്തനത്തെയൊന്നും ബാധിക്കില്ലയെന്നും അധികൃതര് അറിയിച്ചിട്ടുണ്ട്.\nകൊവിഡ്: ആദ്യ ദിനത്തില് വാക്‌സിന് സ്വീകരിച്ചത് 1,65,714 പേര്\n16 January 2021 09:04 PM\nസംസ്ഥാനത്ത് ഇന്ന് 6004 പേര്‍ക്ക് കോവിഡ്; 5158 പേര്‍ക്ക് രോഗമുക്തി\n13 January 2021 06:07 PM


കൈകളുടെ ശുചിത്വം കോവിഡ് കാലഘട്ടത്തില് - Janayugom Online\nDr. Shareek P. S\nConsultant - Infectious diseases SUT Hospital, Pattom\n2008 മുതല് എല്ലാ വര്‍ഷവും മുടങ്ങാതെ കൈകളുടെ ശുചിത്വത്തിന്റെ പ്രാധാന്യം ലോകത്തെ പഠിപ്പിക്കുവാനായി ഗ്ലോബല് ഹാന്‍ഡ് വാഷിംഗ് ദിനം ആചരിച്ചു വരാറുണ്ട്. കഴിഞ്ഞ രണ്ടുവര്‍ഷമായി ഇതിന്റെ പ്രാധാന്യം വളരെയേറെ കൂടിയിട്ടുണ്ട് എന്ന കാര്യത്തില് സംശയമില്ല. ഇതിന് കാരണമായത് ഇക്കാലയളവില് ലോകത്തെ ഗ്രസിച്ച കോവിഡ് മഹാമാരി തന്നെയാണ്. രോഗാണു സംക്രമണം പ്രധാനമായും സംഭവിക്കുന്നത് വായുവിലൂടെയോ രോഗവാഹകരുമായുള്ള സമ്പര്‍ക്കം മൂലമോ ആണ്. രോഗിയുടെ ശ്രവങ്ങള് മറ്റുള്ളവരുടെ ശ്വാസകോശത്തില് പ്രവേശിക്കുന്നത് വഴിയും രോഗാണു പകര്‍ച്ച ഉണ്ടാകാം. കോവിഡ് മഹാമാരിയുടെ ഈ സമയത്ത് പ്രധാനമായും നമ്മള് അറിയേണ്ടത് കോവിഡ് പകര്‍ച്ച സംഭവിക്കുന്നത് പ്രധാനമായും വായുവിലൂടെയുള്ള പകര്‍ച്ചയും അതുപോലെ നേരിട്ടുള്ള സമ്പര്‍ക്കം മൂലവുമാണ്.\nഇതില് സ്പര്‍ശനം മൂലമുള്ള രോഗ പകര്‍ച്ച തടയാനുള്ള ഏറ്റവും ഫലപ്രദമായ മാര്‍ഗ്ഗമാണ് കൈകളുടെ ശുചിത്വം പാലിക്കുന്നതിലൂടെ നമുക്ക് സാധ്യമാവുന്നത്. കോവിഡ് മാത്രമല്ല ഒരു പരിധിവരെയുള്ള എല്ലാ വൈറസ് ബാധ കളില് നിന്നും കുറെയൊക്കെ ബാക്ടീരിയ മൂലമുള്ള രോഗങ്ങളില് നിന്നും രക്ഷപെടാം. അസുഖം വന്നിട്ട് ചികിത്സിക്കുന്നതിനേക്കാള് അത് വരുന്നത് തടയുന്നതാണ് ഏറ്റവും അഭികാമ്യം. ഈ ഒരു ആശയത്തില് നിന്നാണ് ഈ വര്‍ഷത്തെ ഗ്ലോബല് ഹാന്‍ഡ് വാഷിംഗ് ദിനമായി ഒക്ടോബര് 15 ന് ആചരിക്കുന്നത്. ഈ വര്‍ഷത്തെ തീം എന്നത് ‘കൈകളുടെ ശുചിത്വം എല്ലാവര്‍ക്കും’ എന്നതാണ്. കോവിഡ് കാലത്തിന് മുമ്പ് കൈകളുടെ ശുചിത്വത്തിന്റെ പ്രാധാന്യം മുഖ്യമായും നിലനിന്നിരുന്നത് ആശുപത്രി ജന്യമായ രോഗ പകര്‍ച്ച തടയാന് വേണ്ടി ആയിരുന്നു. എന്നാല് ഇക്കാലത്ത് അതിന്റെ പ്രാധാന്യത്തെക്കുറിച്ച് കുട്ടികളടക്കമുള്ള സകലമാന ജനങ്ങളും അറിയേണ്ടത്.\nകൈകളുടെ ശുചിത്വം പ്രധാനമായും രണ്ടു രീതിയിലാണ് നമുക്ക് ഉറപ്പാക്കാവുന്നത്. ഇതില് ഏറ്റവും ലളിതമായ രീതി സോപ്പും വെള്ളവും ഉപയോഗിച്ച് കൈകള് വൃത്തിയാക്കുക എന്നതാണ്. രണ്ടാമത്തേത് ആല്‍ക്കഹോള് ഉപയോഗിച്ചുള്ള രീതിയാണ്. രണ്ട് രീതിയും ഒരേ പോലെ തന്നെ രോഗങ്ങളെ തടയാന് ഫലപ്രദമാണ്. ആഹാരം കഴിക്കുന്നതിന് മുമ്പും ശേഷവും ശൗചാലയത്തില് പോയതിന് ശേഷം, പുറത്തുപോയി തിരികെ വീട്ടിലേക്ക് പ്രവേശിക്കുന്നതിന് മുമ്പ് എല്ലാം കൈകള് വൃത്തിയാക്കിയാല് തന്നെ വയറിളക്കം, സാധാരണ കാണാറുള്ള വൈറല് പനികള് എല്ലാ ഒരു പരിധിവരെ നമുക്ക് തടഞ്ഞുനിര്‍ത്താനാവുന്നതാണ്. ഈ ദിനം ഒരു തുടക്കം ആകും എന്ന് നമുക്ക് പ്രത്യാശിക്കാം. ആരോഗ്യകരമായ ഒരു മനുഷ്യരാശിയുടെ നിലനില്‍പ്പിന് അടിസ്ഥാന പാഠങ്ങള് സംസ്‌കാരമായി മാറേണ്ടത് ഒരു നിര്‍ബന്ധ ഘടകം തന്നെയാണ് എന്ന ഒരു സന്ദേശമാണ് ഈ കോവിഡ് മഹാമാരിലൂടെ മനുഷ്യരാശിക്ക് പ്രകൃതി പകര്‍ന്നു നല്‍കുന്നത്.\nENGLISH SUMMARY:Hand hygiene during the covid period\ncovid sut hand


Neeraj Madhav dance: വുമൺസ് കോളേജിന്‍റെ വൈബിൽ മതിമറന്ന് നീരജ്; തലകുത്തി മറിഞ്ഞ് താരം - actor neeraj madhav's unplanned dance performance video in providence women’s college | Samayam Malayalam\nactor neeraj madhav's unplanned dance performance video in providence women’s college\nവുമൺസ് കോളേജിന്‍റെ വൈബിൽ മതിമറന്ന് നീരജ്; തലകുത്തി മറിഞ്ഞ് താരം\nBibin Babu | Samayam Malayalam | Updated: 23 Jan 2020, 11:20:00 PM\nഒരു വടക്കൻ സെൽഫി എന്ന സിനിമയിൽ എന്നെ തല്ലേണ്ടമ്മാവാ ഞാൻ നന്നാവൂലാ എന്ന പാട്ടിന് കോറിയോഗ്രഫി നിർവ്വഹിച്ചിട്ടുള്ളയാളുമാണ് നടൻ നീരജ് മാധവ്\nദൃശ്യം ഉള്‍പ്പെടെയുള്ള നിരവധി സിനിമകളിലൂടെ ശ്രദ്ധ നേടിയ താരമാണ് നടൻ നീരജ് മാധവ്. അടുത്തിടെ ബോളിവുഡ് വെബ് സീരീസായ ദി ഫാമിലി മാനിലും ശ്രദ്ധേയ വേഷം ചെയ്തിട്ടുമുണ്ട് താരം. താരത്തിന്‍റെ പുതിയ ചിത്രമായ ഗൗതമന്‍റെ രഥം എന്ന സിനിമ റിലീസിനായി ഒരുങ്ങുകയാണ്. ഇപ്പോഴിതാ താരം സോഷ്യൽമീഡിയയിൽ പങ്കുവെച്ചിരിക്കുന്ന പുതിയൊരു വീഡിയോ വൈറലായിരിക്കുകയാണ്.\nAlso Read: 'പ്രണയവർണ്ണങ്ങളി'ലെ അതേ ഗോവണിപ്പടികൾ! 22 വർഷങ്ങൾക്ക് ശേഷം നടന്നുകയറി മഞ്ജു\nപ്രൊവിഡൻസ് വുമൺസ് കോളേജിൽ നടന്ന പരിപാടിയിൽ പങ്കെടുക്കുന്നതിനായി എത്തിയ താരം അവിടെ വെച്ച് ചെയ്ത ഡാൻസിന്‍റെ വീഡിയോയാണ് പങ്കുവെച്ചിരിക്കുന്നത്. ഒട്ടും പ്ലാൻ ചെയ്യാതെ കോറിയോഗ്രഫി ചെയ്യാതെ ചെയ്ത ഡാൻസാണിതെന്ന് പറഞ്ഞാണ് താരം വീഡിയോ പങ്കുവെച്ചിരിക്കുന്നത്.\nനിങ്ങൾ അത്ഭുതപ്പെടുത്തി കളഞ്ഞു, നിങ്ങളുടെ വൈബ് ഏറെ ഇഷ്ടപ്പെട്ടു എന്നു പറഞ്ഞാണ് വുമൺസ് കോളേജിലെ പെൺകുട്ടികളോടൊപ്പമുള്ള ഡാൻസിന്‍റെ വീഡിയോ താരം പങ്കുവെച്ചിരിക്കുന്നത്. തമിഴ് പാട്ടിനൊപ്പം ചുവടുവയ്ക്കുന്ന താരം ഡാൻസിനിടെ തലകുത്തിമറിയുന്നതും വീഡിയോയിൽ കാണാം. ശേഷം ആവേശപൂ‍ർവ്വം സദസ്സിനിടയിലേക്ക് ഓടിയിറങ്ങി നിരജ് ഡാൻസ് ചെയ്യുന്നുമുണ്ട്.\nAlso Read: എന്‍റെ ബോസിന് നന്ദി! മമ്മൂട്ടിക്ക് ആനന്ദമുത്തം നൽകി 'ഷൈലോക്ക്' സംവിധായകൻ\nഅള്ള് രാമേന്ദ്രൻ ആണ് താരം അഭിനയിച്ച് പുറത്തിറങ്ങിയ ഒടുവിലത്തെ ചിത്രം. കാ, ഗൗതമന്‍റെ രഥം, എന്നിലെ വില്ലൻ, പാതിരാ കു‍ർബ്ബാന തുടങ്ങിയവയാണ് താരം അഭിനയിച്ച് പുറത്തിറങ്ങാനിരിക്കുന്ന പുതിയ ചിത്രങ്ങൾ. ഒരു വടക്കൻ സെൽഫി എന്ന സിനിമയിലെ എന്നെ തല്ലേണ്ടമ്മാവാ ഞാൻ നന്നാകൂലാ എന്ന പാട്ടിന് കോറിയോഗ്രഫി നിർവ്വഹിച്ചത് നീരജ് ആയിരുന്നു.\nഷൈലോക്ക് ഫസ്റ്റ് റിപ്പോര്‍ട്ട്\n'പ്രണയവർണ്ണങ്ങളി'ലെ അതേ ഗോവണിപ്പടികൾ! 22 വർഷങ്ങൾക്ക് ശേഷം നടന്നുകയറി മഞ്ജു ആര്‍ട്ടിക്കിള് ഷോ\nനീരജ് മാധവ് unplanned dance performance providence women’s college Neeraj Madhav dance neeraj dance video actor neeraj Madhav\nWeb Title : actor neeraj madhav's unplanned dance performance video in providence women’s college


ബബുലമോൾ വിവാഹനിശ്ചയത്തിന് ഒരുങ്ങിയിറങ്ങി, സ്വന്തം വീട്ടിൽനിന്ന് | homeless family gets new house\nNov 28, 2018, 09:37 PM IST\nബബുലയുമായി ഷെഡ്ഡിൽ താമസിക്കുമ്പോൾ, ആറുവർഷം മുമ്പ് വോയ്സ് ഓഫ് ദി ക്രൈസ്റ്റിന്റെ സഹായത്തോടെ വീടുപണി തുടങ്ങിവെച്ചു. ബാക്കിയുണ്ടായിരുന്ന പണികളും മഴക്കെടുതിമൂലമുണ്ടായ കേടുപാടും നന്മ വീട് കൂട്ടായ്മ തീർത്തു. ബബുലയുടെ സഹോദരൻമാരും ബന്ധുക്കളും കൂടിയതോടെ ചെലവ് ചുരുക്കാനും സാധിച്ചു.\nഅമ്മയുടെ കൈപിടിച്ച് വിവാഹനിശ്ചയത്തിന് ബബുലമോള് വീട്ടില് നിന്ന് ഇറങ്ങുന്നു.\nആർപ്പൂക്കര: ശബ്ദവും വാക്കുകളുമില്ലാത്ത ബബുലമോളുടെ വിവാഹനിശ്ചയമായിരുന്നു തിങ്കളാഴ്ച. ഇരട്ടിസന്തോഷത്തോടെയാണ് സ്വന്തം വീട്ടിൽനിന്ന് ഒരുങ്ങിയിറങ്ങിയത്. മകളുടെ കൈപിടിച്ച് അമ്മയും അടച്ചുറപ്പുള്ള വീടെന്ന സ്വപ്നത്തിന് തുണയായ ‘ഇപ്കായ്’ എന്ന സംഘടനയിലെ അംഗങ്ങളും ഒപ്പമുണ്ടായിരുന്നു. ബബുലയ്ക്ക് കൂട്ടായെത്തിയ ബിനോ ബാബുവിനും കേൾവിശക്തിയും സംസാരശേഷിയുമില്ല.\nആർപ്പൂക്കര, കോതാകരി കോളനിയിൽ ചിറയ്ക്കൽതാഴെ സി.കെ. കുഞ്ഞുമോളുടെയും പരേതനായ ബാബുരാജിന്റേയും രണ്ടാമത്തെ മകളാണ് ബബുല. ഓട്ടോ ഡ്രൈവറായിരുന്ന ബാബുരാജ് ഏഴുവർഷം മുമ്പ് മരിച്ചതോടെ മൂന്നുമക്കളും കുഞ്ഞുമോളും ഒറ്റയ്ക്കായി. കൂലിപ്പണി ചെയ്താണ് കുഞ്ഞുമോൾ മക്കളെ വളർത്തിയത്. വിവിധ രോഗങ്ങൾ അലട്ടിയിട്ടും കുടുംബംപോറ്റാൻ എല്ലുമുറിയെ പണിയെടുത്തു. ഇടയ്ക്ക് ആറുമാസം എം.ജി. സർവകലാശാലയിൽ താത്കാലിക ജോലി ലഭിച്ചെങ്കിലും കാലാവധി കഴിഞ്ഞതോടെ കൂലിവേലയിലേക്ക് മടങ്ങി. ബബുല മലയാളത്തിൽ ബിരുദം നേടി. വിദ്യാർഥികളായ ആൺമക്കൾക്ക് അമ്മയെ സഹായിക്കാനാകാത്തതിൽ വിഷമമുണ്ട്.\n16-ാം വാർഡംഗം പ്രവീൺ കുമാറും ഇപ്കായ് നാഷണൽ കോ-ഓർഡിനേറ്ററും പഞ്ചായത്ത് ജീവനക്കാരനുമായ അനീഷ് മോഹൻ, സുഹൃത്തുക്കളായ ദയാൽ ശിവസ്വാമി, ദീപു കുര്യൻ, ശിവദാസൻ, ശ്യാം ശിവസ്വാമി എന്നിവരും സാമ്പത്തികസഹായവുമായി അയർലാൻഡ് മലയാളി കൂട്ടായ്മ ’നന്മ കൂട്ടായ്മയിലും ഒന്നിച്ചത്. രണ്ടാമത്തെ നന്മ വീടിന്റെ പണികളാണ് പൂർത്തിയാക്കിയത്.\nവാകത്താനം കണ്ണഞ്ചിറ സ്വദേശിയാണ് ബിനോ ബാബു. ബിനോ സ്വകാര്യസ്ഥാപനത്തിലെ ജീവനക്കാരനാണ്. സ്ഥിരവരുമാനമുള്ള ജോലിയാണ് ഇരുവരുടെയും ലക്ഷ്യം. കല്യാണച്ചെലവാണ് കുഞ്ഞുമോൾ നേരിടുന്ന അടുത്ത വെല്ലുവിളി.\nhomeless family gets new house


രാജ്യത്ത് നിന്ന് ഓടിച്ചുവിടുമ്പോൾ ഇതുവരെ നല്‍കിയ നികുതി പണം തിരിച്ചു തരുമോ? രൂക്ഷ വിമർശനവുമായി ഷാന് റഹ്മാന്- - Shaan Rahman against Citizenship Amendment Act\nShaan Rahman Against Citizenship Amendment Act\nരാജ്യത്തെ ശരിയായ പ്രശ്നങ്ങളിൽ നിന്നും ശ്രദ്ധ തിരിക്കാനുള്ള നിങ്ങളുടെ നാടകം നന്നായി നടക്കുന്നുണ്ട്\nDecember 19, 2019 10:56:09 am\nപൗരത്വ ഭേദഗതി നിയമത്തിനെതിരെ രൂക്ഷ വിമര്‍ശനവുമായി സംഗീത സംവിധായകന് ഷാന് റഹ്മാന്. രാജ്യത്തു നിന്നും ഓടിച്ചു വിടുമ്പോൾ ഇതുവരെ സര്‍ക്കാരിലേക്ക് നല്‍കിയ നികുതി പണമൊക്കെ തിരിച്ചു നല്‍കുമോ എന്നാണ് ഷാന് റഹ്മാന്റെ ചോദ്യം. ഫേസ്ബുക്ക് പോസ്റ്റിലാണ് പൗരത്വ ഭേദഗതി നിയമത്തിലുള്ള തന്റെ പ്രതികരണം ഷാന് റഹ്മാൻ രേഖപ്പെടുത്തിയത്.\n“നിങ്ങൾ ഈ ആളുകളെ നാട്ടിൽ നിന്ന് പുറത്താക്കുമ്പോൾ, അവർ ഇന്നുവരെ അടച്ച നികുതികൾ നിങ്ങൾ തിരികെ നൽകുമോ, ഐടി, ജിഎസ്‌ടി അടക്കം? കാരണം നിങ്ങൾ ഇതുവരെ അതുപയോഗിച്ച് ഒന്നും ചെയ്തിട്ടില്ല, അതിനാൽ എല്ലാം നിങ്ങളുടെ അക്കൗണ്ടുകളിൽ സുരക്ഷിതമായിരിക്കും. അല്ലെങ്കിൽ, ‘നിങ്ങൾ പോകണം, പക്ഷേ നിങ്ങളുടെ പണം ഞങ്ങളുടേതാണ്,’ പോലുള്ള വിലകുറഞ്ഞ നയമായിരിക്കുമോ? ഈ രാജ്യത്ത് ജീവിക്കാനുള്ള വാടക പോലെയാണോ നിങ്ങൾ നികുതിയെ കണ്ടത്?” ഷാൻ ചോദിക്കുന്നു.\n“രാജ്യത്തെ ശരിയായ പ്രശ്നങ്ങളിൽ നിന്നും ശ്രദ്ധ തിരിക്കാനുള്ള നാടകം നന്നായി നടക്കുന്നുണ്ട്. ഇപ്പോഴാരും സാമ്പത്തികമാന്ദ്യത്തെ കുറിച്ച് സംസാരിക്കുന്നില്ല, ജി ഡി പിയുടെ ചരിത്രപരമായ വീഴ്ചയെ കുറിച്ച് ആരും സംസാരിക്കുന്നില്ല. തൊഴിലില്ലായ്മയെ കുറിച്ചു ആരും സംസാരിക്കുന്നില്ല,” ഷാൻ കുറിക്കുന്നു.\nകഴിഞ്ഞ ദിവസം വിനീത് ശ്രീനിവാസനും പൗരത്വ ഭേദഗതി നിയമത്തിനെതിരെ രംഗത്തു വന്നിരുന്നു, “നിങ്ങള്‍ക്ക് അവര് ന്യൂനപക്ഷമായിരിക്കും. ഞങ്ങള്‍ക്ക് അവര് സഹോദരീ സഹോദരന്മാരാണ്. ദയവായി നിങ്ങളുടെ പൗരത്വ ഭേദഗതിയുടെ ‘കാബില്’ കയറി ഞങ്ങളിൽ നിന്ന് ഏറെ ദൂരെയുള്ള നാട്ടിലേക്ക് പോകുക. നിങ്ങള് പോകുമ്പോള് ദയവായി ദേശീയ പൗരത്വ രജിസ്റ്ററടക്കമുള്ളവ എടുത്തുകൊണ്ടുപോവുക,” വിനീത് ശ്രീനിവാസൻ ഫെയ്സ്ബുക്ക് പോസ്റ്റിൽ കുറിച്ചതിങ്ങനെ.\nRead more: വസ്ത്രം കൊണ്ട് പ്രതിഷേധം; നരേന്ദ്ര മോദിയുടെ പരാമര്‍ശത്തിന് അനശ്വര നല്‍കുന്ന മറുപടി


നയന്‍താരയ്ക്ക് ദുല്‍ക്കറിന്റെ നായികയാകണം\nPosted by Farsana Jaleel A, 21 Dec, 2016\nറിയ എന്ന കൗമാരക്കാരിയായി ബേബി നയന്‍താര പ്രേക്ഷകമനം കീഴടക്കുന്നു. വി.എം.വിനു സംവിധാനം ചെയ്ത മറുപടിയില് റഹ്മാന്റെയും ഭാമയുടെയും മകളായി തുല്യപ്രാധാന്യമുള്ള വേഷത്തിലാണ് ബേബി നയന്‍താര അഭിനയിക്കുന്നത്.\nഅഭിനയ പ്രാധാന്യമുള്ള നിരവധി രംഗങ്ങള് മറുപടിയില് ഉണ്ടായിരുന്നു. നയന്‍താര ഈ രംഗങ്ങള് അതി ഗംഭീരമായി അഭിനയിക്കുകയും ചെയ്തു. ഈ ചിത്രം ശരിക്കും നയന്‍താരക്ക് ഒരു വഴിത്തിരിവു തന്നെയായി.\nആദ്യചിത്രമായ കിലുക്കം കിലുകിലുക്കം എന്ന ചിത്രത്തില് അഭിനയിക്കുമ്പോള് നയന്‍താരക്ക് രണ്ടരവയസ്‌സായിരുന്നു. ചിത്രത്തില് ഗംഭീര അഭിനയം കാഴ്ച വച്ച് നയന്‍താരക്ക് പിന്നെ തിരിഞ്ഞു നോക്കണ്ടി വന്നില്ല. പത്തുവര്‍ഷം കൊണ്ട് ഇരുപത്തിയൊന്‍പതു സിനിമകള്.\nമറുപടിയില് ടീനേജുകാരിയായ റിയ എന്ന പെണ്‍കുട്ടിയെയാണ് നയന്‍താര അവതരിപ്പിക്കുന്നത്. ഹൃദയസ്പര്‍ശിയായ ഒരു കുടുംബകഥയാണ് ഈ ചിത്രം പറയുന്നത്. ഉത്തരേന്ത്യയില് നടന്ന ഒരു യഥാര്‍ത്ഥസംഭവത്തെ ആസ്പദമാക്കി ഒരുക്കിയ ചിത്രം സ്‌നേഹത്തിനും പ്രണയത്തിനും പ്രാധാന്യം നല്‍കുന്നു.\nഅഭിനയിച്ചതില് ഏറ്റവും ഇഷ്ടപെ്പട്ട സിനിമ?\nഇപ്പോള് അഭിനയിച്ച മറുപടി തന്നെ.\nസൂര്യയില് ചെയ്ത സെന്‍സേഷന് എന്ന പ്രോഗ്രാം ആണ് കിലുക്കം കിലുകിലുക്കത്തില് അവസരം നേടിത്തന്നത്.\nമകളായി അഭിനയിക്കാനാണോ നായികയായി അഭിനയിക്കാനാണോ ആഗ്രഹം?\nഇപ്പോള് മകള്, വലുതാകുമ്പോള് നായിക. ദുല്‍ഖര് സല്‍മാന്റെ നായികയാകണമെന്നാണ് ആഗ്രഹം. ദുല്‍ഖറിനെ പണ്ടേ ഇഷ്ടമാണ്. പിന്നെ കാളിദാസ് ജയറാം. ഫസ്റ്റ് പ്രയോറിറ്റി ദുല്‍ഖറിനു തന്നെ, കാളിദാസനെ എനിക്കു പരിചയമുണ്ട്. ജയറാം അങ്കിളിന്റെ കൂടെ രണ്ട് മൂന്ന് സിനിമകള് ഞാന് ചെയ്തിട്ടുണ്ട്. കനകസിംഹാസനത്തിന്റെ സെറ്റില് ജയറാം അങ്കിളിനൊപ്പം കുടുംബവും ഉണ്ടായിരുന്നു. അന്നാണ് കാളിദാസനെ പരിചയപ്പെട്ടത്.\nകാളിദാസന്റെ പൂമരത്തിലെ പാട്ട് ഇഷ്ടമായോ?\nആ ലെറ്റര് എഴുതിയത് മോളാണോ?\nനടിമാരില് ആര്‍ക്കൊപ്പം അഭിനയിക്കാനാണ് ആഗ്രഹം?\nകാവ്യ, ഭാവന, മംമ്ത. മംമ്ത ചേച്ചിക്കൊപ്പം ഇതുവരേയും വര്‍ക്ക് ചെയ്തിട്ടില്ല.\nചേച്ചിയെ വലിയ ഇഷ്ടമാണ്. അഭിനയത്തിന്റെ കാര്യമായാലും ഗെറ്റപ്പിന്റെ കാര്യമായാലും മലയാളത്തിലെ മറ്റുനടിമാരില് നിന്നും മംമ്ത ചേച്ചി വ്യത്യസ്തയാണ്. ചേച്ചിക്കൊരു ബോളിവുഡ് ടച്ചുണ്ട്. മൈ ബോസ് ഞാന് ഒരുപാടുവട്ടം കണ്ടു.\nമമ്മൂട്ടി, മോഹന്‍ലാല് എന്നിവരുടെ നായിക ആകണമെന്നുണ്ടോ?\nഒരിക്കലും മകളായി അഭിനയിച്ചവരുടെ നായികയാകില്ല. അതെനിക്കിഷ്ടമല്ല. അങ്ങനെയൊരിക്കലും ഞാന് ചെയ്യില്ല\nദുല്‍ഖര്, ഫഹദ്, നിവിന് പോളി,ഷാറൂഖ് ഖാന്, ഷാഹിദ് കപൂര്, തമിഴില് സൂര്യ.\nഏതു തരം കഥാപാത്രമാണിഷ്ടം?\nനല്ല കഥയും കഥാപാത്രവുമാണെങ്കില് ഏതു കഥാപാത്രവും ചെയ്യും\nനല്ല റോളാണെങ്കില് നെഗറ്റീവ് എന്നൊന്നും നോക്കില്ല.\nഅഭിനയിച്ചതില് ഇഷ്ടപെ്പട്ട അച്ഛനും അമ്മയും?\nമറുപടിയിലെ റഹ്മാന് അങ്കിളും, ഭാമ ചേച്ചിയും, അതു കഴിഞ്ഞാല് സൈലന്‍സിലെ മമ്മൂട്ടി അങ്കിളും പല്ലവി ചേച്ചിയും.\nതല്‍ക്കാലമില്ല .....ഇനി അല്‍പ്പം ബ്രേക്ക് വേണം. പഠിക്കാന്. ഒന്നാം ക്‌ളാസിലും രണ്ടാം ക്‌ളാസിലും പഠിക്കുമ്പോള് ക്‌ളാസില് പോയിട്ടേയില്‌ള. അഞ്ചാം ക്‌ളാസ് വരെ സ്‌കൂളില് വല്ലപ്പോഴുമേ പോയിട്ടുള്ളൂ. അതുകൊണ്ട് മാത്‌സ്, ഫിസിക്‌സ്, കെമിസ്ട്രി ഇതൊക്കെ പ്രയാസമാണ്. ഈ വിഷയങ്ങള്‍ക്കൊന്നും ബെയ്‌സില്ല . ഇനി പഠനത്തില് ശ്രദ്ധിക്കണം.\nനല്ല അവസരം വന്നാല്?\nനല്ല റോള് ആണെങ്കില് ചെയ്യും\nസിനിമയാണ് പ്രധാനം. സിനിമയില് അഭിനയിക്കാനാണ് ഇഷ്ടം. എന്നാലും ഒരു ജോലി വേണം. ഒരു പ്രൊഫഷണല് കോഴ്‌സ് ചെയ്തു കൊണ്ട് സിനിമയില് തുടരണം.\nഒരു ദിവസം ഫെയ്‌സ്ബുക്കില് എത്ര സമയമുണ്ടാകും?\nഞാന് ഫെയ്‌സ്ബുക്ക് ഉപയോഗിക്കാറില്ല. അഡ്മിന്‍സ് ആണ് അക്കൗണ്ടും പേജും കൈകാര്യം ചെയ്യുന്നത്.\nപണ്ട് ഫെയ്‌സ്ബുക്കില് ഭാവിയിലെ നയന്‍താരയാകുമോ എന്നൊരു ചോദ്യം ഉണ്ടായിരുന്നു. അതിനുള്ള മറുപടി ?\nഎനിക്ക് ആരെ പോലെയും ആകേണ്ട. ഞാന് ആയാല് മതി. എനിക്ക് എന്റേതായ വ്യക്തിത്വമുണ്ട്.\nഒന്‍പതാം ക്‌ളാസ്‌സില്, ചോയിസ് തൃപ്പുണിത്തുറ\nകണ്ടംപെററി ഡാന്‍സ്, ക്‌ളാസിക്കല് ഡാന്‍സ്, ബാഡ്മിന്റന് തുടങ്ങിയ ഐറ്റംസ് ഒക്കെ ചെയ്യും. കഴിഞ്ഞ വര്‍ഷം ബാഡ്മിന്റന് ടീം ഡിസ്ട്രിക്റ്റ് സെക്കന്റ് ആയിരുന്നു. മൂന്ന് വയസ്‌സു മുതല് കണ്ടംപെററി ഡാന്‍സ് പഠിക്കുന്നു, സ്‌കൂളില് ചേര്‍ന്നിട്ടാണ് ക്‌ളാസിക്കല് ഡാന്‍സ് പഠിക്കാന് തുടങ്ങിയത്. ഗിത്താറും പഠിക്കുന്നുണ്ട്.\nപോകാന് ഇഷ്ടപെ്പട്ട സ്ഥലം?\nപാരിസ്, ഹവായി, ലണ്ടന്. ഇവിടെയൊക്കെ സ്ഥലം കാണാന് പോകണമെന്നുണ്ട്, ഫോട്ടോസ് എടുക്കണം, ഷോപ്പിംഗ് നടത്തണം ഇതൊക്കെയാണ് പ്‌ളാന്. വെള്ളം എനിക്ക് ഭയങ്കര ഇഷ്ടമാണ്. അതുകൊണ്ടാണ് ഹവായ് ബീച്ചിനെ ഇഷ്ടപെ്പടുന്നത്. ലണ്ടനില് സെറ്റില്‍ഡ് ആകാനാണ് ഇഷ്ടം. കാരണം ലണ്ടനില് ഇംഗ്‌ളീഷ് മതി, പക്ഷേ പാരീസിലാ ആണെങ്കില് ഫ്രഞ്ച് പഠിക്കണം. എനിക്ക് ഫ്രെഞ്ച് അറിയില്‌ള. കഴിഞ്ഞ വര്‍ഷം തേഡ് ലാങ്ങ്വേജ് ഫ്രെഞ്ച് ആയിരുന്നു. ട്രാവലിംഗ് ഭയങ്കര ഇഷ്ടമാണ്.


അപകട കെണിയൊരുക്കി ജലാശയങ്ങൾ, വഴി തെറ്റിക്കുന്ന കൂട്ടുകെട്ടുകൾ; അവധിക്കാലത്ത് അറിയാന് | Summer holiday security tips for parents and students byateacher | Parenting\nഅപകട കെണിയൊരുക്കി ജലാശയങ്ങൾ, വഴി തെറ്റിക്കുന്ന കൂട്ടുകെട്ടുകൾ; അവധിക്കാലത്ത് അറിയാന്\nവേനൽ അവധിക്കാലമിങ്ങെത്തി, കുട്ടികൾക്കതിത് ആഘോഷത്തിന്റെ കാലം കൂടെയാണ്. അതിപ്പോള് അപകടങ്ങളുടേയും വഴിതെറ്റലുകളുടേയും കൂടെ കാലമായി മാറിയിരിക്കുന്നു. മിക്ക മാതാപിതാക്കളും ഇപ്പോൾ ജോലിക്കു പോകുന്നവരാണ്. അവധിക്കാലത്ത് കുട്ടികളുടെ സംരക്ഷണവും മറ്റും ഒരു ചോദ്യചിഹ്നമായി മാറുകയാണ്. അവധിക്കാലം എങ്ങനെ സന്തോഷത്തിന്റേയും സുരക്ഷയുടേയും കാലമാക്കിമാറ്റാമെന്ന പറഞ്ഞുതരികയാണ് അധ്യാപകനായ സുഗതൻ എൽ ശൂരനാട്. മികച്ച അധ്യാപകനുള്ള സംസ്ഥാന സർക്കാരിന്റെ അവാർഡ് ജേതാവ് കൂടെയാണ് ഇദ്ദേഹം\nസുഗതൻ എൽ ശൂരനാടിന്റെ വാക്കുകൾ\nഒരു മധ്യവേനൽ അവധിക്കാലം കൂടി നമ്മുടെ കുട്ടികൾക്ക് മുന്നിൽ സംജാതമായിരിക്കുന്നു. മധ്യവേനൽകാലം എന്നും നമുക്ക് പേടി സ്വപ്നം തന്നെ. സ്കൂൾ ദിവസങ്ങളിൽ രക്ഷിതാക്കൾക്ക് ഒരു പരിധിവരെ മനസമാധാനം ഉള്ള സ്ഥിതിയായിരുന്നു. എന്നാൽ ആധുനിക കാലഘട്ടത്തിലെ അവധിക്കാലം പല കാരണങ്ങൾ കൊണ്ട് ആധിയുടെയും അങ്കലാപ്പിന്റെയും നേർ കാഴ്ചയാവുകയാണ്. കഴിഞ്ഞ കാലങ്ങളിൽ അവധിക്കാലത്തെ പലവിധ അപകടങ്ങളിലൂടെ മാത്രം നമുക്ക് നഷ്ടപ്പെട്ടത് നിരവധി വിലപ്പെട്ട ജീവനുകളാണ്. വേനലവധിക്കാലം നമ്മുടെ കുട്ടികൾക്ക് എങ്ങനെ സന്തോഷത്തിന്റെയും സമാധാനത്തിന്റെയും നിമിഷങ്ങളാക്കി മാറ്റാം.\nജലാശയങ്ങളിലെ അപകടങ്ങൾ ആണ് അവധിക്കാലത്ത് ഏറ്റവും കൂടുതൽ റിപ്പോർട്ട് ചെയ്തിട്ടുള്ളത്. ഇത് മിക്കതും സംഭവിച്ചിട്ടുള്ളത് രക്ഷിതാക്കളുടെ അറിവോ സമ്മതമോ ഇല്ലാതെ പോയിട്ടുള്ളവർക്കുമാണ്. ആയതിനാൽ നീന്തൽ വശമില്ലാത്ത കുട്ടികളെ ഒരു കാരണവശാലും രക്ഷിതാക്കളുടെയോ മറ്റ് ഉത്തരാവാദിത്ത്വപ്പെട്ടവരുടെയോ സാന്നിധ്യം ഇല്ലാതെ ജലാശയങ്ങളിൽ പോകാൻ അനുവദിക്കരുത്. ജലാശയങ്ങളുടെ ആഴവും പരപ്പും മറ്റ് പ്രത്യേകതകളും വ്യക്തമായി മനസിലാക്കിയതിന് ശേഷം മാത്രം പോവുക. (ഒഴിവുകാലം നീന്തൽ പഠിപ്പിക്കുന്ന കേന്ദ്രങ്ങളിൽ പോയി പഠമാകാം)\nഈ കാലഘട്ടത്തിൽ ഏറ്റവും കൂടുതൽ ശ്രദ്ധിക്കേണ്ട മറ്റൊന്നാണ് കുട്ടികളിൽ സോഷ്യൽമീഡിയകളുടെ ദുരുപയോഗം. പതിനെട്ട് വയസ്സ് തികയാത്ത ഒരു കുട്ടിയും മൊബൈൽ ഉപയോഗിക്കുന്നില്ലെന്ന് രക്ഷിതാക്കൾ ഉറപ്പുവരുത്തുക. രക്ഷിതാക്കളുടെ സാന്നിധ്യത്തിൽ വ്യക്തമായ സമയ മാനദണ്ഡത്തോടെ കമ്പ്യൂട്ടർ ഗെയിമോ കാർട്ടൂണുകളോ മറ്റ് താല്പര്യമുള്ള ആപ്ലിക്കേഷനുകളോ പരിചയപ്പെടുത്താം. (അത് വിശ്വാസമുള്ള കമ്പ്യൂട്ടർ സ്ഥാപനങ്ങളിൽ വിട്ടുമാകാം )രക്ഷിതാക്കൾ കിട്ടുന്ന സമയം അവരുടെ സന്തോഷത്തിനായി മാറ്റിവെയ്ക്കുക. കാരണം അധ്യയന സമയത്ത് കൂടുതൽ സമയവും അവർ സ്‌കൂളിലാണല്ലോ. ഇത് ബന്ധങ്ങൾ കൂടുതൽ ഊട്ടിയുറപ്പിക്കാൻ നല്ലതാണ്.\nപല വീടുകളിലും പകൽ സമയങ്ങളിൽ രക്ഷിതാക്കൾ ഇല്ലാത്ത അവസ്ഥയുണ്ട്. ഇത് മറ്റൊരു വലിയ പ്രതിസന്ധിയാണ്. ഈ കാലഘട്ടത്തിൽ ആൺ പെൺ വ്യത്യാസമില്ലാതെ കുട്ടികളെ വീട്ടിൽ ഒറ്റക്കിരുത്തി പോകുന്നത് അപകടകരമാണ്. ഈക്കാലത്ത് എല്ലാ ബന്ധുവീടുകളും കൂട്ടുകാരുടെ വീടുകളും ഒരേപോലെ സുരക്ഷിതമാണെന്ന് പറയാൻ കഴിയില്ല. ഈ പ്രശ്നം പരിഹരിക്കുന്നതിനായി നമ്മുടെ പ്രാദേശിക ഭരണകൂടങ്ങളുടെ സഹായത്തോടെ ഓരോ വാർഡുകളിലും കുട്ടികളുടെ സംരക്ഷണത്തിനായി താൽക്കാലിക സൗകര്യങ്ങൾ ഉണ്ടാകേണ്ടിയിരിക്കുന്നു. അല്ലാത്ത പക്ഷം ഓരോ കുട്ടിയുടെയും സുരക്ഷിതത്വം രക്ഷകർത്താക്കൾ തന്നെ ഏറ്റെടുത്തേ മതിയാകൂ.\nതന്റെ കുട്ടി ഇപ്പോൾ എവിടെയാണ്, എപ്പോൾ പോകുന്നു, എപ്പോൾ വരുന്നു, കൂടെയുള്ളതാരാണ്, അവനെന്തൊക്ക കഴിക്കുന്നു, കുടിക്കുന്നു, ഏതൊക്കെ വിനോദങ്ങളിൽ ഏർപ്പെടുന്നു, ഇത്യാദി കാര്യങ്ങളിലൊക്കെ രക്ഷിതാക്കൾ ശ്രദ്ധിക്കണം. മോശമായ കൂട്ടുകെട്ടുകളിലൂടെയാണ് ഒരു കുട്ടി നല്ലതോ ചീത്തയോ ആകുന്നത്. മയക്കുമരുന്ന് ലോബികൾ നമ്മുടെ കൊച്ചുകേരളത്തെ ശക്തമായി പിടിമുറുക്കി കഴിഞ്ഞിരിക്കുന്നു. ഇത്തരം ലോബിയെ നിലക്ക് നിർത്തുവാൻ ഭരണകൂടം മാത്രം വിചാരിച്ചാൽ പോരാ. ഓരോ രക്ഷിതാവും ചിന്തിക്കുന്നത് എന്റെ കുട്ടി അങ്ങനെ പോകില്ല എന്നാണ്. എന്നാൽ ഇത് നാളെ നമ്മുടെ കുട്ടിയ്ക്ക് വന്നുകൂടായ്കയില്ല. നമ്മുടെ കുട്ടികളെ രക്ഷിക്കേണ്ട ഉത്തരവാദിത്വം നാമോരോരുത്തരും ഏറ്റെടുക്കണം.\nപതിനഞ്ചിൽ താഴെ മാത്രം പ്രായമുള്ള കുട്ടികളെക്കൊണ്ട് സ്‌കൂട്ടർ ഓടിപ്പിച്ചിട്ട്, തലയുയർത്തിപ്പിടിച്ച് വളരെ അഭിമാനത്തോടെ പിറകിൽ ഇരിക്കുന്ന രക്ഷിതാക്കൾ ഇന്ന് നമ്മുടെ നിരത്തുകളിലെ സ്ഥിരം കാഴ്ചയാണ്. ഇതിനാലകം നിരവധി അപകടങ്ങളാണ് ഇത്തരത്തിൽ ഉണ്ടായിട്ടുള്ളത്. ഈ കേസുകളിൽ കുറ്റക്കാരായ രക്ഷിതാക്കൾക്കെതിരെ നടപടി സ്വീകരിക്കുവാൻ നിയമ നിർമ്മാണം നടത്തിയിട്ടുണ്ടെങ്കിലും രാഷ്ട്രീയ അതിപ്രസരം മൂലം പല കേസുകളിലും നടപടി എടുക്കുവാൻ അധികൃതർക്ക് കഴിഞ്ഞിട്ടില്ല. ഇരുചക്ര വാഹനം ഓടിക്കുവാനുള്ള ലൈസെൻസ് ലഭിച്ചതിന് ശേഷം മാത്രമേ വാഹനം കൊടുത്തുവിടൂ എന്ന തീരുമാനം ഓരോ രക്ഷിതാക്കളും എടുക്കണം. ചില വീടുകളിലെ കുട്ടികൾ മൊബൈൽ, ബൈക്ക് തുടങ്ങിയവക്ക് വേണ്ടി ആത്മഹത്യാ ഭീഷണിമുഴക്കുകയും അത് നേടിയെടുക്കുന്നതിൽ വിജയിക്കുകയും ചെയ്യുന്നുണ്ട്. ഇത്തരം നിർബന്ധങ്ങളുടെ പ്രധാന കാരണം ചെറുപ്പം മുതൽ കുട്ടികളുടെ ഇഷ്ടത്തിനനുസരിച്ചു രക്ഷിതാക്കൾ ഓരോന്നും ചെയ്തു കൊടുക്കുന്നത് കൊണ്ട് മാത്രമാണ്. ചെറുപ്പത്തിലേ കുട്ടികളുമായി നല്ല ബന്ധം വളർത്തിയെടുക്കുവാൻ ശ്രദ്ധിച്ചാൽ അത്തരം നിർബന്ധബുദ്ധികളിൽ നിന്നും നമ്മുടെ കുട്ടികളെ രക്ഷിക്കുവാൻ സാധിക്കുമെന്ന കാര്യത്തിൽ രണ്ടഭിപ്രായമില്ല. എല്ലാ കൊച്ചുകൂട്ടുകാർക്കും ഒരു നല്ല വേനൽ അവധിക്കാലം ആശംസിക്കുന്നു.\nസുഗതൻ എൽ. ശൂരനാട്, (സംസ്ഥാന അദ്ധ്യാപക അവാർഡ് ജേതാവ് )\nSummary : Summer holiday, Security tips, Students, Parents


Krishna Leelas -4Malayalam - Achyuthan\nഅഞ്ച് വർഷങ്ങൾക്കു മുൻപ്, ആദിത്യനും, മാളവികയും എല്ലാ വാരാന്ത്യ അവധി ദിനങ്ങളിലും ഇസ്കോൺ (ISKON) സംഘടിപ്പിക്കുന്ന ഭഗവത് ഗീത ക്ലാസ്സിൽ പോകാറുണ്ടായിരുന്നു. ഇസ്കോൺ എല്ലാ വർഷവും നാടൻ കലോത്സവം നടത്താറുണ്ട്.\nഒരിക്കൽ ഈ നാടൻ കലോത്സവത്തിനു വേണ്ടിയുള്ള പരിപാടികളുടെ പരിശീലനത്തിന്‍റെ ഇടവേളയിൽ, കുട്ടികൾക്ക് കഴിക്കുവാൻ ലഘു ഭക്ഷണമായി പൂരിയും, പരിപ്പു കറിയും നൽകി. അങ്ങനെ കുട്ടികൾ എല്ലാവരും അത് കഴിക്കുവാൻ തുടങ്ങി. എന്നാൽ ആ പ്രത്യേക സന്ദർഭത്തിൽ, ആദിത്യൻ ഓരോ തവണയും പൂരിയും, പരിപ്പുകറിയുമെടുത്ത് കഴിക്കുവാനായി വായിലേക്കു വയ്ക്കുമ്പോൾ അത് മധുരമാർന്ന ലഡുവായി മാറുന്നത്\nകൽപന കണ്ടു. വായിലേക്കു വച്ച പൂരിയും, കറിയും പുറത്തേയ്ക്കു തുപ്പിക്കൊണ്ട് അതു ലഡുവായി മാറിയിരിക്കുന്നു എന്ന് ആദിത്യൻ കൽപനയ്ക്ക് വ്യക്തമായികാണിച്ചു കൊടുത്തു.\nഇതെന്തൊരു ലീലയാണ് കണ്ണാ...???\nപിന്നീടൊരിക്കൽ ഒരു ആഘോഷവേളയിൽ, നമ്മുടെ ആദിത്യന് "നാലു കുമാരൻമാരിൽ" ഒരാളുടെ വേഷത്തിൽ സ്റ്റേജിൽ ഒരു പരിപാടി അവതരിപ്പിക്കേണ്ടതുണ്ടായിരുന്നു. എന്നാൽ അവതരണത്തിനിടയിൽ നിരവധി തവണ ആദിത്യൻ പുറകിലേയ്ക്കു തിരിഞ്ഞു നോക്കുന്നത് കൽപനയും, സുരേഷും കാണുന്നുണ്ടായിരുന്നു. പരിപാടി കഴിഞ്ഞതിനു ശേഷം, എന്തുകൊണ്ടാണ് അവതരണത്തിൽ ശ്രദ്ധിക്കാതെ എപ്പോഴും പുറകിലേയ്ക്കു തിരിഞ്ഞു\nനോക്കികൊണ്ടിരുന്നത് എന്ന് കൽപന ആദിത്യനോടു ചോദിച്ചു.\nഅപ്പോൾ ആദിത്യൻ പറഞ്ഞു "അമ്മാ, ഇടയ്ക്കിടയ്ക്ക് ആരോ എന്‍റെ പുറകിൽ സ്പർശിക്കുന്നതായി എനിക്ക് അനുഭവപ്പെട്ടുകൊണ്ടിരുന്നു. അതിനാലാണ് ഞാൻ തിരിഞ്ഞു നോക്കികൊണ്ടിരുന്നത്. എന്നാൽ അവിടെ ആരും ഉണ്ടായിരുന്നില്ല."\nആരാണ് ആദിത്യനെ സ്പർശിച്ചുകൊണ്ടിരുന്നത്???\nഎന്നാൽ പരിപാടികളെല്ലാം കഴിഞ്ഞതിനു ശേഷം അവർ അവിടെ നിന്നും പോകുന്ന സമയത്ത്, ആദിത്യൻ വേദിയിലേക്കു തിരിഞ്ഞു നോക്കിയപ്പോൾ നമ്മുടെ ഉണ്ണിക്കണ്ണൻ അവിടെ നിന്നു തന്നെ നോക്കി കൈവീശി കാണിക്കുന്നത് ആദിത്യന് കാണുവാൻ സാധിച്ചു.\nഉണ്ണിക്കണ്ണാ, അവിടുത്തെ ലീലകളെല്ലാം വിസ്മയാവഹം തന്നെ. അവയെല്ലാം നമുക്കൊന്ന് വായിച്ചറിയാം.\nഭഗവാൻ കൃഷ്ണൻ വിവിധ സന്ദർഭങ്ങളിൽ, വിവിധ രൂപങ്ങളിൽ, തന്‍റെ സാനിധ്യം കാണിച്ചിട്ടുണ്ട്….\nഒരിക്കൽ കൽപന ഫോണിലൂടെ തന്‍റെ ഒരു സുഹൃത്തുമായി സംസാരിച്ചിരിക്കുകയായിരുന്നു.\nപെട്ടന്ന് കൽപനയ്ക്ക് തന്‍റെ വായിൽ വെണ്ണയുടെ സ്വാദ് അനുഭവപ്പെട്ടു. ഇക്കാര്യം കൽപന ആ സുഹൃത്തിനോട് പറഞ്ഞപ്പോൾ, കുറച്ചു നേരം കൽപനയോട് കാത്തുനിൽക്കുവാൻ പറഞ്ഞു കൊണ്ട് അവർ പെട്ടന്ന് അവരുടെ പൂജാമുറിയിലേക്കു പോയി. അത്ഭുതകരമായ ഒരു കാഴ്ച തന്നെയാണ് അവർ അവിടെ കണ്ടത്. അന്നേ ദിവസം അവർ പൂജാമുറിയിൽ ഉണ്ണിക്കണ്ണനായി നൽകിയിരുന്ന വെണ്ണയിൽ നിന്നും കുഞ്ഞുവിരലുകളാൽ വെണ്ണ നുള്ളിയെടുത്തതിന്‍റെ അടയാളം അവർക്കു കാണുവാൻ സാധിച്ചു.\nനമ്മുടെ ഉണ്ണിക്കണ്ണന് വേണ്ടി എന്നും പരിശുദ്ധമായി പാചകം ചെയ്ത ഉച്ചയൂണും, അത്താഴവും ആണ് കൽപന സാധാരണയായി നൽകാറുള്ളത്. എന്നാൽ അത് ലഭ്യമല്ലെങ്കിൽ, പുറമെ നിന്ന് വാങ്ങിയ എന്തെങ്കിലുമോ, ചിലപ്പോൾ ഉണ്ണിക്കണ്ണന്‍റെ ഇഷ്ടപാനീയമായ നാരങ്ങാ വെള്ളമോ ഭഗവാന് സമർപ്പിക്കും. നമ്മുടെ ഉണ്ണിക്കണ്ണന് ചോക്‌ളേറ്റും വളരെയധികം ഇഷ്ടമാണ്!.\nഒരിക്കൽ ഭഗവാന് നൽകുവാൻ ഉതകും വിധം പരിശുദ്ധമായി ഭക്ഷണം പാചകം ചെയ്യുവാൻ സാധിക്കാതിരുന്നതിനാൽ, അന്നേ ദിവസം കൽപന ഭഗവാന് വെണ്ണ ഉരുളകൾ സമർപ്പിക്കുവാനായി തീരുമാനിച്ചു. എന്നാൽ അവ ഭഗവാന് മുൻപിൽ സമർപ്പിച്ചു കൊണ്ടിരിക്കുന്ന വേളയിൽ, സമർപ്പിക്കുന്ന വെണ്ണ ഉരുളകളുടെ എണ്ണം കുറയുന്നതായി കൽപന കണ്ടു. അതേ സമയത്തു തന്നെ അടുക്കളയിൽ നിന്നും അസ്വാഭാവികമായ എന്തോ ശബ്ദവും കൽപന കേട്ടു.\nഎന്താണെന്നു നോക്കുവാനായി അടുക്കളയിലേക്കു പോയ കൽപന അവിടെ കണ്ടതെന്താണ്????.\nആദിത്യന്‍റെ വായിൽ വെണ്ണ ഉരുളകൾ നിറഞ്ഞു അവനവിടെ വീർപ്പുമുട്ടിക്കൊണ്ടിരിക്കുകയായിരുന്നു. അവനതു ചവയ്ക്കുവാനോ, ഒന്നു ശ്വാസമെടുക്കുവാനോ സാധിക്കുന്നുണ്ടായിരുന്നില്ല. ആദിത്യന്‍റെ ശ്വാസം സ്തംഭിച്ചുപോകും എന്നു ഭയപ്പെട്ട കൽപന വളരെ പെട്ടന്ന് അവന്‍റെ വായിൽ നിന്നും ആ വെണ്ണ ഉരുളകൾ ബലമായി പുറത്തേയ്ക്കു നീക്കം ചെയ്തു.\nഅല്ലയോ ഉണ്ണിക്കണ്ണാ!!! ഇപ്രകാരമുള്ള വികൃതികളിലൂടെ എന്തു വിനോദമാണ് ലഭിക്കുന്നത്.\nപൂജാമുറി ക്രമീകരിച്ചിരിക്കുന്നത് സ്വീകരണമുറിയുടെ ഒരു ഭാഗത്ത് ആയതിനാൽ, അവയെ വേർതിരിക്കുന്നതിനായി മരം കൊണ്ടുള്ളതും തള്ളി മാറ്റാവുന്നതുമായ ഒരു താത്കാലിക ഭിത്തി കൽപന അവിടെ വച്ചു. വിവിധ മതത്തിലുള്ള തന്‍റെ സുഹൃത്തുക്കൾ വീട്ടിൽ വരുമ്പോൾ പൂജാമുറിയുടെ അടുത്തേയ്ക്ക് കൂടുതലായി അവരുടെ സാമിപ്യം ഉണ്ടാകാതിരിക്കുന്നതിനു വേണ്ടിയായിരുന്നു ഇത്. മരത്തിന്‍റെ ഭിത്തി എന്നത്, മൂന്നു ഭാഗമായിട്ടുള്ളതും, അവ മൂന്നും ഒരു വശത്തേയ്ക്കു മടക്കി വയ്ക്കുവാൻ സാധിക്കുന്നതുമായ ഒന്നായിരുന്നു. അങ്ങനെ ഒരു ദിവസം രാത്രിയിൽ പതിവുപോലെ കൽപന അതുപയോഗിച്ച് പൂജാമുറി അടച്ചതിനു ശേഷം ഉറങ്ങുവാനായി പോയി.\nപിറ്റേന്നു പുലർച്ചെ വിളക്ക് വയ്ക്കുവാനായി കൽപന വന്നപ്പോൾ കണ്ടതെന്തെന്നാൽ, തലേ ദിവസം അടച്ചു വച്ചിരുന്ന ആ മരത്തിന്‍റെ ഭിത്തി വളരെ ഒതുക്കത്തോടെ മടക്കി സ്വീകരണ മുറിയുടെ ഒരു മൂലയിൽ വച്ചിരിക്കുന്നു. ഇതു സൂചിപ്പിക്കുന്നതെന്തെന്നാൽ, ആ പൂജാമുറി യാതൊരുവിധത്തിലും മറച്ചു വയ്ക്കുന്നത് ഭഗവാൻ കൃഷ്ണന് ഇഷ്ട്ടമല്ല. അതിനു ശേഷം ഇന്നോളം കൽപന ആ പൂജാമുറി യാതൊരുവിധത്തിലും അടച്ചിട്ടില്ല.\nനമ്മുടെ ആചാരമനുസരിച്ച്, വിവിധ മത വിഭാഗത്തിൽപെട്ട ഇന്ത്യക്കാരെല്ലാം തന്നെ തങ്ങളുടെ ചെരുപ്പ് വീടിനകത്തേയ്ക്കു കയറ്റാറില്ല. ഇനി അങ്ങനെ അല്ലെങ്കിൽകൂടി, ഒരിക്കലും ചെരുപ്പ് പൂജാമുറിക്കകത്തേയ്ക്കു കയറ്റാറില്ല. ഒരിക്കൽ കൽപന നാമം ജപിക്കുകയായിരുന്നു. താൻ വീട്ടിനകത്ത് ഉപയോഗിക്കുന്ന ചെരുപ്പ് പൂജാമുറിയുടെ പുറത്ത് വെച്ചിട്ടുണ്ടായിരുന്നു. എന്നാൽ നാമജപത്തിനു ശേഷം കൽപന എഴുന്നേറ്റപ്പോൾ കണ്ടത്\nചെരുപ്പ് പൂജാമുറിക്കകത്ത് തന്‍റെ തൊട്ടടുത്ത് ഇരിക്കുന്നതാണ്.\nഉണ്ണിക്കണ്ണാ!!! എന്തൊരു കുസൃതിത്തരമാണിത്.\nരണ്ടു മൂന്നു ദിവസം മുൻപ് ഉണ്ടായ ഒരു സംഭവം...\nഎന്നും നാമജപത്തിനു മുൻപായി കൽപന തന്‍റെ മൊബൈൽ ഫോൺ ചാർജ് ചെയ്യാൻ വെയ്ക്കാറുണ്ട്, അതിനാൽ നാമജപം പൂർത്തിയാക്കുന്ന സമയത്തിനുള്ളിൽ മൊബൈൽ ഫോൺ ചാർജ് ചെയ്യപ്പെടും. പതിവുപോലെ അന്നും കൽപന ഫോൺ ചാർജ് ചെയ്യുവാൻ വെച്ചിട്ടുണ്ടായിരുന്നു. എന്നാൽ നാമജപം കഴിഞ്ഞതിനു ശേഷം അത് ഓഫ് ചെയ്യുവാനായി കൽപന ചെന്നപ്പോൾ കണ്ടത് സ്വിച്ച് ഓഫായി കിടക്കുന്നതാണ്. അപ്പോൾ കൽപന കരുതി താൻ ഫോണിന്‍റെ സോക്കറ്റ് കണക്ട് ചെയ്തതിനു ശേഷം സ്വിച്ച് ഓൺ ചെയ്യാൻ മറന്നു പോയതായിരിക്കും എന്നാണ്.\nഎന്നാൽ കൽപന തന്‍റെ ഫോണിലേക്കു നോക്കിയപ്പോൾ ഫോൺ 100% ചാർജ് ചെയ്യപ്പെട്ടിരിക്കുന്നതാണ് കണ്ടത് .\nഉണ്ണിക്കണ്ണാ… അവിടുന്ന്, അങ്ങയുടെ അമ്മയുടെ കാര്യങ്ങളെല്ലാം വളരെയധികം സ്നേഹത്തോടു കൂടി ശ്രദ്ധിക്കുന്നു.


അമ്പരപ്പും ആകാംക്ഷയും നിറച്ച് മുത്തശ്ശിക്കഥകളിലെ 'കള്ളൻ മറുത'- ഹ്രസ്വചിത്രം കാണാം -\nHome Entertainment അമ്പരപ്പും ആകാംക്ഷയും നിറച്ച് മുത്തശ്ശിക്കഥകളിലെ ‘കള്ളൻ മറുത’- ഹ്രസ്വചിത്രം കാണാം\nമുത്തശ്ശിക്കഥകളിലൂടെ അമ്പരപ്പിക്കുന്നതും അവിശ്വസനീയമായതുമായ ഒട്ടേറെ കഥാപാത്രങ്ങൾ എല്ലാവരുടെയും മനസ്സിൽ ചേക്കേറാറുണ്ട്. ഒടിയനും, ചാത്തനും, യക്ഷിയുമൊക്കെ നാട്ടിലെ ഇടവഴികളിൽ സൃഷ്ടിച്ചിരുന്നതെന്ന പേരിൽ ഒട്ടേറെ വീരസാഹസിക കഥകൾ തലമുറകളിലൂടെ കൈമാറി എത്താറുണ്ട്. അങ്ങനെ ഗ്രാമ പശ്ചാത്തലത്തിൽ കേട്ടുകേൾവിയുള്ള മറുതയുടെ കഥയാണ് ഏഴര മിനിറ്റ് ദൈർഘ്യമുള്ള ഹ്രസ്വചിത്രം പങ്കുവയ്ക്കുന്നത്. വെറും മറുതയല്ല, നാടിനെ വിറപ്പിച്ച മോഷ്ടാവ് ‘കള്ളൻ മറുത’.\nകാട്ടിൽ മറഞ്ഞിരുന്ന് ആളുകളെ ഭയപ്പെടുത്തുന്ന കള്ളൻ മറുതയുടെ കഥകളുമായി ദാസൻ പെരുമണ്ണാനും സഹായി മണിയനും നാട്ടിലേക്ക് നടക്കുകയാണ്. കാട്ടിലെ കാവിൽ നിന്നും തെയ്യക്കോലം കെട്ടിയാടി മടങ്ങുന്ന പെരുമണ്ണാനോട് ഭയത്തോടെയാണ് മണിയൻ മറുതയെക്കുറിച്ച് സംസാരിക്കുന്നത്. പിന്നീട് പെരുമണ്ണാനും മണിയനും വഴിപിരിയുമ്പോൾ അവരുടെ സംസാരങ്ങളിൽ നിറഞ്ഞ സാക്ഷാൽ കളളൻ മറുത പെരുമണ്ണാന് മുന്നിൽ ചാടിവീഴുന്നു. പിന്നീട് നാടകീയമായ സംഭവങ്ങളിലൂടെ കള്ളൻ മറുത എന്ന ഹ്രസ്വചിത്രം വിസ്മയിപ്പിക്കുന്നു. സിനിമാമേഖലയിലെ ഒട്ടേറെ പ്രമുഖ താരങ്ങൾ ഹ്രസ്വ ചിത്രത്തിന് അഭിനന്ദനവുമായി രംഗത്തെത്തി.\nസാരംഗി ക്രിയേഷൻസിന്റെ ബാനറിൽ രജിൽ കേസിയാണ് ഹ്രസ്വചിത്രം സംവിധാനം ചെയ്തിരിക്കുന്നത്. ഛായാഗ്രഹണത്തിലും ശബ്ദവിന്യാസത്തിലും ഉള്‍പ്പെടെ അത്രയേറെ സിനിമാറ്റിക് ആണ് കള്ളൻ മറുത. തെയ്യത്തെ ആസ്പദമാക്കിയുള്ള ആശയത്തിൽനിന്നാണ് കള്ളൻ മറുതയിലേക്കെത്തുന്നത്. ഇരുളിന്റെ പശ്ചാത്തലത്തിലുള്ള കഥയായതുകൊണ്ട് കള്ളൻ മറുതയ്ക്ക് രാവിന്റെ ദൃശ്യഭംഗി പകർന്നത് കളറിസ്റ്റായ പ്രഹ്ളാദ് പുത്തഞ്ചേരിയാണ്. ചിത്രത്തിൽ ദാസൻ പെരുവണ്ണാൻ എന്ന പ്രധാന കഥാപാത്രമായെത്തിയ അർജുൻ അജുവിന്റേത് തന്നെയാണ് കഥയും. വൈശാഖ്, ഷൈജു പേരാമ്പ്ര, ലക്ഷ്മി കൂടേരി, തേജ ലക്ഷ്മി എന്നിവരാണ് അഭിനേതാക്കൾ. ശരൺ ശശിധരന്റേതാണ് ഛായാഗ്രഹണം, കട്ട്/ഗ്രാഫിക്സ്;വിപിൻ പിബിഎ, സൗണ്ട് എൻജിനീയർ; അരുൺ, സാൻഡിയാണ് സൗണ്ട് ഡിസൈൻ. പ്രൊഡക്‌ഷൻ കൺട്രോളർ ശ്രീരാജ്, ചന്തു മേപ്പയൂരാണ് ക്രിയേറ്റിവ് ഹെഡ്.\nStory highlights- kallan marutha short film


മാരായിക്കോട് ഇണ്ടിളയപ്പൻ ക്ഷേത്രം | ഹൈന്ദവം\nHome » മാരായിക്കോട് ഇണ്ടിളയപ്പൻ ക്ഷേത്രം\nമാരായിക്കോട് ഇണ്ടിളയപ്പൻ ക്ഷേത്രം\nകേരളത്തിലെ കൊല്ലം ജില്ലയിൽ സ്ഥിതി ചെയ്യുന്ന ഒരു ക്ഷേത്രമാണ് മാരായിക്കോട് ശ്രീ ഇണ്ടിളയപ്പൻ ക്ഷേത്രം. ആയിരത്തിൽ പരം വർഷങ്ങൾ പഴക്കമുള്ള ഒരു അതിപുരാതന ക്ഷേത്രങ്ങളിലൊന്നാണിതെന്ന് കരുതപ്പെടുന്നു.ശൈവ-വൈഷ്ണവ പ്രതിഷ്ഠകൾ ആണ് ഇരു ക്ഷേത്രങ്ങളിലായി കുടികൊള്ളുന്നത്. വടക്ക് ശിവ-പാർവതി ക്ഷേത്രവും തെക്ക് വിഷ്ണു ക്ഷേത്രവുമാണ് ഉള്ളത്. കൂടാതെ മഹാഗണപതി, ബ്രഹ്മരക്ഷസ്, നാഗരാജാവ്-നാഗയക്ഷി, യക്ഷി എന്നീ ആരാധനാമൂർത്തികളും ഉണ്ട്. ക്ഷേത്രപരിസരത്തുള്ള ക്രൈസ്തവർ സ്വന്തം ആരാധനാലയം പോലെയാണ് ക്ഷേത്രത്തെ കാണുന്നത്.\nആയിരത്തിൽപ്പരം വർഷങ്ങൾ പഴക്കമുള്ള രണ്ടു ക്ഷേത്രങ്ങൾ ആണ് ശ്രീ ഇണ്ടിളയപ്പ - മഹാവിഷ്ണു ക്ഷേത്രങ്ങൾ . ചരിത്രം പോലും ഇപ്പോൾ ജീവിച്ചിരിക്കുന്ന ഒരു വ്യക്തിക്കും അറിയില്ല എന്നതാണ് സത്യം. കാരണം വളരെ കാലം മുൻപേ ഈ ക്ഷേത്രങ്ങൾ നശിച്ചു നാമാവശേഷമായിരുന്നു. ഇരുനൂറു വർഷങ്ങൾക്കു മുൻപ് വേലുത്തമ്പി ധളവയെ തിരഞ്ഞുനടന്ന ബ്രിട്ടീഷുകാർ തകർത്തതാണ് ഈ ക്ഷേത്രങ്ങൾ എന്ന് കേട്ട് കേഴിവിയുണ്ട്. തകർന്നു കിടന്നിരുന്ന ഈ ക്ഷേത്രങ്ങളിൽ മഹാവിഷ്ണു ക്ഷേത്രം 1980-കളിൽ പുനർനിർമ്മിക്കുകയും ശ്രീ ഇണ്ടിളയപ്പൻ ആയി ആരാധിച്ചുപോരുകയും ചെയ്തു. ഏകദേശം 20 വർഷങ്ങൾക്കുശേഷം ദേവപ്രശ്നം വയ്ക്കുകയും ദേവപ്രശ്നത്തിൽ ശ്രീ ഇണ്ടിളയപ്പൻ ശ്രീ മഹാവിഷ്ണു അല്ല ശ്രീ പരമശിവൻ ആണ് എന്നും, ഇവിടം വാസ്തുശാസ്ത്രപ്രകാരം രണ്ടു ക്ഷേത്രങ്ങൾ ആണെന്നും രണ്ടും തുല്യ പ്രാധാന്യത്തോടുകൂടിയതാണെന്നു തെളിയുകയും ചെയ്തു. കൂടാതെ ക്ഷേത്രത്തിന്റെ ഏകദേശം ഒരു കിലോമീറ്റർ ചുറ്റളവിൽ ഉപദേവത പ്രതിഷ്ഠകളും ക്ഷേത്രഅവശിഷ്ടങ്ങളും ദേവപ്രശ്നത്തിൽ കണ്ടെത്തുകയും ചെയ്തു. ദേവപ്രശ്നപ്രകാരം തന്ത്രിസ്ഥാനം പാലാ പൂവരണി തേവണംകോട് ഇല്ലം തന്ത്രിമാർക്കു നൽകുകയും ചെയ്തു. ദേവപ്രശ്നത്തിനുശേഷം ശിവക്ഷേത്ര നിർമ്മാണപ്രവർത്തനങ്ങൾ ആരംഭിക്കുകയും ശിവ പാർവതി പ്രതിഷ്ഠകൾ നടത്തുകയും ചെയ്തു. പിന്നീടുള്ള വർഷങ്ങളിൽ ശ്രീ മഹാഗണപതിയുടേയും, നാഗരാജാവ് - നാഗയക്ഷി, ബ്രഹ്മരക്ഷസ് എന്നിവരുടേയും പ്രതിഷ്ഠകൾ നടക്കുകയും ക്ഷേത്രചൈതന്യം പതിന്മടങ്ങ് വർദ്ധിക്കുകയും ചെയ്തു.\nഇവിടെ രണ്ട് ക്ഷേത്രങ്ങളായിട്ടാണ് നിലകൊള്ളുന്നത്. വടക്ക് ഇണ്ടിളയപ്പൻ (പരമശിവൻ ) ക്ഷേത്രവും തെക്ക് മഹാവിഷ്ണു ക്ഷേത്രവും. ശിവ ക്ഷേത്രം വൃത്താകൃതിയിലുള്ള മഹാശ്രീകോവിലായി തീർത്തിരിക്കുന്നു.ശിവ ക്ഷേത്രം - കിഴക്കോട്ടു ദർശനം നൽകി ശിവലിംഗ പ്രതിഷ്ഠയും കൂടാതെ അതേ ശ്രീകോവിലിൽ പടിഞ്ഞാറേ സോപാനത്തിലായി പാർവതി ദേവിയുടെ പ്രതിഷ്ഠയും ഉണ്ട്. കോവിലിന്റെ കന്നിമൂലയിൽ ശ്രീ മഹാഗണപതിയെ പ്രതിഷ്‌ഠിച്ചിരിക്കുന്നു. ഗണപതിയുടെ കന്നിമൂലയിൽ നാഗരാജാവ് - നഗയക്ഷിയും ബ്രഹ്മരക്ഷസും കുടിയിരിക്കുന്നു. വിഷ്ണു ക്ഷേത്രം - ഇടതു കയ്യിൽ ഗദയും പുറകിൽ ഇടതു കയ്യിൽ ചക്രവും വലതു കയ്യിൽ ശംഖും ധരിച്ചു നിൽക്കുന്ന വിഷ്ണു പ്രതിഷ്ഠയാണുള്ളത്. വിഷ്ണു ക്ഷേത്രത്തിന്റെ തെക്ക് കിഴക്ക് മാറി യക്ഷി കുടിയിരിക്കുന്നു.മാരായിക്കോട് ഇണ്ടിളയപ്പൻ ക്ഷേത്രത്തിൽ തിരുവുത്സവം അഞ്ചു ദിനങ്ങൾ കൊണ്ടാടുന്നു. മേട മാസത്തിലെ (ഏപ്രിൽ / മെയ്) തിരുവാതിര നാളിലാണ് തിരുവുത്സവം അവസാനിക്കുന്നത്.


56 ശതമാനം പേരിലും കൊവിഡ് പകര്‍ന്നത് വീടുകളില് വച്ചാണെന്ന് മുഖ്യമന്ത്രി; വീടുകളില് ശ്രദ്ധിക്കേണ്ട കാര്യങ്ങള്\n56 ശതമാനം ആളുകളിലേയ്ക്ക് രോഗം പകര്‍ന്നത് വീടുകളില് വച്ചാണെന്നാണ് തിരുവനന്തപുരം മെഡിക്കല് കോളേജ് നടത്തിയ പഠനം കണ്ടെത്തിയതെന്ന് മുഖ്യമന്ത്രി പിണറായി വിജയന്. ഗൗരവത്തോടെ പരിഗണിക്കേണ്ട ഒരു പ്രശ്‌നമാണിതെന്നും എല്ലാവരും അവരവരുടെ കുടുംബത്തിനു ചുറ്റും ഒരു സുരക്ഷാവലയം ഒരുക്കാന് ആത്മാര്‍ത്ഥമായി ശ്രമിക്കണമെന്നും മുഖ്യമന്ത്രി ആവശ്യപ്പെട്ടു. മുഖ്യമന്ത്രിയുടെ വാക്കുകള്: ”56 ശതമാനം ആളുകളിലേയ്ക്ക് രോഗം പകര്‍ന്നത് വീടുകളില് വച്ചാണെന്നാണ് തിരുവനന്തപുരം മെഡിക്കല് കോളേജ് നടത്തിയ പഠനം കണ്ടെത്തിയത്. ഗൗരവത്തോടെ പരിഗണിക്കേണ്ട ഒരു പ്രശ്‌നമാണിത്. എല്ലാവരും അവരവരുടെ കുടുംബത്തിനു ചുറ്റും ഒരു […]\n4 May 2021 7:39 AM GMT\n56 ശതമാനം ആളുകളിലേയ്ക്ക് രോഗം പകര്‍ന്നത് വീടുകളില് വച്ചാണെന്നാണ് തിരുവനന്തപുരം മെഡിക്കല് കോളേജ് നടത്തിയ പഠനം കണ്ടെത്തിയതെന്ന് മുഖ്യമന്ത്രി പിണറായി വിജയന്. ഗൗരവത്തോടെ പരിഗണിക്കേണ്ട ഒരു പ്രശ്‌നമാണിതെന്നും എല്ലാവരും അവരവരുടെ കുടുംബത്തിനു ചുറ്റും ഒരു സുരക്ഷാവലയം ഒരുക്കാന് ആത്മാര്‍ത്ഥമായി ശ്രമിക്കണമെന്നും മുഖ്യമന്ത്രി ആവശ്യപ്പെട്ടു.\n”56 ശതമാനം ആളുകളിലേയ്ക്ക് രോഗം പകര്‍ന്നത് വീടുകളില് വച്ചാണെന്നാണ് തിരുവനന്തപുരം മെഡിക്കല് കോളേജ് നടത്തിയ പഠനം കണ്ടെത്തിയത്. ഗൗരവത്തോടെ പരിഗണിക്കേണ്ട ഒരു പ്രശ്‌നമാണിത്. എല്ലാവരും അവരവരുടെ കുടുംബത്തിനു ചുറ്റും ഒരു സുരക്ഷാവലയം ഒരുക്കാന് ആത്മാര്‍ത്ഥമായി ശ്രമിക്കണം. വീടില് നിന്നു പുറത്തിറങ്ങുന്നവര് കര്‍ശനമായ ജാഗ്രത പുലര്‍ത്തണം. വീട്ടിലെ വയോജനങ്ങളും കുട്ടികളും ആയി ഇടപഴകുമ്പോള് നന്നായി ശ്രദ്ധിക്കണം. കഴിയാവുന്നത്ര വീട്ടില് നിന്നു പുറത്തിറങ്ങാതിരിക്കുക എന്നതാണ് ഈ ഘട്ടത്തില് എടുക്കാവുന്ന ഏറ്റവും പ്രധാന മുന്‍കരുതല്. വീട്ടില് നിന്നു പുറത്തിറങ്ങുന്നത് പരമാവധി ഒഴിവാക്കിയതിന്റെ ഫലമായി രോഗവ്യാപനത്തിന്റെ തോത് 60 ശതമാനത്തോളം കുറയ്ക്കാനായി എന്നാണ് ജപ്പാനില് നടന്ന പഠനങ്ങള് വ്യക്തമാക്കുന്നത്. അതുകൊണ്ട് നമ്മുടെ നാട്ടിലും ആളുകള് കഴിയുന്നത്ര വീട്ടില് തന്നെ ഇരിക്കുന്നതാണ് ഈ സന്ദര്‍ഭത്തില് ഏറ്റവും അനിവാര്യമായ കാര്യം.”\n”സാധനങ്ങള് വാങ്ങാന് പോകുന്നവര് ഏറ്റവും അടുത്ത കടയില് നിന്നും ഏറ്റവും അത്യാവശ്യമുള്ള സാധനങ്ങള് മാത്രം ഏറ്റവും കുറഞ്ഞ സമയത്തിനുള്ളില് വാങ്ങുക. പോകുന്ന സമയത്ത് ഡബിള് മാസ്‌കുകള് ഉപയോഗിക്കാനും അകലം പാലിക്കാനും സാനിറ്റൈസര് കയ്യില് കരുതാനും ശ്രദ്ധിക്കണം, തിരിച്ചു വീട്ടിലെത്തുമ്പോള് കൈകാലുകളും മുഖവും സോപ്പുപയോഗിച്ച് വൃത്തിയാക്കണം. കുളിക്കാന് സാധിക്കുമെങ്കില് അതാണ് ഏറ്റവും നല്ലത്. വസ്ത്രങ്ങള് മാറ്റുകയും വേണം. ചുമ്മല്, തുമ, ജലദോഷം, ശ്വാസം മുട്ടല് തുടങ്ങിയ എന്തെങ്കിലും ലക്ഷണങ്ങള് കണ്ടാല് ഉടനെത്തന്നെ വീട്ടിലാണെങ്കിലും മാസ്‌ക് ധരിക്കണം. വീട്ടിലെ മറ്റംഗങ്ങളും മാസ്‌ക് ധരിക്കണം. ഉടനടി ടെസ്റ്റിനു വിധേയമാവുകയും കോവിഡ് രോഗബാധയുണ്ടോ എന്ന് ഉറപ്പുവരുത്തുകയും ചെയ്യണം.”\n”മറ്റു വീടുകള് സന്ദര്‍ശിക്കുന്നത് പരമാവധി ഒഴിവാക്കേണ്ട ഘട്ടമാണിത്. അത്യാവശ്യ കാര്യങ്ങള്‍ക്ക് മറ്റു വീടുകളില് പോവുകയാണെങ്കില് മാസ്‌കുകള് ധരിച്ചും കൈകള് സാനിറ്റൈസ് ചെയ്തും ആയിരിക്കണം അകത്തേയ്ക്ക് കയറേണ്ടത്. വരുന്ന ആള് മാത്രമല്ല, വീട്ടിലുള്ളവരും മാസ്‌ക് ധരിച്ചുകൊണ്ട് മാത്രമേ സന്ദര്‍ശകരുമായി ഇടപഴകാന് പാടുള്ളൂ.\nകോവിഡ് വന്നേക്കാമെന്ന് ഭയപ്പെട്ട് വീട്ടിലെ ജനലുകള് പലരും അടച്ചിടാറുണ്ട്. അതു തെറ്റായ രീതിയാണ്. ജനലുകള് എല്ലാം തുറന്ന് വീടിനകത്ത് കഴിയാവുന്നത്ര വായു സഞ്ചാരം ഉറപ്പു വരുത്താനാണ് ശ്രമിക്കേണ്ടത്. വായു സഞ്ചാരമുണ്ടാകുമ്പോള് രോഗം പകരാനുള്ള സാധ്യത കുറയുകയാണ് ചെയ്യുന്നത്.”\n”ആളുകള് നിരന്തരമായി സ്പര്‍ശിക്കുന്ന പ്രതലങ്ങള്, ഉദാഹരണമായി വാതിലുകളുടെ ഹാന്റിലുകള്, സ്വിച്ചുകള്, തുടങ്ങിയവ ഇടയ്ക്ക് സാനിറ്റൈസ് ചെയ്യുന്നതും നല്ലതാണ്.\nഇത്തരത്തില്, വീട്ടില് മാസ്‌കുകള് ധരിക്കേണ്ട സാഹചര്യത്തില് അവ ധരിച്ചും, പുറത്തിറങ്ങുന്നത് പരമാവധി കുറച്ചും, പുറത്തിറങ്ങുന്നവര് ശരീരം ശുചിയാക്കിയും, വയോജനങ്ങള്‍ക്ക് പ്രത്യേക ശ്രദ്ധ നല്‍കിയും, ഗൃഹസന്ദര്‍ശനങ്ങള് ഉപേക്ഷിച്ചും, വീടിനകത്തെ വായു സഞ്ചാരം ഉറപ്പാക്കിയും, വീടിനകത്തെ ശുചിത്വം പാലിച്ചും ഒക്കെ കോവിഡ് രോഗബാധയേല്‍ക്കാത്ത ഇടങ്ങളായി നമ്മുടെ വീടുകളെ മാറ്റാന് ഓരോരുത്തരും മുന്‍കൈ എടുക്കണം.”\n”ആരോഗ്യസംവിധാനത്തിന്റെ സര്‍ജ് കപ്പാസിറ്റി ഉയര്‍ത്താനുള്ള പരമാവധി ശ്രമം സര്‍ക്കാരിന്റെ ഭാഗത്തു നിന്നുണ്ടാകുന്നുണ്ട്. എങ്കിലും അതൊന്നും മതിയാകാത്ത ഒരു സാഹചര്യം ഈ രീതിയില് രോഗവ്യാപനം വളരുകയാണെങ്കില് സംജാതമാകുമെന്നത് നമ്മള് മുന്‍കൂട്ടിക്കാണേണ്ടതാണ്. ഇപ്പോള് തന്നെ ആരോഗ്യ പ്രവര്‍ത്തകരെല്ലാം പ്രവര്‍ത്തിക്കുന്നത് വലിയ സമ്മര്‍ദ്ദത്തിനു കീഴ്‌പ്പെട്ടുകൊണ്ടാണ്. അതിനിയും വര്‍ദ്ധിക്കാതെ നോക്കുക എന്നത് അതിപ്രധാനമാണ്. കഴിഞ്ഞ ഘട്ടത്തില് രോഗബാധ ഗുരുതരമായ വ്യക്തിയെ പാരിപ്പള്ളി മെഡിക്കല് കോളേജില് 70 ദിവസങ്ങളിലധികം നീണ്ട ചികിത്സയും പരിചരണവും നല്‍കി രോഗമുക്തമാക്കിയത് എല്ലാവര്‍ക്കും ഓര്‍മ്മയുണ്ടാകും. അത്തരത്തില് നിരവധി ആളുകളെ മരണത്തില് നിന്നു രക്ഷിക്കാന് സാധിച്ചിരുന്നു. രോഗവ്യാപനം വല്ലാതെ ഉയരുകയാണെങ്കില് ഇത്തരത്തിലുള്ള പരിചരണം നല്‍കാന് സാധിക്കാത്ത സ്ഥിതിവിശേഷമുണ്ടാകും. അതുകൊണ്ട് അത്തരമൊരു അവസ്ഥ ഉണ്ടാകാതെ നോക്കേണ്ട ഉത്തരവാദിത്വം സമൂഹമെന്ന നിലയ്ക്ക് നമ്മളേറ്റെടുത്തേ മതിയാകൂ.”\n”ലാന്‍സെറ്റ് ഗ്‌ളോബല് ഹെല്‍ത്ത് എന്ന ജേര്‍ണലില് പ്രസിദ്ധീകരിക്കപ്പെട്ട ഒരു പഠനം വ്യക്തമാക്കുന്നത് ഒന്നാമത്തെ തരംഗത്തില് നിന്നും വ്യത്യസ്തമായി നഗരങ്ങളില് ഒതുങ്ങി നില്‍ക്കാതെ ഗ്രാമീണ മേഖലകളിലേയ്ക്ക് കൂടി ഇന്ത്യയിലെ കോവിഡിന്റെ രണ്ടാം തരംഗം വ്യാപിച്ചു എന്നാണ്. ഇന്ത്യയില് ഇത്തവണ മരണങ്ങള് വര്‍ദ്ധിക്കാന് ഇതു കാരണമായതായി വിലയിരുത്തപ്പെടുന്നു. ഇന്ത്യയിലെ ഗ്രാമീണ മേഖലകളില് ആരോഗ്യസംവിധാനങ്ങളുടെ ദൗര്‍ലഭ്യം ഈ സ്ഥിതിവിശേഷത്തെ കൂടുതല് ഗുരുതരമാക്കിയിരിക്കുന്നത്. പഞ്ചാബില് 80 ശതമാനത്തില് കൂടുതല് ആളുകള് ലക്ഷണങ്ങള് വളരെ കൂടിയ ഘട്ടത്തിലാണ് ചികിത്സ തേടിയെത്തിയത് എന്നും പഠനം വ്യക്തമാക്കുന്നു.”\n”കേരളത്തിലും രണ്ടാമത്തെ തരംഗത്തില് ഗ്രാമീണ മേഖലകളില് മുന്‍പുള്ളതിനേക്കാള് കേസുകള് കൂടുന്ന പ്രവണത കാണുന്നുണ്ട്. കേരളത്തെ സംബന്ധിച്ചിടത്തോളം നഗര-ഗ്രാമ അന്തരം താരതമ്യേന കുറവാണെന്നതും, ഗ്രാമീണ മേഖലകളിലും ആരോഗ്യ സംവിധാനങ്ങള് മറ്റു സംസ്ഥാനങ്ങളേക്കാള് മികച്ച രീതിയില് ഇവിടെ പ്രവര്‍ത്തിക്കുന്നുണ്ട് എന്നതും ആശ്വാസകരമായ കാര്യമാണ്. എങ്കിലും നഗരങ്ങളിലുള്ളതു പോലെത്തന്നെ ശക്തമായ നിയന്ത്രണങ്ങള് ഗ്രാമ പ്രദേശങ്ങളിലും അനിവാര്യമാണെന്നാണ് ഈ വസ്തുത വ്യക്തമാക്കുന്നത്. അതുകൊണ്ട് നിയന്ത്രണങ്ങള് വിട്ടു വീഴ്ചയുമില്ലാതെ ഗ്രാമപ്രദേശങ്ങളിലും നടപ്പിലാക്കണം. തദ്ദേശ ഭരണ സ്ഥാപനങ്ങള് അക്കാര്യം ഉറപ്പു വരുത്തണം.”


തള്ളുമ്പോള് ആടുന്ന വീട് ! വീട് ആടിയതല്ല, നമുക്ക് തോന്നിയതാണ്.... | Ashish Jose Ambat | house | aluva | Vartha Jalakam\nകഴിഞ്ഞ ദിവസം ന്യൂസ്18 ചാനലില് രസകരമായ ഒരു വാര്‍ത്ത കണ്ടു. ആലുവായില് പറവൂർക്കവലയില് മോഹനന് ചേട്ടന് തന്‍റെ വീട്ടിന്‍റെ മുകളില് കയറി വീട്ടിനെ തള്ളുമ്പോള് വീട് കിടന്നു ആടുന്നു എന്നതാണ് വാര്‍ത്ത....\nകഴിഞ്ഞ ദിവസം ന്യൂസ്18 ചാനലില് രസകരമായ ഒരു വാര്‍ത്ത കണ്ടു. ആലുവായില് പറവൂർക്കവലയില് മോഹനന് ചേട്ടന് തന്‍റെ വീട്ടിന്‍റെ മുകളില് കയറി വീട്ടിനെ തള്ളുമ്പോള് വീട് കിടന്നു ആടുന്നു എന്നതാണ് വാര്‍ത്ത. എന്തിനാ മോഹനന് ചേട്ടാ വീട്ടിന്റെ മുകളില് കയറി തള്ളുന്നത് എന്ന് ചോദിക്കുമ്പോള് ടെറസ്സില് ഉള്ള പച്ചക്കറി പറിക്കാന് പോയപ്പോള് പറ്റിയത് ആണെന്ന് ഉത്തരവും ഉണ്ട്. ആടുന്ന വീട്ടിനെ പറ്റി അറിയാന് ഫയര് ഫോഴ്സും വാര്‍ത്ത മാധ്യമങ്ങളും സ്ഥലത്ത് എത്തിയിരുന്നു. ഫയര് ഫോഴ്സിന്‍റെ പ്രാഥമിക നീരീക്ഷണത്തില് ആടുന്നത് വീട്ടല്ല മോഹനന് ചേട്ടന് ടെറസ്സില് കയറുമ്പോള് പിടിക്കുന്ന മരം ആണെന്നുമാണ്. ഇത് സ്ഥിരിക്കരിക്കാന് മൈനിംഗ് & ജീയോളജി വകുപ്പിലെ ഉദ്യോഗസ്ഥരുടെ വിദഗ്‌ദ്ധ അഭിപ്രായം വേണം എന്നും ചാനല അവതാരിക കൂടി ചേര്‍ക്കുന്നു. ( വാർത്ത വീഡിയോ കമെന്റ് ബോക്സിൽ )\nഭൌതിക ശാസ്ത്രത്തിലെ ചില അടിസ്ഥാന നിയമങ്ങളുടെ അടിസ്ഥാനത്തില് ഇവിടെ ആടുന്നത് ഫയര് ഫോഴ്സ് ഉദ്യോഗസ്ഥര് പറഞ്ഞത് പോലെ വീട്ടിനോട് ചേര്‍ന്ന മരം ആണെന്നു നിര്‍ണ്ണയിക്കാവുന്നതാണ്.\nഒരു വസ്തുവിൽ അനുഭവപ്പെടുന്ന ബലങ്ങളും വസ്തുവിന്റെ ചലനങ്ങളും തമ്മിലുള്ള ബന്ധം വിശദീകരിക്കുന്ന മൂന്ന് ഭൗതിക നിയമങ്ങളെയാണ് ന്യൂട്ടന്‍റെ ചലന നിയമങ്ങള് എന്ന് വിശേഷിപ്പിക്കുന്നത്. പതിനേഴാം നൂറ്റാണ്ടില് സര് ഐസക് ന്യൂട്ടനാണ് ഇവയെ തന്‍റെ 'ഫിലോസഫിയ നാചുറാലിസ് പ്രിൻസിപിയ മാത്തമാറ്റിക്ക' ഈ ഗ്രന്ഥത്തിലുടെ ഈ നിയമങ്ങള് സംയോജിതമായി അവതരിപ്പിക്കുന്നത്.\nന്യൂട്ടന്‍റെ ഒന്നാമത്തെ ചലന നിയമം പ്രകാരം അസന്തുലിതമായ ബാഹ്യബലം ( unbalanced external force ) പ്രവർത്തിക്കാത്തിടത്തോളം ഓരോ വസ്തുവും അതിന്റെ നിശ്ചലാവസ്ഥയിലോ നേർ രേഖയിലുള്ള സമാന ചലനത്തിലോ തുടരുന്നതാണു. ഉദാഹരണത്തിനു മേശപ്പുറത്ത് വച്ചിരിക്കുന്ന ഒരു ചായക്കപ്പിന്‍റെ കാര്യം എടുത്താല്, ആരെങ്കിലും അതിനെ എടുത്ത് മാറ്റുകയോ, തട്ടി തെറിപ്പിക്കുന്ന ഒരു ബാഹ്യബലം അവിടെ വരികയോ ചെയ്യാതെ ഇരിക്കുന്ന അത്രയും നേരം ആ ഗ്ലാസ്സ് അവിടെ തന്നെ തുടരും എന്നത് സാമാന്യ അറിവ് ആണല്ലോ. പ്രധാനമായും രണ്ടു ബലങ്ങള് ഈ ഗ്ളാസ്സിൽ പ്രവര്‍ത്തിക്കുന്നുണ്ട്. ഒന്ന് ഭൂമിയുടെ ഗുരുത്വാകര്‍ഷണബലം ഗ്ലാസ്സിനെ താഴോട്ടും, മേശപ്പുറം ഗ്ലാസ്സിലെ മുകളിലോടും തള്ളുന്നു. ഇവ രണ്ടും ഒരേ വസ്തുവില് തുല്യ അളവില് വിപരീത ദിശയില് പ്രവര്‍ത്തിക്കുന്നു എന്നതിനാല് ഗ്ലാസ്സില് അനുഭവപ്പെടുന്ന പരിണതബലം പൂജ്യം ആയിരിക്കും. ഈ രണ്ടും ബലങ്ങളും പരസ്പരം സന്തുലിത ബലങ്ങള് അഥവാ balanced forces ആണ്.\nനിങ്ങള്‍ക്ക് ഇപ്പോള് തന്നെ പരിശോധിച്ച് നോക്കാവുന്ന ഒരു ലളിത ഉദാഹരണം പറഞ്ഞാല്. നിരപ്പായ സ്ഥലത്ത് ഒരു സാധാരണ ഒരു കസീരയില് കയറി ഇരുന്നു കാലും ഇരിപ്പിടത്തില് സീറ്റില് കയറ്റി വച്ച് ഈ കസേരയെ ഒരു മീറ്റര് തള്ളി നീക്കാന് പറ്റുമോ എന്ന് നോക്കൂ ? നിങ്ങള് എത്രത്തോളം ആയാസം നല്‍കിയാല് കസേരയെ തള്ളി നീക്കാന് പറ്റില്ല, കാരണം അവിടെ നിങ്ങള് ചെലുത്തുന്ന ബലം ആന്തരികം ആയിരിക്കും. ന്യൂട്ടന്‍റെ മൂന്നാം ചലന നിയമം അനുസരിച്ച് നിങ്ങള് കസേരയില് പ്രയോഗിക്കുന്ന അത്രയും തന്നെ ബലം തിരിച്ചു വിപരീത ദിശയില് കസേര നിങ്ങളുടെ മേല് പ്രയോഗിക്കുന്നും ഉണ്ട്. വണ്ടി ബ്രേക്ക്ഡൌണ് ആയാല് അതിനെ തള്ളി നീക്കാന് കാറിന്‍റെ വെളിയില് പോയി തള്ളേണ്ടി വരുന്നതും ഉള്ളില് ഇരുന്നു തള്ളിയിട്ടു പ്രയോജനം ഇല്ലാതതിനും കാരണം ഇതാണ്.\nഇത്രയും പറഞ്ഞതിന്‍റെ ചുരുക്കം മോഹനന് ചേട്ടന് വീട്ടിന്‍റെ തന്നെ മുകളില് നിന്ന് ആ വീട്ടിനെ തള്ളി ആടാന് പറ്റില്ല എന്ന് മനസ്സില് ആകാനാണ്, അവിടെ അദ്ദേഹം പ്രയോഗിക്കുന്ന ബലം ഒരു അസന്തുലിതമായ ബാഹ്യബലം അല്ല.\nഅങ്ങനെയെങ്കില് സ്വാഭാവികമായും വരുന്ന അടുത്ത ചോദ്യം ആടുന്നത് എന്താണെന്നതാണ്. വാഹനത്തില് സഞ്ചരിക്കുമ്പോള് ജനാലയിലൂടെ പുറത്തോട്ടു നോക്കിയാല് റോഡരുക്കിലുള്ള മരങ്ങളും കെട്ടിടങ്ങളും സഞ്ചരിക്കുന്നതായി നമ്മള്‍ക്ക് തോന്നും. ഇത് വളരെ സാധാരണമായ ഒരു മായക്കാഴ്ച്ച ആണ്. വസ്തുതകളുടെ ചലനത്തെ നാം ഗ്രഹിക്കുന്നത് വ്യത്യസ്തമായ വീക്ഷണകോണിലൂടെ ആയിരിക്കും. നാം സഞ്ചരിക്കുന്ന വാഹനത്തെ നിശ്ചലമായ ഒരു റഫറന്‍സ് അയി കണ്ടാല് റോഡരുക്കിലുള്ള മരങ്ങളും കെട്ടിടങ്ങളും മറ്റ് വസ്തുങ്ങളും ആപേക്ഷികമായി സഞ്ചരിക്കുന്നതായി ധരിക്കും. തുല്യ സ്പീഡില് സമാന്തരരേഖയില് സഞ്ചരിക്കുന്ന രണ്ടു തീവണ്ടികളില് നില്‍ക്കുന്നവര് പരസ്പരം നിശ്ചലമായി തോന്നുക ഇല്ലേ ? മുകളില് മുന്‍പ് പറഞ്ഞ മേശപ്പുറത്തു വെറുതെ ഇരിക്കുന്ന ഗ്ലാസ്സ് ഒരു സെക്കന്‍ഡില് 30,000 മീറ്റര് വേഗത്തില് സൂര്യനെ പ്രദക്ഷിണവയ്ക്കുന്ന ചലനത്തില് ആയിരിക്കുന്നു. അത് നമ്മള്‍ക്ക് വേര്‍തിരിച്ചു തോന്നാതെ ഗ്ലാസ്സും, മേശപ്പുറവും, നമ്മളും, ആ റൂമും, കെട്ടിടവും, ഭൂമിയും എല്ലാം ഈ ചലനത്തില് ഒന്നിച്ചു പങ്കാളികള് ആകുന്നുണ്ട് എന്നതിനാല് ആണ്. ചുരുക്കിപ്പറഞ്ഞാല് നാം മനസ്സില് ആകുന്ന വസ്തുകളുടെ ചലനങ്ങള് വീക്ഷണകോണുകളുടെ വ്യതിയാനത്തില് ആപേക്ഷികം ആയവയാണ്. ചില സിനിമ രംഗങ്ങളില് നിശ്ചലമായി സ്റ്റുഡിയോ ഷൂട്ട് ചെയ്തു വിന്‍ഡോയില് കൂടിയുള്ള ബാഹ്യകാഴ്ചകള് കെട്ടിടങ്ങളുടെയും, മരങ്ങളുടെയും നീങ്ങുന്ന വിഷ്വല്‍സ് എടുത്ത് എഡിറ്റ് ചെയ്തു ചേര്‍ക്കാറുണ്ട്.\nമോഹനന് ചേട്ടന് വീട്ടിന്‍റെ മുകളില് കയറി തള്ളുമ്പോള് അതിനോട് ചേര്‍ന്ന് ആടുന്നത് വളര്‍ന്നു പന്തലിച്ച മരവും അതിന്‍റെ ചില്ലകളും ആണ്. പെട്ടെന്ന് നമ്മള്‍ക്ക് ഇത് തിരിച്ചു അറിയാന് പറ്റാതെ വീട് അനങ്ങുന്നത് ആയി തോന്നാന് കാരണം മായക്കാഴ്ചയാണ്. മോഹനൻ ചേട്ടൻ വീട്ടിൽ നിന്ന് മരത്തിൽ ബലം പ്രയോഗിക്കുമ്പോൾ ന്യൂട്ടന്റെ മൂന്നാം ചലനനിയമം പ്രകാരം മരം അദ്ദേഹത്തിന് എതിരെ തുല്യമായ അളവിൽ എതിർ ദിശയിൽ ബലം പ്രയോഗിക്കുന്നുണ്ട് ഇതിനെയാണ് reaction force എന്നു പറയുന്നത്. വീട് ആടുന്നതായി അദ്ദേഹത്തിന് തോന്നാൻ കാരണം മരത്തിൽ നിന്ന് കിട്ടുന്ന റിയാക്ഷൻ ഫോഴ്‌സ് കൊണ്ട് അദ്ദേഹത്തിന് എതിരെ അനുഭവപ്പെട്ടുന്ന ബലം കാരണം ആകും. ഈ ബലം വീട്ടിനെ നീക്കാൻ അത്ര ശക്തവുമല്ല, വീഡിയോയിൽ വീട് ആടുന്നത് പോലെ ഉള്ള ദിശയിലോടുമല്ല.\nവീഡിയോ ക്യമാറ സ്റ്റിൽ ആയി വച്ചു മരവും വീട്ടും മുഴുവൻ കിട്ടുന്ന ഒരു ഫ്രേമിൽ വച്ചു ഇത് ലളിതം ആയി നോക്കാവുന്നതാണ്. ഇത് മരത്തിന്‍റെ ചലനത്തെ റദ്ദ് ആക്കി കാഴ്ചയെ ഗ്രഹിക്കാന് തലച്ചോര് ശ്രമിക്കുന്നതിനാല് ആണ്. മരം അനുങ്ങുന്നില്ല എന്ന് തോന്നണം എങ്കില് അതിനോട് ആപേക്ഷികമായി ഉള്ള ബാക്കി വസ്തുകള് അനങ്ങുന്നത് പോലെ തോന്നണം. ഇവിടെ അങ്ങനെയുള്ള പ്രധാന വസ്തു വീട് മാത്രമാണ്. ആയതിനാല് വീട് അനങ്ങുന്നത് പോലെ നമ്മള്‍ക്കു തോന്നും. ഇവിടെ ഈ മരവും വീട്ടും മാത്രമാണ് പ്രധാനമായി വിഷ്വല് ഏരിയില് കടന്നു വരുന്നത് എന്നതിലാണ് ഈ ഒപ്റ്റിക്കല് ഇല്യൂഷന് നടക്കുന്നത്. മറ്റൊരു ആംഗിളില് നിന്ന് പരിശോധിച്ചാല് ഇത് ബോധ്യം ആകും. അല്ലാത്തപക്ഷം സീസ്മോഗ്രാഫ് ഉപയോഗിക്കാം. മറ്റൊരു ലളിത വഴി കൂടിയുണ്ട്. വീട്ടിന്‍റെ മുകളില് ഒരു ഗ്ലാസ്സില് വെള്ളം വച്ചിട്ട് മോഹനന് ചേട്ടന് വീട്ടിനെ തള്ളുമ്പോള് ഈ വെള്ളം അസാധാരണമായി അനങ്ങുന്നോണ്ടോ എന്ന് നോക്കിയാലും മതി.\n#TAGS : Ashish Jose Ambat house aluva


big brother movie – Online Malayali\nമമ്മൂട്ടിയും രജനികാന്തും മോഹൻലാലും തമ്മിൽ ഏറ്റുമുട്ടുന്നു; തീപാറുന്ന ബോക്സോഫീസ് മത്സരം..!!\nDavid John Dec 21, 2019\nഅങ്ങനെ ഒരു വർഷം കൂടി അവസാനിക്കുകയാണ്. 2020 ലേക്ക് കടക്കുമ്പോൾ മലയാളി തമിഴ് പ്രേക്ഷകർക്ക് ആവേശം കൊള്ളിക്കുന്ന വാർത്തയാണ് പുറത്തു വരുന്നത്. വമ്പൻ റിലീസുകൾ ആണ് ജനുവരിയിൽ തന്നെ ഉള്ളത്. അതിൽ ഏറ്റവും പ്രാധാന്യം നൽകാൻ ഇരിക്കുന്നത് മമ്മൂട്ടി…\nമമ്മൂട്ടി – മോഹൻലാൽ മത്സരം ക്രിസ്തുമസിനില്ല; ഷൈലോക്കിനൊപ്പം മത്സരിക്കാതെ ബിഗ് ബ്രദർ റിലീസ്…\nവമ്പൻ നാല് റിലീസുകൾ ആയിരുന്നു ഈ ക്രിസ്മസ് ആഘോഷത്തിൽ മലയാള സിനിമ കാത്തിരുന്നത്. മോഹൻലാൽ നായകനായി എത്തുന്ന ബിഗ് ബ്രദർ മമ്മൂട്ടി നായകനായി എത്തുന്ന ഷൈലോക് പൃഥ്വിരാജ് സുകുമാരൻ നായകനായി എത്തുന്ന ഡ്രൈവിംഗ് ലൈസൻസ് അതിനൊപ്പം ഫഹദ് ഫാസിൽ നായകനായി…\nDavid John Jul 30, 2019\nഇട്ടിമാണി മെയിഡ് ഇൻ ചൈന എന്ന ചിത്രത്തിന് ശേഷം മോഹൻലാൽ അഭിനയിക്കുന്ന ചിത്രമാണ് ബിഗ് ബ്രദർ, ലേഡീസ് ആൻഡ് ജെന്റിൽമാൻ എന്ന ചിത്രത്തിന് ശേഷം സിദ്ദിഖ് ഒരുക്കുന്ന ചിത്രത്തിൽ മോഹൻലാൽ സച്ചിദാനന്ദൻ എന്ന കഥാപാത്രം ആയി ആണ് എത്തുന്നത്. ഹണി റോസ്,…


ഗുരുവായൂരപ്പന് മഞ്ചാടിക്കുരു പിടിച്ചുവാങ്ങിച്ചു! ; ഭക്തയുടെ അനുഭവ കഥ വൈറലാകുന്നു - Astrology Articles | Astrology News\nHome/സ്പെഷ്യല്/ഗുരുവായൂരപ്പന് മഞ്ചാടിക്കുരു പിടിച്ചുവാങ്ങിച്ചു! ; ഭക്തയുടെ അനുഭവ കഥ വൈറലാകുന്നു\nനിങ്ങളുടെ സമ്പൂര്‍ണ ജാതകം ഇന്ന് 60 ശതമാനം ഓഫറില് സ്വന്തമാക്കാന് ഇവിടെ ക്ലിക്ക് ചെയ്യുക: സമ്പൂര്‍ണ മലയാള ജാതകം\nഗുരുവായൂരപ്പ ഭക്തയായ നിഷ അനീഷ് ഫേസ്ബുക്കിലെഴുതിയ അനുഭവക്കുറിപ്പ് വൈറലാകുന്നു. കുറിപ്പിന്റെ പൂര്‍ണരൂപം വായിക്കാം:\nഇന്ന് ഒരു ഭക്തന്റെ അനുഭവ കഥ വായിക്കുകയുണ്ടായി. അപ്പോൾ എന്റെ അനുഭവവും എഴുതണം എന്ന് തോന്നി.\n12 വർഷങ്ങൾക്ക് മുൻപ് ഞങ്ങൾ working womens hostel ൽ നിന്നും roomates എല്ലാരും കൂടി ഒരു sunday ഗുരുവായൂര് തൊഴാൻ പോയി. അന്ന് ഞങ്ങൾ തൊഴുതു കഴിഞ്ഞ് ഗുരുവായൂരപ്പന് പ്രിയപ്പെട്ട മഞ്ചാടിക്കുരു വാരി. വാരിക്കഴിഞ്ഞ് നോക്കുമ്പോൾ താഴെ കുറേ മഞ്ചാടിക്കുരു കിടക്കുന്നു. നാലഞ്ചു മഞ്ചാടിക്കുരു ഞാൻ പെറുക്കിയെടുത്തു. തൊഴുതു പുറത്തിറങ്ങി കഴിഞ്ഞപ്പോൾ ഞാൻ അത് ഓരോരുത്തർക്കായി കൊടുത്തു. അപ്പോൾ കൂടെയുള്ള ചേച്ചി പറഞ്ഞു- അത് നമ്മൾ പെറുക്കിക്കൊണ്ട് പോരാൻ പാടില്ല, ഭഗവാന് കൊണ്ടുപോയി കൊടുക്കാനേ പാടുള്ളു എന്ന്. പുറത്തിറങ്ങി പോയതിനാൽ ഞങ്ങൾ ആ മഞ്ചാടിക്കുരു പുറത്തുള്ള കാണിക്കവഞ്ചിക്ക് മുകളിൽ വച്ച് ഭഗവാനോട് മാപ്പ് പറഞ്ഞു.\nഎന്റെ അറിവില്ലായ്മകൊണ്ട് എടുത്തതാണ് എനിക്ക് കിട്ടിയാൽ ഞാൻ ഇനി വരുമ്പോൾ ഭഗവാന് സമർപ്പിച്ചോളാം എന്ന് പറഞ്ഞിട്ട് പോന്നു.ഞാൻ ഒരുപാട് സ്ഥലത്തൊക്കെ അന്വേഷിച്ചെങ്കിലും എനിക്ക് മഞ്ചാടിക്കുരു ഒന്നും കിട്ടിയില്ല. എനിക്ക് സങ്കടായി. ഭഗവാനോട് പറഞ്ഞിട്ട് പോന്നതല്ലേ, പ്രായശ്ചിത്തമായി മഞ്ചാടിക്കുരു കൊണ്ടുവന്നോളാം എന്ന്. എന്നിട്ട് ഒട്ടും കിട്ടിയില്ലല്ലോ എന്നോർത്ത് മനസ്സ് വിഷമിച്ചു. പിന്നീട് ഞങ്ങൾ family ആയി പഴനിക്ക് പോകും വഴി ഗുരുവായൂര് കയറി. അപ്പോൾ ഞാൻ ഭാഗവാനോട് പറഞ്ഞു- ഭഗവാനേ ഒത്തിരി അന്വേഷിച്ചിട്ടും എനിക്ക് മഞ്ചാടിക്കുരു ഒട്ടും കിട്ടിയില്ല. കിട്ടുകയാണെങ്കിൽ തരാമായിരുന്നു ഭഗവാനേ, കിട്ടാത്തതിന് ഞാനിപ്പോൾ എന്ത് ചെയ്യാനാണ്, കിട്ടിയിരുന്നെങ്കിൽ ഞാൻ കൊണ്ടുവന്നേനേ എന്ന് പറഞ്ഞിട്ട് ഞങ്ങൾ പഴനിക്ക് പോയി.\nഞങ്ങൾ പോകുന്ന വഴി കഴിക്കാനുള്ള ഊണ് ഒക്കെ ready ആക്കിയാണ് പോയത്. പോകും വഴി തണലും വെള്ളവും രണ്ടും ഉള്ളിടത്ത് വണ്ടി നിർത്താം എന്ന് കരുതി ഞങ്ങൾ എത്ര ദൂരം പോയിട്ടും അങ്ങനെ ഒരു സ്ഥലം കാണുന്നേയില്ല. പോയി പോയി പഴനിയോട് അടുത്തെത്താറായിട്ടും വെള്ളവും തണലും രണ്ടും കിട്ടുന്ന സ്ഥലം കണ്ടില്ല – അതുവരെയും കാണിച്ചില്ല എന്നതാണ് സത്യം.\nSee also ഏതുരംഗത്തും വിജയം നേടുന്നവര്!\nഅവസാനം തണലും വെള്ളവും രണ്ടും ഉള്ള ഒരു സ്ഥലം കണ്ട് വണ്ടി നിർത്തി ഞങ്ങൾ ഇറങ്ങി. ഞാൻ നോക്കുമ്പോൾ ഈ അറ്റം മുതൽ ആ അറ്റം വരെ മഞ്ചാടി മരങ്ങൾ മാത്രമുള്ള ഒരിടം. എനിക്കുണ്ടായ സന്തോഷം. അത് പറഞ്ഞറിയിക്കാൻ പറ്റില്ല. ഭഗവാന് കൊടുക്കാല്ലോ. എല്ലാരും food കഴിക്കുമ്പോൾ ഞങ്ങൾ ഓടി നടന്ന് മഞ്ചാടിക്കുരു പെറുക്കി. എനിക്ക് കിട്ടാഞ്ഞിട്ടല്ലേ ഭഗവാനേ, കിട്ടിയിരുന്നെങ്കിൽ കൊണ്ടുവന്നേനെ, കിട്ടാത്തത്തിന് ഞാൻ എന്ത് ചെയ്യാനാണ് എന്നല്ലേ ഞാൻ ഭഗവാനോട് ചോദിച്ചേ.\nപിന്നെ ഞങ്ങൾ പഴനിക്ക് പോയി തിരിച്ച് വീട്ടിൽ വന്ന പിറ്റേ ദിവസം തന്നെ ഞാൻ ആ മഞ്ചാടിക്കുരു കഴുകി വൃത്തിയാക്കി കിഴി കെട്ടി ഇനി പോകുമ്പോൾ ഗുരുവായൂരപ്പന് കൊടുക്കാനായി ശുദ്ധമായൊരിടത്ത് വച്ചു. കുറച്ചുനാൾ കഴിഞ്ഞപ്പോൾ എന്റെ വിവാഹമായി. ഇനി ഇത് എങ്ങനെ ഞാൻ ഗുരുവായൂരപ്പന് കൊണ്ടുവന്നു തരും. എന്നെ കെട്ടുന്ന ആളോട് ഗുരുവായൂര് ഇത് ഭഗവാന് സമർപ്പിക്കാൻ പോണം എന്ന് എങ്ങനെ പറയും. പറഞ്ഞാലും കൊണ്ടുപോകുന്ന ആൾ അല്ലെങ്കിലോ ഞാൻ എന്ത് ചെയ്യും എന്റെ ഭഗവാനേ എന്നൊക്കെ ഞാൻ അടുത്തുള്ള മഹാവിഷ്ണു ക്ഷേത്രത്തിൽ പോയി ഭഗവാനോട് എന്റെ സങ്കടവും നിസഹായതയും പറഞ്ഞ് ക്ഷേത്രത്തിൽ നിന്നും വീട്ടിലെത്തിയപ്പോൾ എന്റെ വല്യമ്മയും (അമ്മയുടെ ചേച്ചി) മക്കളും ഗുരുവായൂര് തൊഴാൻ പോകുന്നു, നീ വരുന്നുണ്ടോ എന്ന് എന്നോട് ചോദിച്ചു.\nസന്തോഷംകൊണ്ട് എന്റെ കണ്ണ് നിറഞ്ഞു പോയി. എന്റെ നിസഹായാവസ്ഥ ഭഗവാനോട് പറഞ്ഞ് വീട്ടിലെത്തിയപ്പോഴേക്കും എന്നെ ഗുരുവായൂര് കൊണ്ടെത്തിക്കാനുള്ള ആളെ അവിടുന്ന് പറഞ്ഞ് വീട്ടിലേയ്ക്ക് വിട്ടിരിക്കുന്നു . ഗുരുവായൂരപ്പന്റെ ഓരോ ലീലാവിലാസങ്ങൾ. അല്ലാതെന്ത് പറയാൻ.\nഅങ്ങനെ ഞങ്ങൾ ട്രെയിനിൽ ഗുരുവായൂരെത്തി. ഇപ്പോഴൊക്കെ വരുമ്പോൾ room എടുത്താണ് ഞങ്ങൾ ദർശനം നടത്താറ്. പക്ഷേ അന്ന് എന്റെ വല്യമ്മ powder tin ൽ കുറേശ്ശെ പണം സ്വരുക്കൂട്ടിയാണ് ഗുരുവായൂര് വന്നത്. അതുകൊണ്ടുതന്നെ ഞങ്ങൾ room ഒന്നും എടുത്തില്ല. പകരം മേൽപ്പത്തൂർ ഓഡിറ്റോറിയത്തിനു സമീപം bedsheet വിരിച്ച് നിലത്ത് കിടന്നുറങ്ങി. അപ്പൊ കിട്ടുന്ന ഒരു മനഃസമാധാനം അത് പറഞ്ഞറിയിക്കാൻ വയ്യ. രാത്രി രണ്ടരയൊക്ക ആയപ്പോഴേയ്ക്കും security ചേട്ടന്മാർ വന്ന് വിളിച്ചെഴുന്നേൽപ്പിച്ചു. ഞങ്ങൾ ഭഗവാന്റെ രുദ്രതീർത്ഥക്കുളത്തിൽ കുളിച്ച് ഭഗവാനെ തൊഴുവാൻ ക്യൂ നിന്ന് അകത്ത് കയറി. അപ്പോൾ കിഴി കെട്ടിയ മഞ്ചാടിക്കുരുവും എന്റെ കയ്യിലുണ്ട്. പിന്നീട് പലതവണ ഗുരുവായൂര് തൊഴാൻ പോയിട്ടും ഇന്നുവരെ ഇത്രയും അടുത്തുനിന്ന് ഭഗവാനെ തൊഴാൻ സാധിച്ചിട്ടില്ല. അത്രയും അടുത്തുനിന്ന് ഭഗവാനെ തൊഴുതു.\nSee also ഭഗവാനെ പലഭാവത്തില് ഭജിക്കുമ്പോള്\nമഞ്ചാടിക്കുരു ഗുരുവായൂരപ്പന്റെ മഞ്ചാടി വാരുന്ന ആ ഉരുളിയിൽ ഇടാനായി ആ കിഴി കയ്യിൽ പിടിച്ചുകൊണ്ട് ഭഗവാന്റെ തൊട്ടടുത്തെത്തിയതും അവിടെ നിന്ന ക്ഷേത്രം ജീവനക്കാരൻ ഗൗരവത്തോടെ ചോദിച്ചു കിഴിയിൽ എന്താണെന്ന്. ഞാൻ പറഞ്ഞു – മഞ്ചാടിക്കുരു ആണെന്ന്. എന്നിട്ടാണോ തരാതെ പോകുന്നത് എന്നുപറഞ്ഞുകൊണ്ട് അദ്ദേഹം എന്റെ കയ്യിലിരുന്ന മഞ്ചാടിക്കുരു കിഴി തട്ടിപ്പറിച്ച് വാങ്ങി അകത്തേയ്ക്ക് കൊടുത്തു (കുചേലന്റെ അവിൽക്കിഴി തട്ടിപ്പറിച്ച കൃഷ്ണനെപ്പോലെ) ഞാൻ ഞെട്ടിത്തരിച്ച് നിന്ന ആ സമയം ആ മഞ്ചാടിക്കുരു ഭഗവാന്റെ അടുത്തേയ്ക്ക് വാങ്ങുന്നതാണ് കണ്ടത്. അപ്പോൾ അവിടെ കണ്ട ഭഗവാന്റെ ആ രൂപം അത് ഇന്നും എന്റെ മനസ്സിൽ നിന്നും മായുന്നില്ല.\nഎന്റെ നിസഹായത പറഞ്ഞപ്പോൾ അവിടുന്ന് തന്നെ ആ മഞ്ചാടിക്കുരു അവിടുത്തേയ്ക്ക് സമർപ്പിക്കാനുള്ള വഴിയും തെളിച്ചുതന്നു. ഒരു പഴയ കോട്ടൺ മുണ്ടിൽ പൊതിഞ്ഞ് ഈയുള്ളവൾ കൊണ്ടുചെന്ന ആ മഞ്ചാടിക്കുരു അവിടുന്ന് രണ്ടുകയ്യും നീട്ടി സ്വീകരിച്ചില്ലേ. ഇതിൽ കൂടുതൽ ഈ ജന്മം ഒന്നും വേണ്ട എനിക്ക്.\nവിവാഹത്തിനുശേഷം 10000 മഞ്ചാടിക്കുരു പെറുക്കി ഗുരുവായൂരപ്പന് കൊടുക്കാൻ ഞങ്ങൾ ഗുരുവായൂരെത്തി അങ്ങേയറ്റം ഭക്തിയോടെയാണെങ്കിലും ഇത് 10000 മഞ്ചാടിക്കുരുവുണ്ട് എന്നൊരു ഭാവം എന്റെ ഉള്ളിന്റെ ഉള്ളിൽ വന്നതുകൊണ്ടാണെന്നു തോന്നുന്നു മഞ്ചാടിക്കുരു സമർപ്പിക്കാൻ ചെന്ന എന്നോട് അത് അവിടെകൊണ്ടേ ഇട്ടേക്കൂ എന്നാണ് പറഞ്ഞത്.\nSee also ശാസ്താവിനെ ഇങ്ങനെ പ്രാര്‍ഥിച്ച് ദിവസം തുടങ്ങിയാല്\nഭക്തന്റെ മനസ്സിൽ അഹം ഭാവം വന്നാൽ എന്ത് തന്നെ സമർപ്പിച്ചാലും ഗുരുവായൂരപ്പൻ അതിന് അത്രയേ വില കല്പിക്കൂ എന്ന പാഠം ഞാൻ പഠിച്ചു. എന്നിരുന്നാലും ആ പതിനായിരം മഞ്ചാടിക്കുരുവിൽ ഓരോ മഞ്ചാടിയും പെറുക്കിയത് അത്രമേൽ ഭക്തിയോടെ മനംനൊന്ത് ഭഗവാനെ വിളിച്ചായിരുന്നു.3abortion ന് ശേഷം ഇനിയെങ്കിലും ഞങ്ങൾക്കൊരു കുഞ്ഞിനെ തരണേ ഭഗവാനേ- ഇനി എനിക്ക് ഈ ജന്മം ഒരമ്മയാവാൻ യോഗമില്ലെങ്കിൽ എന്റെ ആയുസ്സെടുത്തേക്കണേ കണ്ണാ എന്ന് മനം നൊന്ത് പ്രാർത്ഥിച്ച് പെറുക്കിയവയായിരുന്നു ആ 10000 മഞ്ചാടിക്കുരുവും.\nആ സങ്കടം ഭക്തവത്സലനായ ശ്രീഗുരുവായൂരപ്പന് കാണാതിരിക്കാൻ പറ്റുമോ. അവിടുന്നെനിക്ക് ഒരേ സമയം രണ്ടു കുഞ്ഞുങ്ങളെ തന്ന് അനുഗ്രഹിച്ചു. ഞാൻ മഞ്ചാടി പെറുക്കുമ്പോൾ എന്നെ കളിയാക്കുന്നവർ ഉണ്ട്. എനിക്കെന്റെ ഗുരുവായൂരപ്പൻ തന്ന അനുഭവങ്ങൾ അത്രമേൽ ആണ്. ആ എനിക്കെങ്ങനെ മഞ്ചാടി കണ്ടാൽ പെറുക്കാതിരിക്കാൻ കഴിയും. ആരൊക്കെ കളിയാക്കിയാലും ഇപ്പോഴും മഞ്ചാടി കണ്ടാൽ ഞാൻ അറിയാതെ പെറുക്കിപോവും. ഇപ്പോൾ എന്നോടൊപ്പം മഞ്ചാടി പെറുക്കാൻ എന്റെ മക്കളും ഉണ്ട്. അവരോട് ഞാൻ പറഞ്ഞു കൊടുക്കാറുണ്ട് ഒരു മഞ്ചാടിക്കുരു ആയാലും അത് ഭക്തിയോടെ ഇതേ ഉള്ളൂ കണ്ണാ എന്ന് പറഞ്ഞ് കൊടുത്താൽ അവിടുന്ന് അത് സ്വീകരിക്കും എന്ന്\nഇത്രയൊക്കെ അനുഭവങ്ങൾ ഉണ്ടായിരുന്നിട്ടും ഗുരുവായൂരപ്പനോട് കൂടുതൽ അടുത്തത് സ്വസ്തിക All is well എന്ന facebook page ലൂടെയാണ്. അന്നൊന്നും മഞ്ചാടിക്കുരു ഗുരുവായൂരപ്പന് എങ്ങനെ പ്രീയപ്പെട്ടതായി എന്നൊന്നും എനിക്ക് അറിയില്ലായിരുന്നു. ഗുരുവായൂരപ്പന്റെ കഥകളൊക്കെ കേട്ടതും ഞാൻ ഏകാദശി എടുത്തു തുടങ്ങിയതുമെല്ലാം സ്വസ്തികയിലൂടെ പാർവ്വതി കാരണമാണ്. എനിക്കെന്റെ ഗുരുവായൂരപ്പനെ നേടി തന്ന സ്വസ്തികയ്ക്ക് ഒരായിരം നന്ദി പറഞ്ഞുകൊണ്ട് നിർത്തുന്നു.\nഓം നമോം ഭഗവതേ വാസുദേവായ\nഓം നമോം ഭഗവതേ നാരായണായ\nനാളെ 336 തവണ ജപിക്കേണ്ട മന്ത്രം ഇതാണ്


Former CJI Ranjan Gogoi gets 'Z+' Security Cover: Report | മുന് ചീഫ് ജസ്റ്റിസ് രഞ്ജന് ഗൊഗോയിക്ക് ഇസഡ് പ്ലസ് സുരക്ഷ; റിപ്പോര്‍ട്ട് - Malayalam Oneindia\n1 min ago സാധാരണക്കാര്‍ക്ക് വീണ്ടും ഇരുട്ടടി; പാചകവാതക വില വീണ്ടും വര്‍ദ്ധിപ്പിച്ചു, ഈ മാസത്തെ രണ്ടാം വര്‍ദ്ധന\n4 min ago ലീഗിനെ എന്‍ഡിഎയിലേക്ക് സ്വാഗതം ചെയ്ത് ശോഭ സുരേന്ദ്രന്; ലീഗ് നേതൃത്വത്തിനും മുസ്ലിങ്ങള്‍ക്കും ഗുണം\n29 min ago കേരളത്തിൽ നിന്നുള്ളവർക്ക്7ദിവസത്തെ ഹോം ക്വാറന്റീൻ നിർബന്ധമാക്കി തമിഴ്നാട്; ബംഗാളിലും നിയന്ത്രണം\nദില്ലി: സുപ്രീംകോടതി മുന് ചീഫ് ജസ്റ്റിസ് രഞ്ജന് ഗൊഗോയിക്ക് ഇസഡ് പ്ലസ് വിഐപി സുരക്ഷ നല്‍കാന് കേന്ദ്രസര്‍ക്കാര് തീരുമാനമെന്ന് റിപ്പോര്‍ട്ട്. 66കാരനായ അദ്ദേഹത്തിന് ഇനി മുതല് സിആര്‍പിഎഫിന്റെ മുഴുവന് സമയ സംരക്ഷണ വലയമുണ്ടാകും. യാത്രാ വേളയിലും വീട്ടിലും പ്രത്യേക സുരക്ഷയൊരുക്കും. രാജ്യസഭാ അംഗമായ രഞ്ജന് ഗൊഗോയ്ക്ക് നിലവില് ദില്ലി പോലീസിന്റെ സുരക്ഷയാണുള്ളത്.\n2019 നവംബറിലാണ് രഞ്ജന് ഗൊഗോയ് ചീഫ് ജസ്റ്റിസ് പദവിയില് നിന്ന് വിരമിച്ചത്. തൊട്ടുപിന്നാലെ നരേന്ദ്ര മോദി സര്‍ക്കാര് അദ്ദേഹത്തെ രാജ്യസഭയിലേക്ക് നാമനിര്‍ദേശം ചെയ്യുകയായിരുന്നു. അയോധ്യ തര്‍ക്ക ഭൂമി കേസില് വിധി പ്രഖ്യാപിച്ച ശേഷമാണ് ഗൊഗോയ് വിരമിച്ചത്. തര്‍ക്ക ഭൂമി രാമക്ഷേത്രം നിര്‍മിക്കാന് വിട്ടുകൊടുത്തായിരുന്നു വിധി. 1949ല് പള്ളിയില് രാമവിഗ്രഹം സ്ഥാപിച്ചതും 1992ല് പള്ളി പൊളിച്ചതും കുറ്റകരമായ പ്രവര്‍ത്തിയാണെന്ന് വിധി ന്യായത്തില് പറഞ്ഞിരുന്നു. വിധി ഏറെ വിവാദമാകുകയും ചെയ്തു.\nവിമരിക്കുന്നതിന് മുമ്പ് ഒട്ടേറെ വിവാദമായ കേസുകളില് ഗൊഗോയ് വിധി പ്രസ്താവിച്ചിരുന്നു. ഇനി ഗൊഗോയിക്കൊപ്പം സിആര്‍പിഎഫിന്റെ 12 കമാന്റോകള് എപ്പോഴുമുണ്ടാകും. ഇസഡ് പ്ലസ് കാറ്റഗറി സുരക്ഷ ലഭിക്കുന്ന രാജ്യത്തെ 63ാമത്തെ വ്യക്തിയാണ് രഞ്ജന് ഗൊഗോയ്.\nranjan gogoi crpf\nFormer CJI Ranjan Gogoi gets 'Z+' Security Cover: Report


അത്രയ്ക്കും തണുപ്പാണോ?! ഏതായാലും ഫോട്ടോകൾ കിടു 💥….. – Mappila Media\nസോഷ്യൽ മീഡിയ സെലിബ്രിറ്റി എന്ന നിലയിലാണ് ഇന്ന് പലരും അറിയപ്പെടുന്നത്. സിനിമ-സീരിയൽ മേഖലയിൽ തിളങ്ങിനിൽക്കുന്ന പല പ്രമുഖ നടി മാർക്ക് പോലും എത്തിപ്പെടാൻ പറ്റാത്ത ആരാധക പിന്തുണയും പോപ്പുലരിറ്റിയും ഇത്തരത്തിലുള്ള സോഷ്യൽ മീഡിയ സെലിബ്രിറ്റികൾക്ക് ലഭിക്കാറുണ്ട്. ആയിരത്തിൽ തുടങ്ങി മില്യൻ കണക്കിൽ ആരാധകരാണ് ഇവരെ സമൂഹമാധ്യമങ്ങളിൽ പിന്തുടരുന്നത്.\nഇൻസ്റ്റാഗ്രാമിൽ മാത്രം 10 മില്യനിൽ കൂടുതൽ ആരാധകരുള്ള ഒരുപാട് സോഷ്യൽ മീഡിയ സെലിബ്രിറ്റികൾ ഉണ്ട്. ഇത് സൗത്ത് ഇന്ത്യൻ സിനിമയിലെ പല മുൻനിര നടിമാർക്ക് സ്വപ്നം കാണാൻ പോലും പറ്റാത്ത ആരാധക പിന്തുണയാണ്. ഇവർ സമൂഹമാധ്യമങ്ങളിൽ പങ്കുവെക്കുന്ന ഒട്ടുമിക്ക എല്ലാ ഫോട്ടോകളും സോഷ്യൽ മീഡിയയിൽ വൈറൽ ആവുകയും ചെയ്യുന്നുണ്ട്.\nസോഷ്യൽ മീഡിയയിലെ വ്യത്യസ്തമായ ആപ്ലിക്കേഷനുകളിൽ ആണ് ഇവർ സെലബ്രിറ്റി സ്ഥാനം നേടിയെടുത്തത്. പ്രത്യേകിച്ചും ടിക് ടോക് എന്ന ആപ്ലിക്കേഷൻ ഇത്തരത്തിലുള്ള ഒരുപാട് സെലിബ്രിറ്റികളെ ഉണ്ടാക്കിയെടുത്തിട്ടുണ്ട്. പിന്നീട് ടിക്കറ്റോക് ഇന്ത്യയിൽ നിരോധിച്ചതോടെ പലരും ഇൻസ്റ്റാഗ്രാം ലേക്ക് ചേക്കേറി. ഇപ്പോൾ ഇൻസ്റ്റാഗ്രാം സെലിബ്രിറ്റി എന്ന പേരിലാണ് പലരും അറിയപ്പെടുന്നത്.\nസോഷ്യൽ മീഡിയ സെലിബ്രിറ്റികളുടെ വെറൈറ്റി ഫോട്ടോഷൂട്ടുകൾ ആണ് ഇപ്പോൾ സോഷ്യൽ മീഡിയയിൽ ഏറ്റവും കൂടുതൽ നമുക്ക് കാണാൻ സാധിക്കുന്നത്. ഒരിക്കലും പ്രവചിക്കാൻ പറ്റാത്ത രീതിയിലുള്ള വ്യത്യസ്തമായ ഫോട്ടോഷൂട്ടുകൾ ആണ് ഇപ്പോൾ സോഷ്യൽ മീഡിയയുടെ ഹൈലൈറ്റ്. മറ്റൊന്നിൽ നിന്ന് ഏതൊക്കെ രീതിയിൽ വ്യത്യസ്തത കൊണ്ടുവരാൻ പറ്റും എന്ന ചിന്തയിലാണ് ഓരോ മോഡലും.\nഹോട്ട് ആൻഡ് ബോർഡ് വേഷത്തിൽ തിളങ്ങിനിൽക്കുന്ന ഗ്ലാമർ ഫോട്ടോഷൂട്ടുകൾ ആണ് ഇപ്പോൾ സോഷ്യൽ മീഡിയയിൽ ഏറ്റവും കൂടുതൽ കാണാൻ സാധിക്കുന്നത്. ഇത്തരത്തിൽ ഗ്ലാമർ ഫോട്ടോഷൂട്ടുകൾ നടത്തിയാൽ മാത്രമേ സോഷ്യൽ മീഡിയയിൽ വൈറൽ ആവുകയുള്ളൂ എന്ന ചിന്തയാണ് ഇന്ന് പലർക്കും. പരിണിതഫലം എന്നോളം വെറൈറ്റി ഗ്ലാമർ ഫോട്ടോഷൂട്ടുകൾ സോഷ്യൽ മീഡിയയിൽ നിറഞ്ഞുനിൽക്കുകയാണ്.\nഇത്തരത്തിൽ സോഷ്യൽ മീഡിയ സെലിബ്രിറ്റി എന്ന നിലയിൽ അറിയപ്പെടുന്ന താരമാണ് സിമ്രാൻ. ഒരുപാട് ഗ്ലാമർ ഫോട്ടോഷൂട്ടിൽ താരം പങ്കെടുത്തിട്ടുണ്ട്. ഹോട്ട് ആൻഡ് ബോർഡ് വേഷത്തിൽ തിളങ്ങിനിൽക്കുന്ന ഫോട്ടോകളിൽ ആണ് താരം കൂടുതലും കാണപ്പെടുന്നത്. ഇൻസ്റ്റാഗ്രാമിൽ മാത്രം 18 ലക്ഷം ആരാധകരാണ് താരത്തെ ഫോളോ ചെയ്യുന്നത്. അതുകൊണ്ടുതന്നെ താരം പങ്കുവെക്കുന്ന മിക്ക ഫോട്ടോകളും സോഷ്യൽ മീഡിയയിൽ വൈറൽ ആവുകയും ചെയ്യുന്നുണ്ട്.\nഇപ്പോൾ താരം പങ്കുവെച്ച ചില വെറൈറ്റി ഫോട്ടോ ഷൂട്ട് ആണ് സോഷ്യൽ മീഡിയയിൽ വൈറലായി പ്രചരിക്കുന്നത്. തണുപ്പിൽ ധരിക്കുന്ന കോട്ട് മേലിൽ പുതച്ച് കിടിലൻ ഹോട്ട് ആൻഡ് ബോർഡ് വേഷത്തിലാണ് താരം ഫോട്ടോകളിൽ കാണപ്പെടുന്നത്. ഫോട്ടോകൾ സോഷ്യൽ മീഡിയയിൽ തരംഗമായി പ്രചരിക്കുന്നുണ്ട്. പ്രസന്ന മാത്ര എന്ന ഡിജിറ്റൽ ക്രിയേറ്റർ ആണ് താരത്തിന്റെ സുന്ദര ഫോട്ടോകൾ ക്യാമറയിൽ പകർത്തിയിരിക്കുന്നത്.\nടാറ്റൂ ഫോട്ടോകൾ പങ്കുവെച്ച് സാധിക വേണുഗോപാൽ 🔥 എത്ര ടാറ്റൂകൾ ഉണ്ട് എന്ന് കമന്റ്….


പൊലീസ് സംഘത്തെ എഎസ്ഐയും ഭാര്യയും ചേർന്ന് ആക്രമിച്ചു; സംഭവത്തിന് തുടക്കം ക്ലബിൽ നിന്ന് | Webdunia Malayalam\nമകനെ അന്വേഷിച്ചെത്തിയ പൊലീസ് സംഘത്തെ എഎസ്ഐയും ഭാര്യയും ചേർന്ന് ആക്രമിച്ചു. ഇന്ന് ഉച്ചയ്‌ക്ക് പന്ത്രണ്ടു മണിയോടെ മ്യൂസിയം പൊലീസിലെയും സിറ്റി ഷാഡോ പൊലീസിലെയും ഉദ്യോഗസ്‌ഥർക്കു നേർക്കാണ് ആക്രമണമുണ്ടായത്. മൂന്നു പൊലീസുകാർക്ക് പരുക്കേറ്റു.\nഎസ് എ പി ക്യാമ്പിലെ എഎസ് ഐ ജഹാംഗീറും ഭാര്യയും ചേർന്നാണ് വീട്ടിലെത്തിയ പൊലീസുകാരെ ആക്രമിച്ചത്. ഇവരുടെ മകനെ അറസ്റ്റ് ചെയ്യുന്നതിനായായിരുന്നു പൊലീസ് സംഘം വീട്ടിലെത്തിയത്. മ്യൂസിയം പൊലീസ് സ്‌റ്റേഷൻ പരിധിയിലുള്ള ശങ്കർ ലെയ്‌നിലെ ഒരു ക്ലബ്ബിൽ വ്യാഴാഴ്‌ച യുവാക്കൾ തമ്മിലുണ്ടായ സംഘർഷത്തിൽ ആകാശെന്ന യുവാവിന് പരിക്കേറ്റിരുന്നു.\nജഹാംഗീറിന്റെ മകനുൾപ്പെട്ട സംഘമാണ് തന്നെ ആക്രമിച്ചതെന്ന് ആകാശ് മ്യൂസിയം പൊലീസിൽ നൽകിയ പരാതിയിൽ വ്യക്തമാക്കിയിരുന്നു. ഇത് അന്വേഷിക്കാനാണ് പൊലീസ് സംഘം ഇവരുടെ വീട്ടില് എത്തിയതും സംഘര്‍ഷമുണ്ടായതും. അതേസമയം, സംഭവം നിസാരവൽക്കരിക്കാനുള്ള ശ്രമങ്ങളും പൊലീസിന് ഇടയില് തന്നെ നടക്കുന്നുണ്ട്.\nസിറ്റി ഷാഡോ പൊലീസ്\nപൊലീസ് സംഘത്തെ ആക്രമിച്ചു\nജയലളിതയുടെ സംസ്‌കാരം ഇന്ന് വൈകിട്ട്; സംസ്‌കാരം എംജിആർ സ്‌മാരകത്തോട് ചേർന്ന്\nഅന്തരിച്ച തമിഴ്‌നാട് മുഖ്യമന്ത്രി ജെ ജയലളിതയുടെ സംസ്‌കാരം ഇന്ന് വൈകിട്ട് നടക്കും. ചെന്നൈ ...\nപനീർസെൽവം പിൻഗാമി; ജയലളിതയുടെ മൃതദേഹം രാജാജിഹാളിൽ പൊതുദർശനത്തിന് വയ്‌ക്കും\nഹൃദയാഘാതത്തെ തുടർന്ന് ജയലളിത (68) അന്തരിച്ചതിനെത്തുടർന്ന് തമിഴ്‌നാട് ഒ പനീർസെൽവം ...\nജനപ്രിയ പദ്ധതികളിലൂടെ ജനഹൃദയങ്ങളിൽ അമ്മ!\n1991ൽ തമിഴ്നാടിന്റെ മുഖ്യമന്ത്രിയായി ആദ്യമായി ജയലളിത അധികാരത്തിൽ എത്തിയപ്പോൾ തനിക്കൊപ്പം ...\nജയലളിത - ജീവിതം, രാഷ്ട്രീയം, അധികാരം\n1991ലെ തിരഞ്ഞെടുപ്പിൽ വൻഭൂരിപക്ഷത്തോടെ ജയലളിത അധികാരത്തിൽ എത്തിയെങ്കിലും ...


| ദുരിതാശ്വാസഫണ്ട് മുമ്പും ഇത്തരം യാത്രകള്‍ക്ക് ഉപയോഗിച്ചിട്ടുണ്ട് ; ഹെലികോപ്റ്റര് വിവാദത്തില് മുഖ്യമന്ത്രിക്ക് പിന്തുണ | Mangalam\nThursday, January 24, 2019 Last Updated0Min 42 Sec ago English Edition\nThursday 11 Jan 2018 10.47 AM\nദുരിതാശ്വാസഫണ്ട് മുമ്പും ഇത്തരം യാത്രകള്‍ക്ക് ഉപയോഗിച്ചിട്ടുണ്ട് ; ഹെലികോപ്റ്റര് വിവാദത്തില് മുഖ്യമന്ത്രിക്ക് പിന്തുണ\nതിരുവനന്തപുരം: വന് വിവാദമായി മാറിയിരിക്കുന്ന ഹെലികോപ്റ്റര് വിവാദത്തില് മുഖ്യമന്ത്രി പിണറായി വിജയനെ പിന്തുണച്ച് മുന് ചീഫ് സെക്രട്ടറി കെ എം ഏബ്രഹാം. ദുരിതാശ്വാസഫണ്ട് മുമ്പും ഇത്തരം യാത്രകള്‍ക്ക് ഉപയോഗിച്ചിട്ടുണ്ട്. താന് പറഞ്ഞിട്ടാണ് റവന്യൂ സെക്രട്ടറി ഉത്തരവിട്ടത്. ഇത്തരം ഫണ്ട് ഉപയോഗത്തെ സിഎജി എതിര്‍ത്തിട്ടില്ല.\nദുരിതാശ്വാസഫണ്ടിലെ 10 ശതമാനം സംസ്ഥാന സര്‍ക്കാരിന്റേതാണ്. മുഖ്യമന്ത്രി വന്നത് കൊണ്ടാണ് അടിയന്തിര കേന്ദ്രസഹായം കിട്ടിയതെന്നും പറഞ്ഞു. എന്നാല് മന്ത്രിസഭാ യോഗം ആകാശയാത്രാ വിവാദം ചര്‍ച്ച ചെയ്തില്ല. മുഖ്യമന്ത്രിയുടെ ഓഫീസ് ആവശ്യപ്പെട്ടത് പ്രകാരം ഇരട്ട എഞ്ചിന് ഹെലികോപ്റ്റര് ഏര്‍പ്പാടാക്കിയത് ഡിജിപി ലോക്‌നാഥ് ബെഹ്‌റയായിരുന്നു.\nചിപ്‌സണ് പ്രൈവറ്റ് ലിമിറ്റഡിന്റെ എ ഡബ്‌ള്യൂ 109 ഇ ട്വിന് എഞ്ചിന് ഹെലികോപ്റ്റര് ആവശ്യപ്പെട്ടത് ബെഹ്‌റയാണെന്ന് കമ്പനിയും പറഞ്ഞിരുന്നു. കഴിഞ്ഞ 25 ന് പോലീസ് ആസ്ഥാനത്തു നിന്നാണ് മുഖ്യമന്ത്രിയുടെ യാത്രയെക്കുറിച്ചു റവന്യൂ വകുപ്പിനെ അറിയിച്ചത്. ഹെലികോപ്റ്റര് ബംഗലുരുവില് നിന്നും എത്തിക്കാന് ആയിരുന്നു ആദ്യ നീക്കമെങ്കിലും മൈസൂരില് നിന്നും കൊണ്ടുവരികയായിരുന്നു.\n91ന് മുന്‍പ് ശബരിമലയില് സ്ത്രീകള് എത്തിയുരുന്നു; ഹൈക്കോടതി വിധിയെ തള്ളി മുഖ്യമന്ത്രി\nതന്റെ പ്രസംഗത്തിനിടെ ശരണംവിളിച്ചവരോട് രോഷാകുലനായി പിണറായി; വെറുതെ ശബ്ദമുണ്ടാക്കി ചടങ്ങ് അലങ്കോലപ്പെടുത്തരുതെന്ന് താക്കീത്\n'പിണറായി വിജയന്റെ തല വെട്ടുന്നവന് 50000 രൂപ പ്രതിഫലം ഞാന് തരും എന്റെ വിശ്വാസത്തിന് എതിരായത് കൊണ്ട്'; കൊലവിളിയുമായി ആര്‍എസ്എസ് പ്രവര്‍ത്തകന്


യൂത്ത് കേരള എക്‌സ്പ്രസ് അപേക്ഷ ക്ഷണിച്ചു\nസംസ്ഥാന യുവജനക്ഷേമ ബോര്‍ഡ് യൂത്ത് ക്ലബ്ബുകളുടെ ശാക്തീകരണത്തിനായി യൂത്ത് കേരള എക്‌സ്പ്രസ്സ് പദ്ധതി നടപ്പാക്കുന്നു. ക്ലബ്ബുകള് നടത്തുന്ന പരിസ്ഥിതി പ്രവര്‍ത്തനം വനിതാ ശാക്തീകരണം സാമൂഹിക സേവനം ബോധവല്‍കരണം, സാംസ്‌കാരികം, സ്‌പോര്‍ട്‌സ് തുടങ്ങിയ6വിഭാഗങ്ങളിലുള്ള പ്രവര്‍ത്തനങ്ങളാണ് ഇതിന്റെ ഭാഗമായി വിലയിരുത്തുക. ഓരോ മേഖലയിലും നടത്തിയ പ്രവര്‍ത്തനങ്ങളുടെ3മിനിറ്റ് ദൈര്‍ഘ്യമുള്ള വീഡിയോകള് സെപ്റ്റംബര് 15നകം കേരള സംസ്ഥാന യുവജനക്ഷേമ ബോര്‍ഡിന്റെ അതത് ജില്ലാ ഓഫീസുകളിലോ മെമ്പര് സെക്രട്ടറി, കേരള സംസ്ഥാന യുവജനക്ഷേമ ബോര്‍ഡ്, ദൂരദര്‍ശന് കേന്ദ്രത്തിനു സമീപം, കുടപ്പനക്കുന്ന്.പി.ഒ, തിരുവനന്തപുരം എന്ന വിലാസത്തിലോ അയക്കണം.\nവീഡിയോകളില് മേഖല വ്യക്തമായി രേഖപ്പെടുത്തണം. സെപ്റ്റംബര് 30ന് ഇതില്‍നിന്നുള്ള 100 ക്ലബ്ബുകള്‍ക്ക് സംസ്ഥാനത്ത്3മേഖലാ മത്സരങ്ങള് നടത്തും. തെരഞ്ഞെടുക്കുന്ന 100 ക്ലബുകള്‍ക്ക് തയ്യാറെടുപ്പുകള്‍ക്കായി സാമ്പത്തിക സഹായം നല്‍കും. സോണല് മത്സരങ്ങളില് വിജയികളാകുന്നവര്‍ക്ക് 50000, 25000, 10000 എന്നിങ്ങനെ ക്യാഷ് അവാര്‍ഡ് നല്‍കും. സോണല് മത്സരങ്ങളിലെ വിജയികള്‍ക്ക് സംസ്ഥാനതല മത്സരത്തില് പങ്കെടുക്കാം. രണ്ട് ലക്ഷം, ഒരുലക്ഷം, അമ്പതിനായിരം എന്നിങ്ങനെ അവാര്‍ഡ് നല്‍കും. നിലവില് അഫിലിയേഷന് ഇല്ലാത്ത യൂത്ത് ക്ലബ്ബുകള് യുവജനക്ഷേമ ബോര്‍ഡിന്റെ ജില്ലാ ഓഫീസില് നിന്നും അഫിലിയേഷന് നേടി മത്സരത്തില് പങ്കെടുക്കാം. വിലാസം. ജില്ലാ യൂത്ത് പ്രോഗ്രാം ഓഫീസര്, ജില്ലാ യുവജന കേന്ദ്രം, ചക്കാലക്കല് അപ്പാര്‍ട്‌മെന്റ്, ഹരിതഗിരി റോഡ്, കല്‍പ്പറ്റ, വയനാട്. ഫോണ് 04936 204700 ഇ.മെയില് wynd.ksywb@kerala.gov.in


IPL 2020: devdutt padikkal is batting like mathew hayden says chris morris | ഐപിഎല് 2020: അവന്റെ ബാറ്റിംഗ് ഓസീസ് ഇതിഹാസത്തെ പോലെയെന്ന് മോറിസ് - Malayalam MyKhel\n» IPL 2020: അവന്റെ ബാറ്റിംഗ് ഓസീസ് ഇതിഹാസത്തെ പോലെ, ടീമിലെ ക്ലാസ് ബാറ്റ്‌സ്മാനെ പറഞ്ഞ് മോറിസ്!!\nPublished: Friday, October 23, 2020, 21:16 [IST]\nദുബായ്: റോയല് ചലഞ്ചേഴ്‌സ് ബാംഗ്ലൂരിന്റെ ഓപ്പണര് ദേവദത്ത് പടിക്കലിനെ പുകഴ്ത്തി ക്രിസ് മോറിസ്. ഇത്തവണത്തെ ഐപിഎല്ലിലെ ഏറ്റവും ഗംഭീര കളിക്കാരനാണ് ദേവദത്തെന്ന് മോറിസ് പറഞ്ഞു. മുന് ഓസ്‌ട്രേലിയന് ഇതിഹാസ താരം മാത്യു ഹെയ്ഡനെ പോലെയാണ് അദ്ദേഹത്തിന്റെ ബാറ്റിംഗെന്നും മോറിസ് വ്യക്തമാക്കി. ഹെയ്ഡനെ പോലെ വമ്പനൊരു താരമല്ല ദേവദത്ത്. പക്ഷേ തുടക്കം മുതല് ബൗളര്‍മാരുടെ മേല് ആധിപത്യം പുലര്‍ത്താന് ദേവദത്തിന് സാധിക്കുന്നുണ്ട്. ഏകദേശം ഹെയ്ഡന്റേത് സമാനമാണ് ദേവദത്തിന്റെ വെടിക്കെട്ട് ബാറ്റിംഗെന്നും മോറിസ് പറഞ്ഞു.\nഈ സീസണില് മൂന്ന് അര്‍ധ സെഞ്ച്വറി നേടിയ ദേവദത്ത് ആര്‍സിബിയുടെ മുന്നേറ്റത്തില് പ്രധാന പങ്കുവഹിച്ചിട്ടുണ്ട്. പത്ത് മത്സരങ്ങളില് നിന്നായി 321 റണ്‍സാണ് ദേവദത്ത് അടിച്ചെടുത്തത്. കഴിഞ്ഞ തവണ തകര്‍ന്ന് തരിപ്പണമായ ആര്‍സിബിയെ ഇത്തവണ തുടക്കം മുതല് മുന്നോട്ട് നയിക്കുന്നതിന് ദേവത്തിന് വലിയ റോളുണ്ടായിരുന്നു. ബൗളര്‍മാര്‍ക്ക് മേല് തുടക്കം മുതല് ആധിപത്യം നേടുന്ന ദേവദത്തിന്റെ ശൈലി വളരെ ശ്രദ്ധിക്കപ്പെട്ടിരുന്നു. നേരത്തെ ആരോണ് ഫിഞ്ച് അടക്കമുള്ളവര് ദേവദത്തിന്റെ ബാറ്റിംഗ് ശൈലിയെ പുകഴ്ത്തിയിരുന്നു. ഇത്തവണ ആര്‍സിബിയുടെ കിരീട സാധ്യതയും ദേവദത്തിന്റെ ഫോമിനെ ആശ്രയിച്ചാണ് നില്‍ക്കുന്നത്.\nദേവദത്ത് ഫിഞ്ചിനൊപ്പം ബാറ്റ് ചെയ്യുന്നത് തന്നെ ഗംഭീരമായ കാര്യമാണ്. ഹെയ്ഡന്റെ പോലെ തന്നെയാണ് ദേവദത്തും ക്രീസില് നില്‍ക്കുന്നത്. ഒരുപക്ഷേ ദേവദത്തിന് ഹെയ്ഡനെ പോലെ വലിയ ശരീരമുണ്ടാവില്ല. ഹെയ്ഡന്റെ നെഞ്ച് വളരെ വീതിയുള്ളതായിരുന്നു. ദേവദത്ത് പക്ഷേ ഹെയ്ഡന്റെ അതേ സാങ്കേതികതയോടെയാണ് കളിക്കുന്നത്. പന്ത് അടിച്ചുപറത്താന് ദേവദത്ത് മിടുക്കനാണ്. ഓരോ ഷോട്ട് കളിക്കുമ്പോഴും ദേവദത്ത് സൈഡിലേക്ക് മാറുന്ന രീതി. ആ ഷോട്ട് കളിക്കുന്ന രീതി. എല്ലാമൊന്ന് ശ്രദ്ധിച്ച് നോക്കൂ. ഗംഭീരമായ ബാറ്റിംഗാണ് അത്. എന്തൊക്കെയോ പ്രത്യേകതകള് ദേവദത്തില് ഉണ്ടെന്നും മോറിസ് പറഞ്ഞു.\nഅതേസമയം വാഷിംഗ്ടണ് സുന്ദര് നന്നായി പന്തെറിയുന്നുണ്ട്. ആര്‍സിബിയില് അവന് വലിയ വിജയമാണ്. വളരെ സ്‌പെഷ്യലായിട്ടുള്ള കളിക്കാരനാണ് സുന്ദറെന്നും മോറിസ് പറഞ്ഞു. ആര്‍സിബിയിലെ പേസര്‍മാരും നല്ല രീതിയില് പന്തെറിയുന്നുണ്ട്. നവദീപ് സെയ്‌നിയുടെ പേസ് ഞാന് ഡല്‍ഹിയിലാവുമ്പോള് അറിഞ്ഞതാണ്. പക്ഷേ അതിവേഗമാണ് താരം വളര്‍ന്നത്. റോക്കറ്റ് വേഗത്തിലാണ് സെയ്‌നി പന്തെറിയുന്നത്. അത് ശരിക്കും അമ്പരിപ്പിക്കുന്നതാണ്. ഇന്ത്യന് പേസര്‍മാര് ശരിക്കും പന്തെറിയുന്നതില് ഒരുപാട് കഠിനാധ്വാനം ചെയ്യുന്നുണ്ട്. മുഹമ്മദ് സിറാജും സൂപ്പറായി പന്തെറിഞ്ഞു. സ്റ്റെയിനൊപ്പം അദ്ദേഹം ബൗളിംഗ് മെച്ചപ്പെടുത്താന് നന്നായി ശ്രമിച്ചിരുന്നു. അതാണ് കളിക്കളത്തില് കണ്ടതെന്നും മോറിസ് വ്യക്തമാക്കി.\nRead more about: ipl 2020 devdutt padikkal rcb cricket ഐപിഎല് 2020 ആര്‍സിബി ക്രിക്കറ്റ്\nStory first published: Friday, October 23, 2020, 21:16 [IST]


മുഹമ്മദ് നവീദിനെ പിടിച്ചവര് ഇനി പോലീസാകും, പിന്നെ ശൗര്യ ചക്രയും | Two villagers, who nabbed LeT terrorist Naved, recruited in J-K police - Malayalam Oneindia\nമുഹമ്മദ് നവീദിനെ പിടിച്ചവര് ഇനി പോലീസാകും, പിന്നെ ശൗര്യ ചക്രയും\nUpdated: Wed, Aug 12, 2015, 8:50 [IST]\nശ്രീനഗര്: ഇന്ത്യയുടെ അഭിമാനമായിരുന്നു ആ രണ്ട് പേര്. അതിര്‍ത്തി കടന്ന് ഇന്ത്യന് മണ്ണില് കാല് കുത്തി, രണ്ട് ബിഎസ്എഫ് ജവാന്‍മാരുടെ ജീവനെടുത്ത ഭീകരനെ അവര് ജീവനോടെ പിടികൂടുകയായിരുന്നു.\nഉധംപൂരിലെ പഖ്‌ലായി സ്വദേശി രാകേഷ് കുമാര് ശര്‍മ, നാനാക് നഗര് സ്വദേശി ബിക്രംജിത് സിങ്- ഇവരാണ് ആ രണ്ട് പേര്. ലഷ്‌കര് ഭീകരനായ മുഹമ്മദ് നവേദിനെ ജീവനോടെ പിടികൂടിയ ധീരര്.\nരാജ്യം ഇവരെ ആദരിയ്ക്കുകയാണ്. രാകേഷ് കുമാറും ബിക്രംജിത് സിങും ഇനി പോലീസ് യൂണിഫോം അണിയും. ഇവര്‍ക്ക് കശ്മീര് പോലീസില് ജോലി നല്‍കാന് തീരുമാനമായിക്കഴിഞ്ഞു.\nരാജ്യത്തിന്റെ മാനം ഉയര്‍ത്തിപ്പിടിച്ച ഇവര്‍ക്ക് ജോലി നല്‍കിയാല് മാത്രം പോരെന്നാണ് ജമ്മു കശ്മീര് സര്‍ക്കാര് കരുതുന്നത്. സ്വാതന്ത്ര്യ ദിനത്തില് ഇവര്‍ക്ക് ശൗര്യചക്ര ബഹുമതി നല്‍കാന് കേന്ദ്ര സര്‍ക്കാരിനോട് ശുപാര്‍ശ ചെയ്യുകയും ചെയ്തിട്ടുണ്ട്.\nജോലി നല്‍കുന്ന കാര്യത്തില് ചില കടമ്പകളൊക്കെ ഉണ്ട്. രാകേഷ് കുമാറിന് കോണ്‍സ്റ്റബിള് തസ്തികയില് ജോലിയ്ക്ക് കയറാനുള്ള വിദ്യാഭ്യാസ യോഗ്യതയുണ്ട്. എന്നാല് ബിക്രംജിത് സിങിന്റെ കാര്യത്തില് അങ്ങനയല്ല. അതുകൊണ്ട് വിദ്യാഭ്യാസ മാനദണ്ഡത്തിന്റെ കാര്യത്തില് ഇളവ് വരുത്താന് സര്‍ക്കാരിനെ സമീപിക്കും.\nlashkar terrorist jammu kashmir police മുഹമ്മദ് നവേദ് ലഷ്കര് ഭീകരന് ജമ്മു കശ്മീര് പോലീസ്\nTwo villagers, who apprehended an armed Lashkar-e-Taiba terrorist Mohammad Naved alias Mohammad Usman at village Chirdi in Udhampur district last week, were recruited in Jammu & Kashmir Police on Tuesday


ശ്രീനഗര്: സ്വകാര്യ കോച്ചിങ് സെന്ററില് വിദ്യാര്‍ത്ഥിക്കെതിരെ അധ്യാപകന്റെ ക്രൂരമര്‍ദനം. അധ്യാപകന് വിദ്യാര്‍ഥിയെ മര്‍ദിക്കുന്ന ദൃശ്യങ്ങള് സമൂഹമാധ്യമങ്ങളില് വന്‍തോതില് പ്രചിച്ചതോടെയാണ് വിവരം പുറത്തറിഞ്ഞത്. ശ്രീനഗറിലെ സ്വകാര്യ കോച്ചിങ് സെന്ററിലാണ് സംഭവം. നിരവധി തവണ വിദ്യാര്‍ഥിയുടെ മുഖത്ത് അധ്യാപകന് ആഞ്ഞടിക്കുന്നതായി വീഡിയോയില് കാണാം.\nഅതേസമയം, വീഡിയോ സമൂഹമാധ്യമങ്ങളില് പ്രചരിച്ചതോടെ വിദ്യാര്‍ഥികളുടെയും ആക്ടിവിസ്റ്റുകളുടെയും ഇടയില് പ്രതിഷേധം ശക്തമായി. വീഡിയോ വൈറലായതോടെ സ്ഥാപനത്തിനെതിരെ കേസെടുക്കണമെന്ന ആവശ്യവുമായി ജമ്മു കശ്മീര് വിമണ് ആന്‍ഡ് ചൈല്‍ഡ് റൈറ്റ്‌സ് കമീഷന് മുന് ചെയര്‍പേഴ്‌സണ് വസുന്ധര പതക്ക് മസൂദി ആവശ്യപ്പെട്ടു. അധ്യാപകനെ അതിക്രൂരന് എന്ന് വിശേഷിപ്പിക്കുകയും ചെയ്തു.\nദിവസങ്ങള്‍ക്ക് മുമ്പാണ് ഈ സംഭവം നടക്കുന്നത്. ബുധനാഴ്ചയോടെയാണ് ദൃശ്യങ്ങള് സമൂഹ മാധ്യമങ്ങളിലൂടെ പ്രചരിക്കാന് തുടങ്ങിയത്. സഹപാഠികളിലൊരാളാണ് അധ്യാപകന് വിദ്യാര്‍ഥിയെ മര്‍ദിക്കുന്ന ദൃശ്യങ്ങള് പകര്‍ത്തിയത്. തുടര്‍ന്ന് സമൂഹമാധ്യമങ്ങളില് പങ്കുവെയ്ക്കുകയും ചെയ്തു.\nവീഡിയോ വൈറലായതോടെ സംഭവത്തിന്റെ കൂടുതല് വിവരങ്ങള് പങ്കുവെച്ച് ഇഷ്ഫാക് അഹ്മദ് എന്നയാള് ട്വീറ്റ് ചെയ്തു. കെമിസ്ട്രി അധ്യാപകനായ അഹ്മദ് സെവായ്ല് ആണ് വിദ്യാര്‍ഥിയെ മര്‍ദിക്കുന്നതെന്ന് ഇഷ്ഫാക് ട്വീറ്റില് പറയുന്നു. എന്നാല് സംഭവത്തില് ട്യൂഷന് സെന്റര് ഇതുവരെ പ്രതികരിച്ചിട്ടില്ല.\nJ&K administration private coaching center thrashes student Srinagar


വികസനത്തിലൊരു തൃപ്പൂണിത്തുറ മാതൃക; സ്ത്രീ സൗഹൃദ കംഫര്‍ട്ട് സ്റ്റേഷന് തുറന്ന് തൃപ്പൂണിത്തുറ നഗരസഭ | Kairali News | kairalinewsonline.com\nപരിസ്ഥിതി മലിനീകരണം സൃഷ്ടിക്കാത്ത സ്ത്രീ സൗഹൃദ കംഫർട്ട് സ്റ്റേഷൻ തുറന്ന് തൃപ്പൂണിത്തുറ നഗരസഭ. ഈ വിഭാഗത്തിൽ പെടുന്ന കേരളത്തിലെ ആദ്യ കംഫർട്ട് സോൺ കൂടിയാണിത്.\nതൃപ്പൂണിത്തുറ എം.എൽ.എ. എം. സ്വരാജ് കംഫർട്ട് സ്റ്റേഷന്റെ ഉദ്ഘാടനം നിർവ്വഹിച്ചു. പൂർണ്ണമായും യന്ത്രവൽക്കൃതമാണു. തൃപ്പൂണിത്തുറയിലെ ഈ സ്ത്രീ സൗഹൃദ കംഫർട്ട് സ്റ്റേഷൻ.\nനാലു പേർക്ക് സൗകര്യത്തോടെയുള്ള മുലയൂട്ടൽ മുറിയും ഒരു കോഫീ ഷോപ്പും ഇതിലുണ്ട്.2രൂപാ5രൂപാ നാണയങ്ങൾ ഉപയോഗിച്ച് പ്രവർത്തിക്കുന്ന ഈ കഫർട്ട് സോൺ വെള്ളം കെട്ടി നിൽക്കാത്ത രീതിയിലാണു നിർമ്മിച്ചിട്ടുള്ളത്.\nസ്റ്റൈൻലെസ്സ് സ്റ്റീലിൽ നിർമ്മിച്ചിരിക്കുന്ന ഈ കംഫർട്ട് സ്റ്റേഷൻ പൂർണ്ണമായും പ്രകൃതി സൗഹൃദ പരമാണു. തൃപ്പൂണിത്തുറയിലെ ഈ സ്ത്രീ സൗഹൃദ കംഫർട്ട് സ്റ്റേഷൻ മാതൃകയാക്കാവുന്ന ഒരു പദ്ധതിയാണെന്ന് ഉദ്ഘാടന ശേഷം എം. സ്വരാജ് എം.എൽ.എ. പറഞ്ഞു.\nസെൻസറുകൾ ഉപയോഗിച്ചാണു കംഫർട്ട് സ്റ്റേഷൻ ശുചിയാക്കപ്പെടുന്നത്. മലിന ജലം യഥാ സമയം സംസ്കരിക്കപ്പെടുന്നതിനാൽ മലിനീകരണമോ ദുർഗ്ഗന്ധമോ ഉണ്ടാവില്ല.\nഅമ്മമാർക്ക് മുലയൂട്ടാനുള്ള മുറിയിലും വെളിച്ചവും സെൻസറുകൾ ഉപയോഗിച്ച് തന്നെയാണു പ്രവർത്തിക്കുന്നത്.\nനഗര സഭയുടെ ഫണ്ട് ഉപയോഗിച്ച് ഒരു സ്വകാര്യ കമ്പനിയാണു കംഫർട്ട് സോൺ നിർമ്മിച്ചിരിക്കുന്നത്.\nTags: comfert stationDevelopmentnature friendly


നിക്ഷേപത്തുക ലഭിച്ചില്ല; മണ്ണെണ്ണക്കുപ്പിയുമായി വീട്ടമ്മയുടെ പ്രതിഷേധം | Ollur\nഒല്ലൂർ: പുത്തൂർ വനിതാ സഹകരണസംഘത്തിൽ നിക്ഷേപിച്ച പണം പേരക്കുട്ടിയുടെ വിവാഹാവശ്യത്തിന് തിരികെ ലഭിക്കാത്ത മനോവിഷമത്തിൽ മണ്ണെണ്ണ നിറച്ച കുപ്പിയുമായി വീട്ടമ്മയുടെ പ്രതിഷേധം. സംഘം ഓഫീസിനു മുന്നിൽ വെട്ടുകാട് തമ്പുരാട്ടിമൂല പഴയാറ്റിൽ ജോസിന്റെ ഭാര്യ ത്രേസ്യാമ്മ (68)യാണ് പ്രതീകാത്മക സമരം നടത്തിയത്.\nതിങ്കളാഴ്ച രാവിലെയായിരുന്നു സംഭവം. കൂലിപ്പണിക്ക് പോകുന്ന ത്രേസ്യാമ്മ ആറുമാസം മുമ്പാണ് 50,000 രൂപ സംഘത്തിൽ നിക്ഷേപിച്ചത്. പേരക്കുട്ടിയുടെ വിവാഹാവശ്യത്തിന് പണം പിൻവലിക്കുമെന്നും അറിയിച്ചിരുന്നു. ഒരുമാസം മുമ്പ് അറിയിച്ചാൽ പണം നൽകാമെന്ന് അധികൃതർ സമ്മതിക്കുകയും ചെയ്തു. ജൂൺ 28-നാണ് വിവാഹം. ഇതുപ്രകാരം ഒരുമാസം മുമ്പേ അറിയിച്ചെങ്കിലും ത്രേസ്യാമ്മയ്ക്ക് പണം ലഭിച്ചില്ല.\nകാലാവധി നീട്ടി അധികൃതർ മടക്കി അയച്ചു. വിവാഹത്തിനുള്ള പണം കിട്ടാതെവരുമോ എന്ന മനോവിഷമത്തിലാണ് ഇങ്ങനെയൊരു സമരത്തിന് പുറപ്പെട്ടതെന്ന് ത്രേസ്യാമ്മ പറഞ്ഞു. ഇതേസംഘത്തിൽ ഏതാനും മാസങ്ങൾക്കു മുമ്പ്, നിക്ഷേപിച്ച പണം തിരികെ ലഭിക്കാതെവന്ന സാഹചര്യത്തിൽ വെട്ടുകാട് സ്വദേശിയായ വയോധിക ഭർത്താവിനൊപ്പമെത്തി ഓഫീസിനു മുകളിൽ കയറി, ആത്മഹത്യചെയ്യുമെന്ന് ഭീഷണി മുഴക്കിയിരുന്നു. അവധി പറഞ്ഞ് ഇവരെ അനുനയിപ്പിച്ചു വിടുകയാണുണ്ടായത്.


കർഷക പ്രതിഷേധത്തിനുനേരെ കാർ ഇടിച്ചുകയറി നാലു പേർ കൊല്ലപ്പെട്ടു; കാർ ഓടിച്ചത് കേന്ദ്രമന്ത്രിയുടെ മകനെന്ന് ആരോപണം | Four Dead in Lakhimpur Kheri; UP DGP Appeals for Peace – News18 Malayalam\nകർഷക പ്രതിഷേധത്തിനുനേരെ കാർ ഇടിച്ചുകയറി നാലു പേർ കൊല്ലപ്പെട്ടു; കാർ ഓടിച്ചത് കേന്ദ്രമന്ത്രിയുടെ മകനെന്ന് ആരോപണം\nആഭ്യന്തര സഹമന്ത്രി അജയ് കുമാർ മിശ്രയുടെ വാഹന വ്യൂഹം ഇടിച്ചുകയറിയാണ് നാലു പേരും മരിച്ചതെന്ന് കർഷകർ ആരോപിക്കുന്നു.\nLast Updated : October 03, 2021, 22:30 IST\nഉത്തർപ്രദേശിലെ ലക്കിംപൂർ ഖേരയിൽ കർഷക സമരത്തിനിടെയുണ്ടായ സംഘർഷത്തിൽ മരണം നാലായി. ആഭ്യന്തര സഹമന്ത്രി അജയ് കുമാർ മിശ്രയുടെ വാഹന വ്യൂഹം ഇടിച്ചുകയറിയാണ് നാലു പേരും മരിച്ചതെന്ന് കർഷകർ ആരോപിക്കുന്നു. എട്ട് കർഷകർക്ക് ഗുരുതരമായി പരിക്കേറ്റതായും സംയുക്ത കിസാൻ മോർച്ച അറിയിച്ചു. കേന്ദ്രമന്ത്രി അജയ് കുമാർ മിശ്രയും യുപി ഉപമുഖ്യമന്ത്രി കേശവ് പ്രസാദ് മൗരിയയും പങ്കെടുക്കുന്ന പരിപാടിക്കെതിരേ പ്രതിഷേധിച്ച കർഷകർക്കിടയിലേക്കാണ് കാർ പാഞ്ഞുകയറിയത്. അപകടുണ്ടാക്കിയ വാഹനം ഓടിച്ചത് കേന്ദ്രമന്ത്രിയുടെ മകനാണെന്നും കർഷകർ ആരോപിച്ചു.\nയുപി ഉപമുഖ്യമന്ത്രി കേശവ് പ്രസാദ് മൗര്യ മുഖ്യാതിഥിയായി പങ്കെടുക്കേണ്ടിയിരുന്ന പരിപാടിക്കിടെയാണ് കര്‍ഷകര് കേന്ദ്രത്തിന്റെ മൂന്ന് കാര്‍ഷിക ബില്ലുകള്‍ക്കെതിരെ പ്രതിഷേധിച്ചത്. കേന്ദ്ര മന്ത്രി അജയ് മിശ്രയുടെ ഗ്രാമമായിരുന്നു ഇത്. ഉപമുഖ്യമന്ത്രി സ്ഥലത്തെത്തുമ്പോള് കരിങ്കൊടി കാണിച്ച് പ്രതിഷേധിക്കാന് കര്‍ഷകര് തീരുമാനിച്ചിരുന്നു. കാറിന് മുന്നിൽ പ്രതിഷേധിച്ചതോടെ കേന്ദ്ര മന്ത്രിയുടെ മകന് കര്‍ഷകരുടെ നേർക്ക് കാര് ഓടിച്ചുകയറ്റുകയായിരുന്നെന്ന് കര്‍ഷക നേതാക്കള് ആരോപിക്കുന്നു.\nഅതേസമയം ലഖിംപൂർ ഖേരിയിൽ ഞായറാഴ്ച കർഷകർക്കിടയിലേക്ക് വാഹനം ഓടിച്ചു കയറ്റിയ സംഭവത്തിൽ മകന് പങ്കില്ലെന്ന് കേന്ദ്ര സഹമന്ത്രി അജയ് മിശ്ര പറഞ്ഞു. സംഭവം നടക്കുമ്പോൾ മകൻ സ്ഥലത്ത് ഇല്ലായിരുന്നുവെന്നും അദ്ദേഹം പറഞ്ഞു.ലഖിംപൂർ ഖേരിയിൽ നടന്ന സംഭവത്തിന് പിന്നിൽ വൻ ഗൂഢാലോചനയുണ്ടെന്നും അദ്ദേഹം ആരോപിച്ചു. തന്റെ ഡ്രൈവർ ഓടിച്ചിരുന്ന വാഹനത്തിനു നേരെ കല്ലെറിഞ്ഞു, അതുമൂലം അത് മറിയുകയും രണ്ട് കർഷകർ അതിനിടയിൽ പെടുകയുമാണ് ചെയ്തത്.\nലഖിപുർ ഖേരിയിൽ മരിച്ച എട്ടുപേരിൽ ഒരാൾ തന്റെ ഡ്രൈവറും മൂന്നു പേർ ബിജെപി പ്രവർത്തകരുമാണെന്നും ബാക്കിയുള്ള രണ്ടുപേർ കർഷകരാണെന്നും അദ്ദേഹം അവകാശപ്പെട്ടു. തന്റെ ഡ്രൈവറെയും ബിജെപി പ്രവർത്തകരെയും കൊലപ്പെടുത്തുകയും വാഹനം പിന്നീട് കത്തിക്കുകയും ചെയ്തുവെന്ന് അദ്ദേഹം ആരോപിച്ചു.\nലഖിംപൂർ നഗരത്തിലെ ഒരു പരിപാടി കഴിഞ്ഞ് ജന്മനാടായ ഗ്രാമത്തിലേക്ക് കേന്ദ്ര സഹമന്ത്രി അജയ് മിശ്ര മടങ്ങുമ്പോഴും സംഘർഷം ഉണ്ടായി. തന്റെ പ്രസംഗത്തിൽ നടത്തിയ പ്രസ്താവനയിൽ പ്രതിഷേധിച്ച് കർഷകർ കരിങ്കൊടി പ്രകടനവുമായി രംഗത്തെത്തുകയായിരുന്നു. സംഭവത്തെത്തുടർന്ന്, സ്ഥലത്തുണ്ടായിരുന്ന രോഷാകുലരായ കർഷകർ മന്ത്രിയുടെ വാഹനവ്യൂഹത്തിലെ മൂന്നോളം കാറുകൾ കത്തിച്ചു.\nഏറ്റവും പുതിയ റിപ്പോര്‍ട്ടുകള് പ്രകാരം കര്‍ഷകര് പ്രതിഷേധം തുടരുകയും ടികുനിയയില് സ്ഥിതി കൂടുതൽ സങ്കീർണമായിരിക്കുകയാണ്. പ്രദേശത്ത് സംഘർഷം നിലനിൽക്കുകയാണ്. അതേസമയം ജനങ്ങൾ ശാന്തരാകണമെന്നും സമാധാനം കാത്തുസൂക്ഷിക്കണമെന്നും ഉത്തർപ്രദേശ് പൊലീസ് മേധാവി ആവശ്യപ്പെട്ടു. സംഘർഷം ഉണ്ടാക്കുന്നവർക്കെതിരെ കർശന നടപടി സ്വീകരിക്കുമെന്നും ഡിജിപി അറിയിച്ചു,\nFirst published: October 03, 2021, 22:30 IST


മുത്തയ്യ മുരളീധരന് രാഷ്ട്രീയത്തിലേക്ക്; ഗവര്‍ണറാകുമെന്ന് അഭ്യൂഹങ്ങള്, തമിഴര് കലിപ്പില് - Express Kerala\nമുത്തയ്യ മുരളീധരന് രാഷ്ട്രീയത്തിലേക്ക്; ഗവര്‍ണറാകുമെന്ന് അഭ്യൂഹങ്ങള്, തമിഴര് കലിപ്പില്\nInternational Politics November 21, 2019 | Published by : Express Kerala Network\nശ്രീലങ്കന് ക്രിക്കറ്റ് ഇതിഹാസം മുത്തയ്യ മുരളീധരന് വിവാദക്കൊടുങ്കാറ്റില്. ദൂസ്ര എറിഞ്ഞ് എതിരാളികളെ വിരട്ടിയ മുരളി രാഷ്ട്രീയത്തില് ഇറങ്ങുന്നുവെന്ന വാര്‍ത്തകളാണ് ദ്വീപ് രാജ്യത്തിലെ തമിഴ് വിഭാഗങ്ങളെ ചൊടിപ്പിക്കുന്നത്. തമിഴര് തിങ്ങിജീവിക്കുന്ന നോര്‍ത്തേണ് പ്രവിശ്യയിലെ ഗവര്‍ണര് സ്ഥാനത്തേക്ക് ടെസ്റ്റില് 800 വിക്കറ്റ് വീഴ്ത്തിയ ഈ ലോകകപ്പ് ജേതാവിനെ നിയോഗിക്കുന്നതായുള്ള വാര്‍ത്തകളാണ് വിവാദങ്ങള്‍ക്ക് ഇടയാക്കുന്നത്.\nഇന്ത്യന് തമിഴ് വിഭാഗത്തില് നിന്നുള്ള മുരളി ഇക്കഴിഞ്ഞ രാഷ്ട്രപതി തെരഞ്ഞെടുപ്പില് വിജയിച്ച ഗോതബായ രജപക്‌സയെ തുറന്ന് പിന്തുണയ്ക്കുന്ന പ്രമുഖ തമിഴ് വംശജനാണ്. ഇപ്പോള് തെരഞ്ഞെടുക്കപ്പെട്ട രജപക്‌സയുടെ പ്രസിഡന്‍സിക്ക് കീഴില് പ്രവിശ്യാ ഗവര്‍ണറായി മുത്തയ്യ മുരളീധരന് വരുന്നതായുള്ള വാര്‍ത്തകളാണ് രാഷ്ട്രീയ കേന്ദ്രങ്ങളില് നിന്നും പുറത്തുവരുന്നത്.\n2005 മുതല് 2015 വരെ ഗോതബായ പ്രതിരോധ സെക്രട്ടറിയായിരുന്ന കാലത്ത് ഇദ്ദേഹത്തിന്റെ മൂത്ത ജ്യേഷ്ഠന് മഹിന്ദ രജപക്‌സെയായിരുന്നു പ്രസിഡന്റ്. ഇക്കാലത്ത് തമിഴ് വംശജര്‍ക്ക് എതിരെ നടന്ന യുദ്ധ കുറ്റകൃത്യങ്ങളില് മുരളി സ്വീകരിച്ച നിലപാടാണ് തമിഴരെ ചൊടിപ്പിക്കുന്നത്. ദ്വീപ് രാഷ്ട്രത്തില് 12% ലങ്കന്, ഇന്ത്യന് തമിഴരാണ്. ബ്രിട്ടീഷ് ഭരണകാലത്ത് തേയിലത്തോട്ടങ്ങളില് ജോലിക്ക് എത്തിയവരാണ് ലങ്കയിലെ ഇന്ത്യന് തമിഴര്.\nഎന്നാല് യുദ്ധ കുറ്റകൃത്യങ്ങള് ഒന്നും നടന്നിട്ടില്ലെന്നാണ് മുരളിയുടെ നിലപാട്. കൂട്ടക്കൊല നടന്നിട്ടില്ലെന്ന മുരളിയുടെ വാക്കുകളാണ് തമിഴരെ നിരാശപ്പെടുത്തുന്നതും, രോഷാകുലരാക്കുന്നതും. രജപക്‌സെയുടെ നല്ല പുസ്തകത്തില് ഇടംപിടിക്കാനാണ് മുരളിയുടെ ശ്രമമെന്നാണ് ആരോപണങ്ങള്. അതേസമയം വാര്‍ത്ത പുറത്തുവിട്ട് ജനങ്ങളുടെ മനസ്സ് മനസ്സിലാക്കുകയാണ് രജപക്‌സെയെന്നാണ് കരുതുന്നത്. ഗവര്‍ണര് പദവിക്ക് പകരം അംബാസിഡര് പദവിയും പരിഗണനയിലുണ്ട്.


വിയ്യൂർ സെൻട്രൽ ജയിൽ പെട്രോൾ പമ്പ് ജില്ലയിലെ തന്നെ ഏറ്റവും വലിയ പമ്പാകും: മന്ത്രി വി എസ് സുനിൽകുമാർ – തൃശ്ശൂർ വാർത്ത\nവിയ്യൂർ സെൻട്രൽ ജയിൽ പെട്രോൾ പമ്പ് ജില്ലയിലെ തന്നെ ഏറ്റവും വലിയ പമ്പാകും: മന്ത്രി വി എസ് സുനിൽകുമാർ\nPosted by തൃശ്ശൂർ വാർത്ത on 18th Jan 2020\nതൃശ്ശൂർ : വിയ്യൂർ സെൻട്രൽ ജയിൽ പമ്പ് ജില്ലയിലെത്തന്നെ ഏറ്റവും വലിയ പമ്പാകുമെന്ന് കൃഷി വകുപ്പ് മന്ത്രി അഡ്വ വി എസ് സുനിൽകുമാർ. വിയ്യൂർ സെൻട്രൽ ജയിലിൽ ഇന്ത്യൻ ഓയിൽ കോർപ്പറേഷൻ നിർമ്മിക്കാൻ പോകുന്ന പെട്രോൾ പമ്പിന്റ ശിലാസ്ഥാപനം നിർവ്വഹിച്ച് സംസാരിക്കുകയായിരുന്നു മന്ത്രി.\nജയിലിൽ ഒരു പെട്രോൾ പമ്പ് എന്നത് ഇന്ത്യയിലെ തന്നെ ആദ്യ സംരംഭമാണ്. പമ്പിനോട് ചേർന്ന് കഫെറ്റേരിയ, വിശ്രമ സ്ഥലം, ടോയ്ലറ്റുകൾ, സ്റ്റേഷനറി കടകൾ എന്നിവയും ഒരുക്കും. സമയബന്ധിതമായി3മാസക്കാലം കൊണ്ട് തന്നെ പണി പൂർത്തീകരിച്ച് ഉദ്ഘാടനവും നടത്തുമെന്നും മന്ത്രി പറഞ്ഞു. വിയ്യൂർ സെൻട്രൽ ജയിൽ ആൻഡ് കറക്ഷണൽ ഹോമിനോട് അനുബന്ധിച്ച് തൃശൂർ-ഷൊർണൂർ സംസ്ഥാന പാതക്ക് വലതുവശത്തായി 0.1255 ഹെക്ടർ ഭൂമിയിലാണ് പെട്രോൾ പമ്പ് യാഥാർഥ്യമാകുന്നത്. ഐഒസി പമ്പ് നിർമ്മിക്കുകയും അവിടെ വിൽപന നടത്തുന്ന പെട്രോളിയം ഉൽപ്പന്നങ്ങളുടെ ഡീലർഷിപ്പ് ജയിൽ വകുപ്പിന് നൽകുകയും ചെയ്യും.\nജയിൽ ശിക്ഷയിൽ കഴിയുന്ന നല്ല സ്വഭാവം പ്രകടിപ്പിക്കുന്ന തടവുകാരെ ഇവിടെ ജോലിക്കായി നിയോഗിക്കും. ചടങ്ങിൽ കോർപ്പറേഷൻ മേയർ അജിത വിജയൻ അധ്യക്ഷത വഹിച്ചു. ജയിൽ ഡി ജി പി ഋഷിരാജ് സിംഗ്, ഡെപ്യൂട്ടി കളക്ടർ എം ബി ഗിരീഷ് കുമാർ, കൗൺസിലർ വി കെ സുരേഷ് കുമാർ, മധ്യ മേഖല ഡി ഐ ജി സാം തങ്കയ്യൻ, ഐ ഒ സി കേരള ചീഫ് ജനറൽ മാനേജർ വി സി അശോകൻ, റീറ്റെയ്ൽ സെയിൽസ് ജനറൽ മാനേജർ നവീൻ ചരൺ, നബാർഡ് എ ജി എം ദീപ എസ് പിള്ള, വിയ്യൂർ അതീവ സുരക്ഷ ജയിൽ സൂപ്രണ്ട് എ ജി സുരേഷ്, സെൻട്രൽ ജയിൽ സൂപ്രണ്ട് എൻ എസ് നിർമ്മലാനന്ദൻ നായർ തുടങ്ങിയവർ പങ്കെടുത്തു\nതൃശ്ശൂർ വാർത്തKeralaThrissurThrissur Vartha\nPublished by തൃശ്ശൂർ വാർത്ത\nതൃശ്ശൂരിന്റെ സ്വന്തം ഡിജിറ്റൽ വാർത്താ പത്രം\tView all posts by തൃശ്ശൂർ വാർത്ത\nPrevious Post വരന്തരപ്പിള്ളിയിൽ വൻ സ്പിരിറ്റ് വേട്ട; 3000 ലിറ്റർ സ്പിരിറ്റ് പിടികൂടി.\nNext Post വിയ്യൂർ സെൻട്രൽ ജയിലിൽ ഇനി ജൈവ പച്ചക്കറികളും വിളയും


Emalayalee.com - പുതിയ ഗെറ്റപ്പില് ദുല്‍ഖര്; ലുക്ക് ഏറ്റെടുത്ത് ആരാധകര്\nപുതിയ ഗെറ്റപ്പില് ദുല്‍ഖര്; ലുക്ക് ഏറ്റെടുത്ത് ആരാധകര്\nബോളിവുഡ് ചിത്രം സോയാ ഫാക്റ്ററിനു ശേഷം മലയാളത്തിലേക്ക് തിരികെയെത്തിയിരിക്കുകയാണ് ദുല്‍ഖര് സല്‍മാന്. സത്യന് അന്തിക്കാടിന്‍റെ മകന് അനൂപ് സത്യന്‍റെ ചിത്രത്തിലാണ് ദുല്‍ഖര് ഇപ്പോള് അഭിനയിച്ചു കൊണ്ടിരിക്കുന്നത്. ദുല്‍ഖര് തന്നെ നിര്‍മിക്കുന്ന ചിത്രത്തില് സുരേഷ് ഗോപി, ശോഭന, കല്യാണി പ്രിയദര്‍ശന് എന്നിവരും പ്രധാനവേഷങ്ങളിലെത്തുന്നുണ്ട്. ഇപ്പോള് ചിത്രത്തിന്‍റെ ലൊക്കേഷനില് നിന്നുള്ള ഒരു ചിത്രം പങ്കുവച്ചിരിക്കുകയാണ് താരം.\nദുല്‍ഖര് തന്‍റെ ഫെയ്സ്ബുക്കിലൂടെയാണ് ചിത്രം പുറത്തുവിട്ടിരിക്കുന്നത്. ഹെയര് സ്റ്റൈല് മാറ്റിയുള്ള ദുല്‍ഖറിന്‍റെ പുതിയ ലുക്ക് ആരാധകര് ഏറ്റെടുത്ത് കഴിഞ്ഞു. ചിത്രീകരണത്തിന്‍റെ ആദ്യ ദിനം എടുത്ത ചിത്രമാണെന്നും ആകാംക്ഷയിലാണെന്നും താരം കുറിച്ചിട്ടുണ്ട്. ചെന്നൈയിലാണ് ചിത്രത്തിന്‍റെ ഷൂട്ടിംഗ്.


നഗര സംവിധാനം – Islam Padanam\nമുസ്‌ലിം നഗരങ്ങളുടെയും തലസ്ഥാനങ്ങളുടെയും സംവിധാനം ഇസ്‌ലാമിക കലയുടെ ഭാഗമാണ്. നഗര സംവിധാനം സ്വയം ഒരു കല എന്നതിനു പുറമേ സാമൂഹിക ജീവിതത്തില് കലയ്ക്കുള്ള പ്രാധാന്യം വ്യക്തമാക്കുക കൂടി ചെയ്യുന്നു. ലബ്‌നാനിലെ അന്‍ജാറില് ഉമവികളും ബഗ്ദാദില് അബ്ബാസികളും സ്ഥാപിച്ച നഗരങ്ങളാണ് ഇസ്‌ലാമിക നഗരസംവിധാനത്തിലെ പ്രധാനപ്പെട്ട രണ്ട് ആദ്യകാല മാതൃകകള്. അന്‍ജാര് തെക്കും വടക്കും കിഴക്കും പടിഞ്ഞാറും ഓരോ കവാടങ്ങളുള്ള ചതുര നഗരമായിരുന്നു. കോട്ടകൊണ്ട് നഗരം ഭദ്രമാക്കുകയും ചെയ്തു. നാലു ഭാഗത്തേക്കും വിശാലമായ രാജപാതകളും മധ്യഭാഗത്ത് പള്ളിയും പള്ളിക്കു സമീപം ഭരണ കാര്യാലയ(ദാറുല് ഇമാറഃ)വുമാണ്. മാര്‍ക്കറ്റിന്റെ ഇരുവശത്തുമായി വ്യാപാര സ്ഥാപനങ്ങള്. പഴയ ബഗ്ദാദ് വൃത്താകൃതിയിലുള്ള നഗരമായിരുന്നു. നാമാവശേഷമായെങ്കിലും നഗരത്തെ സംബന്ധിച്ച വിവരണങ്ങളില്‍നിന്നു പൂര്‍ണമായ ചിത്രം ലഭിക്കുന്നു. ഇരട്ട ഭിത്തികൊണ്ട് നഗരം ഭദ്രമാക്കിയിരുന്നു. ജനങ്ങള്‍ക്ക് താമസിക്കാനുള്ള വീടുകള് നഗരത്തിനു ചുറ്റുമായി റിംഗിന്റെ ആകൃതിയില് നിര്‍മിച്ചു. വൃത്തത്തിന്റെ മധ്യത്തില് പള്ളിയും രാജധാനിയും. നാലുഭാഗത്തുനിന്നും വന്നുചേരാവുന്ന നാലു പാതകളും കവാടങ്ങളും ഉണ്ടായിരുന്നു ഈ കെട്ടിട സമുച്ചയത്തിന്.\nഅന്‍ജാര്, ബഗ്ദാദ് നഗര സംവിധാനങ്ങള് പില്ക്കാലത്ത് കൂടുതല് മികച്ചതിനു വഴിമാറിക്കൊടുക്കുകയുണ്ടായി. സമീപ പൗരസ്ത്യ മേഖലയിലെ പില്ക്കാല നഗരങ്ങളിലെല്ലാം ഈ മാറ്റം പ്രകടമാണ്. ജനപ്പെരുപ്പവും വംശീയ പ്രശ്‌നങ്ങളും പുതിയ മാറ്റങ്ങള് ആവശ്യമാക്കി. ചില ഭരണാധികാരികള് പൊതുജനങ്ങളെ നഗരഭിത്തിക്കു പുറത്ത് താമസിപ്പിച്ചു. പൊതുജനങ്ങളുടെ സൈ്വര ജീവിതത്തിന് ‘ഭരണം’ തടസ്സമാവാതിരിക്കുക എന്നതായിരുന്നു ഉദ്ദേശ്യം. സ്‌പെയ്‌നില് ഉമവികള് കൊര്‍ദോവക്കു പുറത്താണ് തങ്ങളുടെ രാജധാനി (മദീനതുസ്സഹ്‌റാഅ്) പണിതത്. 13-ാം നൂറ്റാണ്ടിന്റെ മധ്യത്തില് മൊറോക്കോ ഭരിച്ച മരീനികളുടെ ആസ്ഥാനമായ ഫാസ്അല്‍ജദീദ് ജനവാസ കേന്ദ്രത്തില് നിന്നകലെയായിരുന്നു. മുഗള് ഇന്ത്യയില് ചക്രവര്‍ത്തി അക്ബര് ആഗ്രയില്‍നിന്നകലെയായി ഫത്ഹ്പൂര് സിക്രി പണിതത് മറ്റൊരുദാഹരണം. സ്വയം പരിപൂര്‍ണവും സ്വയം പര്യാപ്തവുമാവുമായിരുന്നു ഈ രാജകീയ നഗരങ്ങളത്രയും.\nചില പുരാതന നഗരങ്ങള് ഇസ്‌ലാമിനു കീഴടങ്ങിയതോടെ ഇസ്‌ലാമികവത്കരിക്കപ്പെട്ടു. കോണ്‍സ്റ്റാന്റിനോപ്പിള് ഇതിനുദാഹരണമാണ്. ഇസ്‌ലാംവല്‍ക്കരിക്കപ്പെട്ടതോടെ -ഇസ്തംബൂള്- നഗരത്തിന് പുതിയ മുഖഛായ കൈവന്നു. പള്ളിയും മതകേന്ദ്രങ്ങളും വിശാലമായ വ്യാപാര സ്ഥലങ്ങളും നിലവില്‍വന്നു. മനോഹരങ്ങളായ സൗധങ്ങള് പണിതു. ഇസ്‌ലാമിക നാഗരികതയുടെ പൊതു സവിശേഷതകള് ഉള്‍ക്കൊണ്ടുകൊണ്ടാണ് ഈ നഗരങ്ങളും വളര്‍ന്നത്. പ്രത്യേകമായ ആസൂത്രണമൊന്നുമില്ലാതെ സ്വയം വളര്‍ന്നുവന്ന നഗരങ്ങളും ഇസ്‌ലാമിക നാഗരികതയുടെ പൊതുവായ ഒരു താളദീക്ഷ നിലനിര്‍ത്തിയതായി കാണാം. പ്രവാചക ചര്യയുടെ പ്രയോഗവല്‍ക്കരണമായിട്ടാണ് അവ വളര്‍ന്നത്. മനുഷ്യരുടെ ഏറ്റവും സാധാരണമായ ജീവിതത്തിന് അവ വേദിയായി. സ്‌നേഹോഷ്മളമായ അയല്‍പക്ക ബന്ധങ്ങളും സാഹോദര്യവും ദൈവഭയവും ഈ നഗരങ്ങളുടെ ആത്മ ചൈതന്യമായിരുന്നു. ഈ നഗരങ്ങളുടെ പുറംപോലെ അകവും സുന്ദരമായിരുന്നു എന്നര്‍ഥം. അകത്തെ സൗന്ദര്യത്തെ പ്രതിഫലിപ്പിക്കുന്നവയായിരുന്നു ബാഹ്യ സൗന്ദര്യങ്ങള്. മുസ്‌ലിം നഗരസംവിധാനം യാഥാര്‍ഥ്യാധിഷ്ഠിതം (Reality) എന്നതിനോടൊപ്പം ആത്മീയം (Spritual) കൂടിയായിരുന്നു എന്നതാണ് നേര്. മനുഷ്യരുടെ ഭൗതികാവശ്യങ്ങള് മാത്രമല്ല, ആത്മീയാവശ്യങ്ങള് കൂടി നിറവേറ്റാന് പര്യാപ്തമായിരുന്നു ഇസ്‌ലാമിക നഗരങ്ങള്.


ജൂട്ട് ബാഗ് നിർമാണത്തിലൂടെ വരുമാനം | Mini Thomas | Jute Bag Manufacturing | Jute Bags | Business Ideas\nTuesday 09 January 2018 02:59 PM IST : By സ്വന്തം ലേഖകൻ\nജൂട്ട് ബാഗ് നിർമാണത്തിലൂടെ വരുമാനം\nTuesday 09 January 2018 02:59 PM IST\nചെറുപ്പം മുതലേ മറ്റുള്ളവരെ സഹായിക്കാൻ മിനിക്ക് താൽപര്യമായിരുന്നു. അതുകൊണ്ട് പ്രീഡിഗ്രി കഴിഞ്ഞതും ഡിപ്ലോമ ഇൻ സോഷ്യൽ വർക്ക് പഠിച്ചു. സ്വകാര്യസ്ഥാപനത്തിൽ ട്രെയിനിങ് കോ ഓർഡിനേറ്റർ ആയി ജോലി ചെയ്തു. ജോലിഭാരവും മാനസിക സമ്മർദവും പ്രതീക്ഷിച്ചതിനേക്കാൾ അധികം. എങ്കിലും പിടിച്ചു നിൽക്കണമെന്നു തോന്നി. കുറേ വർഷം അങ്ങനെ പോയി. പക്ഷേ, ടെൻഷൻ താങ്ങാവുന്നതിനും അപ്പുറം ആയപ്പോൾ ആ തീരുമാനമെടുത്തു. ശമ്പളത്തേക്കാൾ വലുത് മനസ്സിന്റെ സന്തോഷം തന്നെ. അങ്ങനെ ജോലിയിൽ നിന്നു സ്വാതന്ത്ര്യം നേടി.\nആർക്കെങ്കിലും സഹായമാകുന്ന എന്തെങ്കിലും ചെയ്യണമെന്ന് മനസ്സ് പറഞ്ഞുകൊണ്ടേയിരിക്കുന്നുണ്ടായിരുന്നു. പാവപ്പെട്ട കുറച്ചു സ്ത്രീകൾക്ക് ജോലി കൊടുക്കുന്നത് നല്ല കാര്യമാകുമെന്ന് തോന്നി. ചെറിയൊരു യൂണിറ്റ് തുടങ്ങണം. പക്ഷേ, ഉൽപന്നമെന്ത്? എങ്ങനെ മാർക്കറ്റ് ചെയ്യും? തുടങ്ങി ചോദ്യങ്ങൾ ഒരുപാടുണ്ടായിരുന്നു മുന്നി ൽ. മനസ്സിൽ ഉറപ്പിച്ചിരുന്നത് ഒന്നു മാത്രം. എന്തു ചെയ്താലും പ്രകൃതിക്ക് ദോഷമുണ്ടാക്കാത്ത ഉൽപന്നമായിരിക്കണം.\nപലതും സങ്കൽപിച്ച് ആലോചന നീണ്ടു. ഒടുവിൽ ജൂട്ട് ബാഗ് എന്ന ഉത്തരം മുന്നിൽ തെളിഞ്ഞു. അതുവരെ കൂട്ടിവച്ച സമ്പാദ്യമെടുത്ത് മിനിയും സുഹൃത്ത് സരിതയും ചേർന്നാണ് ബിസിനസ് തുടങ്ങിയത്. ഉൽപാദനവുമായി ബന്ധപ്പെട്ട കാര്യങ്ങൾ മിനിയും മാർക്കറ്റിങ് വിഭാഗം ബി.ടെക് ബിരുദധാരിയായ സരിതയും വിഭജിച്ചെടുത്തു. മൂന്നു പേരെ ദിവസ വേതനത്തിന് വച്ച് വീട്ടിൽ തന്നെ തുടക്കമിട്ടു. ‘ലിനെറ്റ് നാചുറല് ക്രാഫ്റ്റ്’ എന്ന പേരിൽ ജൂട്ടിലും കോട്ടനിലും ക്യാൻവാസിലും സെമിനാർ ബാഗുകളുണ്ടാക്കിത്തുടങ്ങി.\nനിലമ്പൂർ തുമ്പിയാംകുടിയിൽ തോമസിന്റെയും ഏലിയാമ്മയുടെയും മകളായ മിനി ബിസിനസിനായി തിരഞ്ഞെടുത്തത് പാലക്കാടിന്റെ അതിർത്തി ഗ്രാമമായ കൊഴിഞ്ഞാമ്പാറ.‘‘മലപ്പുറത്തേക്കാൾ ബാഗിനുള്ള മെറ്റീരിയലുകൾ വാങ്ങാനും യാത്ര ചെയ്യുന്നതിനുള്ള സൗകര്യവും നോക്കിയാണ് ഇ വിടെയാകാം എന്നു തീരുമാനിച്ചത്. ഒരു വീടെടുത്ത് താമസവും ഇങ്ങോട്ടു മാറ്റി. ഈ ഭാഗത്താണെങ്കിൽ ജോലിയില്ലാത്ത സ്ത്രീകൾ കുറച്ചേറെയുണ്ട് താനും. കുറച്ചു പേർക്കെങ്കിലും ജോലി കിട്ടിയാൽ അത്രയും കുടുംബങ്ങളെങ്കിലും രക്ഷപ്പെടുമല്ലോ എന്നു കരുതി. ’’ മിനി.\nട്രെയിനർ ആയിരുന്നപ്പോൾ സർക്കാർ സ്ഥാപനങ്ങളുമായുള്ള ബന്ധം ബിസിനസിനു സഹായമായി. കോൺഫറൻസുകൾക്കും സെമിനാറുകൾക്കും വേണ്ടി കോംപ്ലിമെന്ററി ബാഗുകൾ ആവശ്യം വരുമ്പോൾ മിനിയെ പലരും വിളിച്ചു തുടങ്ങി. സെമിനാർ ബാഗുകൾക്കു പുറമേ ലേഡീസ് വാനിറ്റി ബാഗുകളും പഴ്സുകളും ബാക്ക് പാക്കുകളും എക്സിക്യൂട്ടിവ് ബാഗുകളും ഫോൾഡറുകളും ഫയലുകളുമൊക്കെ പടിപടിയായി ഉണ്ടാക്കി നോക്കി. അതും വിജയമായി.\nതിരുവനന്തപുരം, കോഴിക്കോട്, കാസർകോട്, എറണാകുളം തുടങ്ങി മിക്ക ജില്ലകളിലും സെമിനാറുകൾ നടക്കുമ്പോൾ മിനിക്ക് വിളി വരും. അവിടെയെല്ലാം മിനിയുടെ ബാഗുകൾ എത്തും. കോഴിക്കോട് മെഡിക്കൽ കോളജ്, ഐഎംഎ പോലുള്ള സ്ഥാപനങ്ങൾ, കില, സമീധ്യ (കൃഷി ഓഫിസർമാർക്കുള്ള പരിശീലന പരിപാടി), സെന്റർ ഫോർ എൻവയോൺമെന്റ് ഡെവലപ്മെന്റ്, കെഎഫ്ആർഐ, മിൽമ എന്നിവയ്ക്കു വേണ്ടിയെല്ലാം തുടർച്ചയായി പല തവണ ബാഗുകൾ നിർമിച്ചു കൊണ്ട് മിനിയും കൂട്ടരും മുന്നേറി.\nകോൺഫറൻസുകളെയും സെമിനാറുകളെയും കുറിച്ചുള്ള വിവരങ്ങളും ടെൻഡറുകളും സൈറ്റിൽ നോക്കി കണ്ടെത്തും. ബജറ്റ് അനുസരിച്ച് ഡിസൈൻ വരച്ചു കാണിക്കും. ഇഷ്ടമായാൽ ഓർഡർ കിട്ടും. മറ്റ് മീറ്റിങ്ങുകളിൽ ലിനെറ്റ് നാചുറൽ ക്രാഫ്റ്റിന്റെ ബാഗുകൾ കണ്ടിഷ്ടമാകുന്നവർ അന്വേഷിച്ച് വരാറുമുണ്ട്.\nഹോൾസെയ്ൽ ഏജന്റുമാർക്കും ഈവന്റ് മാനേജ്മെന്റ് സ്ഥാപനങ്ങൾക്കും ബാഗുകള് നൽകുന്നുണ്ടിപ്പോൾ. പക്ഷേ, കടകളിലേക്ക് നേരിട്ട് വിതരണമില്ല. സീസൺ ആണെങ്കിൽ നാൽപതിനായിരത്തിനും അമ്പതിനായിരത്തിനും ഇടയിൽ ലാഭം കിട്ടാറുണ്ട്. കിട്ടുന്നതെത്രയായാലും വീതിച്ചെടുക്കുകയാണ് പതിവ്. മൂന്നാം വർഷത്തിലേക്കു കടക്കുമ്പോൾ പതിനാറു സ്ത്രീകൾക്ക് ജോലി നൽകുന്ന രീതിയിലേക്ക് ബിസിനസ് വളർന്നു. മിനിയുടെ വീട്ടിൽ നിന്ന് അടുത്തുള്ളൊരു വാടകക്കെട്ടിടത്തിലേക്ക് ലിനെറ്റ് നാചുറൽ ക്രാഫ്റ്റ്സ് മാറുകയും ചെയ്തു.\nബാഗുകളുടെ ഗുണമേന്മയിൽ വിട്ടുവീഴ്ച ചെയ്യാറേയില്ല. അതുകൊണ്ട് ബാഗുണ്ടാക്കാൻ വേണ്ട അസംസ്കൃത വസ്തുക്കൾ കോയമ്പത്തൂർ, ചെന്നൈ, കൊൽക്കത്ത എന്നിവിടങ്ങളിൽ നിന്നൊക്കെ മൊത്തവിലയ്ക്ക് വാങ്ങുകയാണ് പതിവ്. ഗുണമേന്മ ഉറപ്പാകുന്നതിനോടൊപ്പം അമിതചെലവ് നിയന്ത്രിക്കാനാകുമെന്ന ഗുണം കൂടിയുണ്ടതിന്.\n‘ബിസിനസിൽ ഇടയ്ക്ക് പ്രതിസന്ധികൾ ഉണ്ടായിട്ടുണ്ട്. എന്നെ ആശ്രയിച്ചു കുടുംബം പോറ്റുന്ന സ്ത്രീകളുടെ മുഖം അപ്പോഴൊക്കെ മുന്നിൽ തെളിയും. കൃത്യസമയത്ത് ഒാർഡർ എത്തിക്കാൻ വേണ്ടി ഒരിക്കൽ എട്ടു രാത്രികൾ ഞങ്ങളാരും ഉ റങ്ങാതെ പണിയെടുത്തു. അതുപോലെ ഒാർഡർ തീരെ കുറഞ്ഞ അവസരങ്ങളുമുണ്ടായിട്ടുണ്ട്.\nപക്ഷേ, എവിടെ നിന്നെങ്കിലും ശമ്പളം കൊടുക്കാറാകുമ്പോഴേക്കും ഒാർഡർ കിട്ടും. അതു കൊണ്ട് അതൊരു ടെൻഷനായി തോന്നിയിട്ടില്ല. ഇത്രയും പേർക്കെങ്കിലും ഇതിലൂടെ ജീവിതമാർഗം തെളിയുന്നുണ്ടല്ലോ. എന്റെ പ്രാർഥന എപ്പോഴും അവർക്കു കൂടി വേണ്ടിയാണ്...’\n∙ തയ്യൽ ജോലികൾ നല്ലതുപോലെ അറിയാമെങ്കിൽ ജൂട്ട് ബാഗ് നിർമാണത്തിൽ വിജയിക്കാൻ പ്രയാസമൊന്നുമില്ല. തയ്യലിന്റെയും പാറ്റേണിന്റെയും പെർഫെക്‌ഷനും ഭംഗിയും പ്രധാനമാണ്. കുറഞ്ഞ ചെലവിൽ, ക്വാളിറ്റിയും ഭംഗിയുമുള്ള ബാഗുകൾ എത്തിച്ചുകൊടുക്കാൻ സാധിക്കുമെങ്കിൽ ആവശ്യക്കാർ തേടിയെത്തും.\n∙ ജൂട്ട് നിർമാണ കമ്പനികളിൽ നിന്നോ മൊത്തവ്യാപാരശാലകളിൽ നിന്നോ ജൂട്ട് മെറ്റീരിയൽ ഒരുമിച്ച് വാങ്ങുന്നതാണു ലാഭകരം.\n∙ പുതിയ പാറ്റേണുകൾ കണ്ടെത്തി അവതരിപ്പിക്കാനുള്ള കഴിവ് നിങ്ങളെ മറ്റുള്ളവരിൽ നിന്നു വേറിട്ടു നിർത്തും. പുതുമ നിലനിർത്തിയാൽ ബിസിനസും മെച്ചപ്പെടും.\nമിനി തോമസ്, പാലക്കാട്, ജൂട്ട് ബാഗ് നിർമാണം, വയസ്സ്: 43, മാസവരുമാനം: 20,000 മുതൽ


ഒന്നാം ക്ലാസ്സുകാരിയെ പീഡിപ്പിച്ച സന്മാര്‍ഗ ശാസ്ത്ര അദ്ധ്യാപകന് 29 വർഷം തടവും 2.15 ലക്ഷം രൂപ പിഴയും - Malayalam Daily News\nതൃശൂർ: വിനോദയാത്രയ്ക്കിടെ ബസിൽ വെച്ച് ഒന്നാം ക്ലാസ് വിദ്യാർത്ഥിയെ ലൈംഗികമായി പീഡിപ്പിച്ചതിന് സന്മാര്‍ഗ ശാസ്ത്ര അദ്ധ്യാപകന് അബ്ദുൾ റഫീഖിന് 29 വർഷം തടവും 2.15 ലക്ഷം രൂപ പിഴയും വിധിച്ചു. അബ്ദുറഫീഖ് പാവറട്ടി പുതുമനശ്ശേരിയിലെ ഒരു സ്വകാര്യ സ്കൂളിലെ അദ്ധ്യാപകനായിരുന്നു. ഫാസ്റ്റ് ട്രാക്ക് സ്പെഷ്യൽ പോക്സോ കോടതി ജഡ്ജി എം പി ഷിബുവാണ് ശിക്ഷ വിധിച്ചത്. പിഴ അടച്ചില്ലെങ്കിൽ രണ്ടു വർഷം9മാസം കൂടി തടവ് അനുഭവിക്കണം.\n2012 ലാണ് കേസിനാസ്പദമായ സംഭവം നടന്നത്. വിനോദയാത്ര കഴിഞ്ഞ് തിരിച്ചെത്തിയ പെൺകുട്ടി അസ്വസ്ഥതയും ഭയവും പ്രകടിപ്പിച്ചതോടെ അമ്മയ്ക്ക് അസ്വാഭാവികത തോന്നി. തുടർന്ന് ആശുപത്രിയിലെത്തി പരിശോധനക്ക് വിധേയയാക്കി.\nപരിശോധനയിൽ ലൈംഗികാതിക്രമം നടന്നതായും ആന്തരികാവയവങ്ങൾക്ക് പരിക്കേറ്റതായും കണ്ടെത്തിയതിനെ തുടർന്ന് ബന്ധുക്കൾ പോലീസിൽ പരാതി നൽകി. പ്രോസിക്യൂഷന് വേണ്ടി സ്പെഷ്യൽ പബ്ലിക് പ്രോസിക്യൂട്ടർ അഡ്വ. കെ എസ് ബിനോയ് ഹാജരായി.


Shia Central Waqf Board: 'ശ്രീരാമൻ മുസ്ലീങ്ങളുടെയും പൂർവ്വികൻ'; രാമക്ഷേത്ര നിർമ്മാണത്തിന് സംഭാവന നൽകുമെന്ന് ഷിയ വഖഫ് ബോര്‍ഡ് ചെയര്‍മാൻ - will donate rs 51,000 for the construction ofaram temple in ayodhya says up shia central waqf board chairman wasim rizvi | Samayam Malayalam\nwill donate rs 51,000 for the construction ofaram temple in ayodhya says up shia central waqf board chairman wasim rizvi\nSamayam Malayalam | Updated: 15 Nov 2019, 08:10:00 AM\nനവംബര് ഒൻപതിനാണ് അയോധ്യ ഭൂമിത്തര്‍ക്കക്കേസിൽ സുപ്രീംകോടതിയുടെ ഭരണഘടന ബെഞ്ച് അന്തിമവിധി പ്രസ്താവിച്ചത്. രാമക്ഷേത്രം നിര്‍മ്മിക്കുന്നതിൽ അനുകൂല നിലപാടാണ് ഷിയ വഖഫ് ബോര്‍ഡ് സ്വീകരിച്ചിരിക്കുന്നതെന്ന് ചെയര്‍മാൻ വസിം റിസ്വി.\nലക്നൗ: അയോധ്യയിൽ രാമക്ഷേത്ര നിര്‍മ്മാണത്തിന് സംഭാവന നൽകുമെന്ന് ഉത്തര്‍പ്രദേശ് ഷിയ വഖഫ് ബോര്‍ഡ് ചെയര്‍മാൻ വസിം റിസ്വി. മുസ്ലീങ്ങൾക്കും ശ്രീരാമൻ പൂര്‍വ്വികനാണ്. രാമക്ഷേത്ര നിര്‍മ്മാണത്തിന് 51,000 രൂപ സംഭാവന നൽകുമെന്ന് വസിം റിസ്വി അറിയിച്ചു.\nരാമക്ഷേത്ര നിര്‍മ്മാണത്തിന് തയ്യാറെടുപ്പുകള് ആരംഭിച്ചിരിക്കുന്നു. മുസ്ലീങ്ങൾക്കും ശ്രീരാമൻ പൂര്‍വ്വികനായതിനാൽ, രാമക്ഷേത്ര നിര്‍മ്മാണത്തിന് 51,000 രൂപ സംഭാവന നൽകുന്നു. ക്ഷേത്രനിര്‍മ്മാണത്തിൽ ഷിയ വഖഫ് ബോര്‍ഡിൻ്റെ സഹായം ഉണ്ടാകും. ലോകത്തിലെ രാമ ഭക്തരുടെ അഭിമാനമാണ് അയോധ്യയിലെ രാമക്ഷേത്രമെന്നും അദ്ദേഹം പറഞ്ഞു.\nഅയോധ്യയിൽ രാമക്ഷേത്രം നിര്‍മ്മിക്കുന്നതിൽ അനുകൂല നിലപാടാണ് ഷിയ വഖഫ് ബോര്‍ഡ് സ്വീകരിച്ചിരിക്കുന്നത്. പതിറ്റാണ്ടുകള് നീണ്ട വിഷയത്തിലെ സുപ്രീംകോടതി വിധി ഏറ്റവും ഉചിതമാണെന്നും അദ്ദേഹം വ്യക്തമാക്കി.\nഅതേസമയം അയോധ്യ വിധിയിൽ തൃപ്തരല്ലെന്ന് മുസ്ലീം വഖഫ് ബോര്‍ഡ് അറിയിച്ചിരുന്നു. വിധിക്കെതിരെ പുനപരിശോധന നൽകണമെന്ന ആവശ്യം മുസ്ലീം വഖഫ് ബോര്‍ഡിൽ ഉയര്‍ന്നിട്ടുണ്ട്. ഇതുസംബന്ധിച്ച് ഞായറാഴ്ച ചേരുന്ന യോഗത്തിൽ തീരുമാനമുണ്ടാകും.\nനവംബര് ഒൻപതിനാണ് അയോധ്യ ഭൂമിത്തര്‍ക്കക്കേസിൽ സുപ്രീംകോടതിയുടെ ഭരണഘടന ബെഞ്ച് അന്തിമവിധി പ്രസ്താവിച്ചത്. അയോധ്യയിലെ തര്‍ക്കഭൂമി ഹിന്ദുക്കള്‍ക്ക് വിട്ടു നല്‍കണമെന്നും മുസ്ലീങ്ങള്‍ക്ക് പള്ളി പണിയാന് പ്രത്യേക ഭൂമി നല്‍കുമെന്നായിരുന്നു സുപ്രീം കോടതി. മൂന്നു മാസത്തിനുള്ളില് തര്‍ക്കപ്രദേശത്ത് ക്ഷേത്രം നിര്‍മ്മിക്കാന് കേന്ദ്ര സര്‍ക്കാര് ഒരു ട്രസ്റ്റി ബോര്‍ഡിനെ നിയമിക്കും. തര്‍ക്കഭൂമിക്ക് പുറത്ത് കേന്ദ്ര സര്‍ക്കാര് മുസ്ലിങ്ങള്‍ക്ക് ഭൂമി ഏറ്റെടുത്തു നല്‍കണമെന്നും വിധിയില് പറയുന്നു.\n2010 ൽ തര്‍ക്കഭൂമി മൂന്നായി വിഭജിക്കണമെന്ന അലഹബാദ് ഹൈക്കോടതി വിധി തെറ്റാണെന്നും സുപ്രീം കോടതി ചൂണ്ടിക്കാട്ടി. ചീഫ് ജസ്റ്റിസ് രഞ്ജന് ഗൊഗോയ്, എസ് എ ബോബ്‌ഡെ, ഡി വൈ ചന്ദ്രചൂഡ്, അശോക് ഭൂഷണ്, എസ് അബ്ദുള് നസീര് എന്നിവരടങ്ങുന്ന ബെഞ്ചാണ് അരമണിക്കൂറോളം നീണ്ടു നിന്ന ചരിത്ര വിധി പ്രസ്താവിച്ചത്.\nവിമാനത്തിന്റെ തനതായ 35 മാതൃകകൾ നിർമ്മിച്ചു; പത്താം ക്ലാസ് തോറ്റെങ്കിലും പ്രിൻസ് ഹീറോയാണ് ആര്‍ട്ടിക്കിള് ഷോ\nഷിയ വഖഫ് ബോര്‍ഡ് അയോധ്യ വിധി അയോധ്യ രാമക്ഷേത്രം Wasim Rizvi Ram Temple Donation Shia Central Waqf Board Ram temple Ayodhya ayodhya ram temple ayodhya ram mandir\nWeb Title : will donate rs 51,000 for the construction ofaram temple in ayodhya says up shia central waqf board chairman wasim rizvi